vnews - Bridge huraskoh kuraa Taxi dhathuru thakuge agu control kohffi.\nބުރިޖު ހުރަސްކޮށް ކުރާ ޓެކްސީ ދަތުރުތަކުގެ އަގު ކޮންޓްރޯލްކޮށްފި\nސިނަމާލެ ބްރިޖްމަތިން މާލެއިން ހުޅުމާލެ ކޮޅަށް ދަތުރުކޮށްފައިދާ ޓެކްސީތަކެއް - ފޮޓޯ: ޔޫސުފް ސޮފްވާން (ސޮއްޕެ)\nބުރިޖު ހުރަސްކޮށް ކުރާ ޓެކްސީ ދަތުރުތަކުގެ އަގުތައް ޓްރާންސްޕޯޓް އޮތޯރިޓީން ކޮންޓްރޯލްކޮށް ދަތުރުތަކަށް ނެގޭނެ އަގުތައް ކަނޑައަޅައިފިއެވެ.\nބުރިޖު ހުރަސްކޮށް ކުރާ ޓެކްސީ ދަތުރުތަކުގެ އަގުތައް ކަނޑައަޅައި ޓްރާންސްޕޯޓު އޮތޯރިޓީން މި އިއުލާނު ކުރީ، ބުރިޖު ހުރަސްކޮށް ޓެކްސީތަކުން ކުރާ ދަތުރުތަކަށް ނަގާ އަގު ބޮޑުވެ އާއްމުން އެކަމުގެ ޝަކުވާތައް ކުރަމުންދާ ދަނޑިވަޅެއް ގައެވެ.\nމިދިޔަ ހުކުރު ދުވަހު ހަވީރު 4:00ން ފެށިގެން ސިނަމާލެ ބުރިޖު އާއްމު ދަތުރު ފަތުރަށް ހުޅުވާލުމާއި އެކު ޓެކްސީ ޑްރައިވަރުން ވަނީ ދަތުރަކަށް 150ރ އާއި 250ރ އާއި ދެމެދުގައި އަގު ނަގަން ފަށާފައެވެ.\nޓްރާންސް ޕޯޓު އޮތޯރިޓީން މިއަދު ކަނޑައެޅި އަގުތައް ވަނީ ވަރަށް ބޮޑަށް ކުޑަކޮށްފައެވެ. މިގޮތުން ބުރިޖު ހުރަސްކޮށް މާލެއިން ހުޅުލެއަށް ނުވަތަ ހުޅުލެއިން ހުޅުމާލެއަށް ކުރާ ޓެކްސީ ދަތުރަކަށް ނެގޭނީ، ހެނދުނު 6:00 އިން މެންދަމު 12:00 އަށް 35ރ ކަމަށާއި މެންދަމު 12:00 ން ހެނދުނު 6:00 އާއި ދެމެދު ކުރާ ދަތުރަކަށް ނެގޭނީ 40ރ ކަމުގައި ވަނީ ކަނޑައަޅާފައެވެ.\nބުރިޖު ހުރަސްކޮށް މާލެއިން ހުޅުމާލެއަށް ނުވަތަ ހުޅުމާލެއިން މާލެއަށް ކުރާ ޓެކްސީ ދަތުރަކަށް ނެގޭނީ، ހެނދުނު 6:00 އިން މެންދަމު 12:00 އަށް 40ރ ކަމަށާއި މެންދަމު 12:00 ން ހެނދުނު 6:00 އާއި ދެމެދު ކުރާ ދަތުރަކަށް ނެގޭނީ 45ރ ކަމުގައި ވަނީ ކަނޑައަޅާފައެވެ.\nމީގެ އިތުރުން ޑިކީއަށް ދާގީނާ އަރުވައިގެން ދަތުރުކުރާ ނަމަ އިތުރު 5ރ ނެގޭ ގޮތަށްވެސް ވަނީ ކަނޑައަޅާފައެވެ.\nބުރިޖު ހުރަސްކޮށް ކުރާ ސައިކަލް ޓެކްސީގެ އަގުތައްވެސް ޓްރާންސްޕޯޓު އޮތޯރިޓީން މިއަދު ވަނީ ކަނޑައަޅާފައެވެ. މިގޮތުން މާލެއިން ހުޅުލެއަށް ނުވަތަ ހުޅުލެއިން ހުޅުމާލެއަށް ކުރާ ސައިކަލް ޓެކްސީ ދަތުރަކަށް ނެގޭނީ 15ރ ކަމުގައި ކަނޑައަޅާފައި ވާއިރު، މާލެއިން ހުޅުމާލެއަށް ނުވަތަ ހުޅުމާލެއިން މާލެއަށް ކުރާ ސައިކަލް ޓެކްސީ ދަތުރަކަށް ނެގޭނީ 20ރ ކަމުގައިވެސް ވަނީ ކަނޑައަޅާފައެވެ.\nބުރިޖު ހުރަސްކޮށް ކުރާ ޓެކްސީ ދަތުރުތަކުގެ އަގުތައް ޓްރާންސްޕޯޓު އޮތޯރިޓީން ކަނޑައެޅުމާއި އެކު މިހާރުވެސް ބައެއް ޓެކްސީ ޑްރައިވަރުން ވަނީ އަގު ކުޑަކަމަށް ބުނެ މާލެއިން ހުޅުމާލެއަށް ކުރާ ޓެކްސީ ދަތުރުތައް ހުއްޓާލާފައެވެ.


Harakaatheh nethi huttifaivaa Thimaradfutteh!\n20th September 2019 | Last update: 23:11\nތިމަރަފުށި: އިގްތިސާދީ ހަރަކާތެއް ނެތި ހުއްޓިފައި!\nތ. ތިމަރަފުށިން: މުހައްމަދު އަފްރާހު\nތިމަރަފުށި 17، ޖެނުއަރީ 2019: ތިމަރަފުށީ އެއާޕޯޓުން ބަޔަކު އަންނަނީ- ފޮޓޯ: މުހައްމަދު އަފްރާހު| އަވަސް\nމި ރަށުގެ އެއް ފަރާތުގައި އެ އޮތީ މަޝްހޫރު "ކަނިމެންދޫ ރާޅު" ޕޮއިންޓެވެ. އެއީ ގާތްގަނޑަކަށް މި ރަށުގެ "ގޮނޑު" ދޮށެވެ. އެހާވެސް ކައިރި އެވެ. މިއީ ދުނިޔޭގެ މަޝްހޫރު ރާޅާ އެޅުންތެރިންގެ "ސުވަރުގެ" އެވެ. އެ ރާޅުތަކުގައި ބީއްސަން ދުނިޔޭގެ އެތަށް މިތަކުން ކޮންމެ އަހަރަކު ވެސް އެތައް ލައްކަ ބަޔަކު އާދެ އެވެ. އަދި މި ރަށަށް މަތިންދާ ބޯޓު ޖައްސާތާ ފަސް އަހަރުވީ އެވެ. އަދި މި ރަށަކީ ރާއްޖޭގެ އެހެން ގިނަ ރަށްރަށަށް ނުލިބި އޮތް "ނަސީބެއް" ގެ ވެރި ރަށެވެ. މި ރަށުގައި މީރު ފެން ލިބޭ ފެނުގެ ނިޒާމާއި ނަޖިސް ހިންދުމަށް ބިމުގެ އަޑީގައި ނަރުދަމާގެ ފުރިހަމަ ނިޒާމެއް ސަރުކާރުން ގާއިމްކޮށްދީފައިވެ އެވެ. އެހެންވެ، މި ރަށަށް އަރާ މީހާ ތާޒާ ފެނުން ފެންވަރާލުމުގެ ފުރުސަތު ލިބޭނެ އެވެ. މިއީ މަޝްހޫރު ތިމަރަފުއްޓެވެ.\nމިރަށުއި އަރައި ފައިބަން ރަނގަޅު ފެންވަރުގެ ރީތި ބަނދަރެއް ވެސް އެބައޮތެވެ. މި ރަށުގެ ތެރޭގައި ހިނގާލަން ދިޔަ ގަޑިއެއްހާއިރު ތެރޭގައި އެ ބަނދަރު މައްޗަށް ވެސް ދެވިއްޖެ އެވެ. ބަނދަރުމަތީ ދެ ފުރާޅަށް ހިޔާކޮށްފައިވާ ކުޑަ ހޮޅު އައްޓެއްގައި މެދު އުމުރުގެ ދެ މީހަކު ތިއްބެވެ. އެ މީހުންގެ މޫނުމަތިން އަރާފައިބަމުން ދިޔަ ކުލަވަރުން ރަށުގެ ހާލަތުގެ ކޮންމެވެސް ވަރެއްގެ ތަސްވީރެއް ކުރަހައި ލެވޭވަރު ވެއެވެ. ފެނުނީ ނުތަނަވަސް ކަމެވެ. ސަބަބަކީ ކޮބައި ހެއްޔެވެ؟ މި ރަށުގެ ބައެއް މީހުންނާ ސުވާލު ކުރީމެވެ. އެ މީހުންގެ ބަހަކީ "މި ރަށުގައި އެއް ކަމެއް ވެސް ނެތެ" ވެ.\n"ރަށުގެ އެއާޕޯޓަށް ހަ އަހަރު މިއޮއް ފުރެނީ. އެކަމަކު ހަމައެކަނި އޮތީ އެއާޕޯޓެއް އެކަނި. މި ރަށުގައި އެއް ކަމެއް ވެސް ނެތް. އަހަރެމެންގެ މަސައްކަތަކީ ހަމަ މަހަށް ދިއުން. އެކަން މިކުރަނީ،" ތ. އަތޮޅުގެ މެދުތެރޭގައި އޮންނަ ތިމަރަފުށީ، ބަނދަރު މަތީގައި ހުރެ މިރަށު އަހަންމަދުބޭ ރަށާބެހޭ ގޮތުން ދެވެން އޮތް މައުލޫމާތެއް ދިނެވެ. އޭނާގެ ވާހަކައަކީ ވެސް "މިރަށުގައި އެއްވެސް ކަމެއް ނެތޭ" އެވެ.\nވައިގެ މަގުން ދަތުރުކޮށްލުމުގެ ނަސީބު ތިމަރަފުށީ ރައްޔިތުންނަށް ލިބުނީ 2012 ވަނަ އަހަރު ރައީސް މުހައްމަދު ނަޝީދުގެ ވެރިކަމުގަ އެވެ. ރަށުގެ ބޮޑުމިނުގެ "އަދި އެއް ތިމަރަފުށި" ހިއްކައިގެން އެމްޓީސީސީ އިން ހެދި 30 މިލިއަން ރުފިޔާގެ އެއާޕޯޓާއެކު އެވެ. އެއާޕޯޓު ހުޅުއްވައި ދެއްވީ 2013 ވަނަ އަހަރު ރައީސް ޑރ. މުހައްމަދު ވަހީދު ހަސަން މަނިކުގެ ވެރިކަމުގައި އެމަނިކުފާނެވެ. އެ ދުވަހުން ފެށިގެން މި ރަށުގެ އިގްތިސޯދަށް ކޮންމެ ވެސް ވަރެއްގެ ދިރުމެއް ލިބިގެން ދިޔަ އެވެ. އަދޮ ރަށުގެ އެކަހެރިކަން ފިލައިގެން ދާނެ ކަމަށް އުންމީދު ކުރެވުނެވެ. އެކަމަކު އެއާޕޯޓަށް ފަސް އަހަރު ފުރި ހަ އަހަރަށްދާއިރު ވެސް ރަށު ތެރެއިން އެކަމެއް ނުފެނުނެވެ.\nތިމަރަފުށީގައި ހިންގާ ފިނި މަސް ގެސްޓްހައުސް-\nއުމްރާނީ ވަސީލަތް ފުރިހަމަ ރަށެއް\nތިމަރަފުށީގެ ރައްވެހިކަމުގެ އާބާދީ އުޅެނީ 3200 މީހުންނެވެ. ބާކީ ތިބި މީހުން ފެން އޮތް ތަނަށް މަސްދާ އުސޫލުން މާލެ އަށް ހިޖުރަކުރީ އެވެ.\nމި ރަށުގެ އިގްތިސޯދުގެ މައިނާރަކީ މަސްވެރިކަމެވެ. މި މަސައްކަތުގައި ހަތަރު ދޯނި އޮވެ އެވެ. މީގެތެރޭގައި ބޮޑު ކަންނެލީގެ ދެ ދޯންޏާއި ކަނޑު މަހުގެ މަސްވެރިކަމުގެ ދެ ދޯނި ވެސް ހިމެނެ އެވެ. އެހެން އުޅަނދު ފަހަރު ހާއްސަ ވަނީ މާލެ ދަތުރު ކުރާ މުދާ އުފުލާ "ނާލު ބޯޓު" ފަހަރުގެ ގޮތުގަ އެވެ. ދެން ހުރީ ފަރު މަހަށް ދާ ކުދި އޮޑި ފަހަރެވެ. އަދި ރަނގަޅު ފެންވަރުގެ ސްކޫލަކާއި 24 ގަޑިއިރު "ކަރަންޓު ޔަގީން" އިންޖީނުގެ އެއް ވެސް ހުރެ އެވެ. އެހެންވެ، މި ރަށަކީ ރާއްޖޭގެ ފެންވަރުން އުމްރާނީ ވަސީލަތް ރަނގަޅު ރަށެއްގެ ގޮތުގައި ބެލެވިދާނެ އެވެ.\nފިނި މަސް ގެސްޓްހައުސްގެ ވެރިޔާ އަހުމަދު އަބްދުﷲ\nމި ހުރިހާކަމެއް ފުދިފައި އޮތް ނަމަވެސް މި ރަށުގެ އިގްތިސޯދު އޮތީ "މަރު" ވެފަ އެވެ. މި ރަށުގެ މީހުން ދެކޭ ގޮތުގައި އެއާޕޯޓާއި ގުޅިގެން އަންނަންޖެހޭ ހިދުމަތްތައް ސަރުކާރުން ފުރިހަމަ ކޮށްނުދީ އޮތުމަކީ ތިމަރަފުށި "މަރުވެފައި" އޮތް ސަބަބެވެ.\nއެއާޕޯޓު އަޅައިދިން ނަމަވެސް އެއާޕޯޓުން ރަށު ތެރެއަށް އަރާ މަގު އޮތީ ނުހަދަ އެވެ. ރަށުގެ މަގުތައް ވެސް އޮތީ ނުހަދަ އެވެ. މިދިޔަ ހަފުތާގައި އެ ރަށަށް ރޭގަނޑު ފްލައިޓު އުދުއްސަން ފެށި ނަމަވެސް، އެއާޕޯޓަށްދާ މަގު އޮތީ ކަނު އަނދިރީގަ އެވެ. އެއާޕޯޓަށް ދާ މަގު އޮތީ ވިނަ ފަޅައި ތޮނަދަނޑެއް ހެދިފަ އެވެ. ހިއްކި ބިން ކަނޑު އަކިރިން ފުރިފަ އެވެ. އެއާޕޯޓް މަގު އޮތީ ހަދާފަ އެވެ. އެކަމަކު މި މަގެކޭ "އޮއްވަޅު ގޮނޑި" އެކޭ ތަފާތެއް ނެތޭ ބުނުން މިއީ ގޯހަކަށް ވެގެން ނުވާނެ އެވެ. މި މަގުން ރޭގަނޑު ދުއްވާނަމަ ކަނު ބަނދެގެން ދުއްވުން ވެސް ރަނގަޅުވާނެއޭ ހިތަށް އަރަ އެވެ. މި ރަށު ރައްޔިތުންގެ އެންމެ ބޮޑު ޝަކުވާއަކީ މި އެވެ. މި ޝަކުވާ ރައްޔިތުން ކުރަމުން ދަނިކޮށް ދެ ވެރިކަން ނިމިއްޖެ އެވެ.\nކައިރީ ރިސޯޓެއް ނެތް: ދެރައެއް!\nތިމަރަފުށީގައި ޓޫރިޒަމް ފައްކާ ކުރުމުގައި އޮތް އަނެއް ހުރަހަކީ މި ރަށް ކައިރީގައި ޓޫރިޒަމް ނެތުމެވެ. މިރަށް ކައިރީގައި އޮތީ ހަމައެކަނި މާލެ ފުއްޓެވެ. އެހެންވެ އެއާޕޯޓަށް އަންނަ ޓޫރިސްޓުންގެ އަދަދު މަދުވެ އެވެ. މޯލްޑިވިއަން އިން މިހާރު ހޯމަ އާއި ބުދަ ދުވަސް ފިޔަވައި އެހެން ދުވަސްތަކުގައި ހަފުތާއަކު ފަސް ފްލައިޓު އަޅަ އެވެ. ނަމަވެސް މި ފްލައިޓު ތަކުން ވެސް ޓޫރިސްޓުން މި ރަށު އެއާޕޯޓަކަށް ނާދެ އެވެ.\nކުރިން އެއާޕޯޓަށް ޓޫރިސްޓުން ފޭބި ނަމަވެސް މާލެ ފުއްޓަށް ސީޕްލޭންގައި ޓޫރިސްޓުން އުފުލަން ފެށި ހިސާބުން މިހާރު އެ އޮޕަރޭޝަން އެއް މި ރަށަކަށް ނެތެވެ. އެހެންވެ، އައިލެންޑް ޓޫރިޒަމް އަށް ރާއްޖެ ފައްކާވަމުން ދިޔަ ނަމަވެސް މިރަށް އޮތީ މިކަމުގެ މާފަހަތުގަ އެވެ. ރަށުގައި ހުޅަނދު ފަރާތު ގޮނޑުގައި އޮތީ އެންމެ މަގުބޫލު އެއް ރާޅު ޕޮއިންޓެވެ. އެކަމަކު މި ރަށަށް ޓޫރިސްޓުން ގެންނަން މި ރަށުގައި ގެސްޓްހައުސް ވިޔަފާރި އަދި ފައްކާ ކުރެވިފައެއް ނުވެ އެވެ. ސަބަބަކީ ކޮބައި ހެއްޔެވެ؟\nމި ރަށުގައި ކުލީ ކޮޓަރިދޭ ގެތައް ހުރި ނަމަވެސް ގެސްޓްހައުސްގެ ގޮތުގައި ހުރީ އެންމެ ތަނެވެ. ކުލީ ކޮޓަރީގެ ގޮތުގައި މިހާތަނަށް ގެސްޓުން ގެނެސްފައި ވަނީ ވެސް ދެ ތަނަކަށެވެ. އެއީ "ބިނާ ގެސްޓް ހައުސް " އާއި މިދިޔަ މަހު ހުޅުވި "ފިނި މަސް ރެސިޑެންސް" ގެސްޓް ހައުސް އެވެ.\nހަ ކޮޓަރީގެ ފިނި މަސް ރެސިޑެންސް ހިންގާ، މި ރަށު ޓީޗަރެއް ކަމަށްވާ އަހުމަދު އަބްދުﷲ ވިދާޅުވި ގޮތުގައި ގެސްޓުން ގެނައުމުގައި މި ރަށުގައި އޮތް އެންމެ ބޮޑު ހުރަހަކީ ޓިކެޓުގެ އަގު ބޮޑުވުމެވެ.\n"މިހާރު ޓޫރިސްޓުން ދެކޮޅަށް އެބަ ދައްކަން ޖެހޭ 200 ޑޮލަރު [ގާތްގަނޑަކަށް 3،000ރ] ވަރު. އެހެންވެ، ބުކިން ނުލިބެނީ. މިއީ އެންމެ ބޮޑު ދައްޗަކީ،" އަބްދުﷲ ވިދާޅުވި އެވެ.\nތިމަރަފުއްޓަށް މިއީ އައިލެންޑް ޓޫރިޒަމް ފުޅާ ކުރަން ހުރަހެއްގެ ގޮތުގައި ބެލެވުނު ގޮތަށް މި މައްސަލަ މުޅި ރާއްޖޭގައި ވެސް ބޮޑެވެ. އެކަމަކު ރާއްޖޭގެ އެހެން ސަރަހައްދުތަކުގައި ކޮންމެ ވެސް ވަރަކަށް ޓޫރިޒަމް އޮތީ އުފެދިފަ އެވެ. މިރަށުގައި ތަފާތަކީ ޓޫރިސްޓުން އެއްވެސް ވަރަކަށް ނުގެނެވުމެވެ. އަދި މިރަށް ކައިރީގައި އޮންނަ ބައެއް ރަށްރަށް ވެސް ދަނީ ޓޫރިޒަމަށް ފައްކާ ވަމުންނެވެ. ސުވާލަކީ ތިމަރަފުށީގައި ޓޫރިޒަމް އިގްތިސާދުގެ ބަދައަކަށް ނުހެދެނީ ކީއްވެގެން ބާ އެވެ؟\nޓޫރިޒަމް ދާއިރާގެ މާހިރުންގެ ނަޒަރުގައި ރަށު ޓޫރިޒަމް ފައްކާ ކުރުމުގައި ރަށް ޕްރޮމޯޓް ކުރުން މުހިންމު ރޯލެއް އަދާކުރެ އެވެ. ހާއްސަކޮށް "ރަށް ވިއްކަން" ކުރާ މަސައްކަތް މިއީ އެންމެ މުހިންމު އެއް ސަބަބެވެ. މިސާލަކީ މާފުއްޓެވެ. އަދި ދުރުންނަމަ އުކުޅަސް ނެގިދާނެ އެވެ. މި ދެ ރަށް ވިއްކަން ރަށުގެ ރައްޔިތުން ކުރި މަސައްކަތް ތަކުން ވަކި ޑެސްޓިނޭޝަންއެއްގެ ގޮތުގައި ދުނިޔެ އަށް މި ދެރަށް ވަނީ މަގުބޫލުވެފަ އެވެ.\nޓިކެޓުގެ މައްސަލާގައި އެތެރޭގެ އުދުހުންތަކުގެ ޓިކެޓުގެ އަގު ހެޔޮ ކުރުމަކީ މި ސަރުކާރުގެ ވައުދެކެވެ. އެހެންވެ ފުރަތަމަ ދިވެހިންނަށް ޓިކެޓުގެ އަގު މިވަނީ ހެޔޮ ކޮށްފަ އެވެ. ގާތްގަނޑަކަށް 25 ޕަސެންޓުގެ ހެޔޮވުމެއް ދަތުރުކުރާ ދިވެހިންނަށް މިހާރު އިހުސާސް ކުރެވެއެވެ. ނަމަވެސް ރަށު ޓޫރިޒަމަށް ވެސް މިއަގު ގެނެސްދޭނެ ކަމަށް މި ވިޔަފާރިވެރިން އުންމީދު ކުރެ އެވެ.\nމި ރަށުގެ ފިނިމަސް ގެސްޓްހައުސްއިން ވާހަކަ ދެއްކެވި އެހެން ބޭފުޅަކު ވިދާޅުވި ގޮތުގައި ޓޫރިސްޓުންނަށް ހާއްސަ އަގެއް ދީފިނަމަ މި ރަށުގައި ވެސް ޓޫރިޒަމް ތަރައްގީ ވެގެންދާނެ އެވެ.\n"އަޅުގަނޑުމެން އުންމީދުކުރަން ޓޫރިސްޓުންނަށް ވެސް ޓިކެޓުގެ އަގު ހެޔޮވާނެ ކަމަށް. މިހާރު ޓިކެޓު މި ލިބެނީ ލޯކަލް ޓިކެޓުގެ ދެ ޓިކެޓު ނަގާ އަގުގައި،" އޭނާ ވިދާޅުވި އެވެ.\nއެކަމަކު، މުސްތަގުބަލް އުޖާލާ\nފިނިމަސް ރެސިޑެންސް ގެސްޓްހައުސް ހުޅުވި އަބްދުﷲ ވިދާޅުވި ގޮތުގައި މި ވިޔަފާރިއަކީ ތިމަރަފުށީގައި ކުރިއެރުވިދާނެ ވިޔަފާރިއެކެވެ.\n"އަންނަ މަހަށް ޔޫރަޕުގެ ގިނަ ބުކިތަކެއް އެބަހުރި ލިބިފައި. އެހެންވެ ބެލެވެނީ ރަނގަޅު ވާނެ ކަމަށް. ގިނައިން ބުކިން މި އަންނަނީ ވެސް ރާޅު މީހުން. މި ސަރަހައްދު މަޝްހޫރު ވެފައި އޮންނަނީ ވެސް އެގޮތަށް،" އަބްދުﷲ ވިދާޅުވި އެވެ.\nމޯލްޑިވިއަން އިން ރޭގަނޑު ފްލައިޓު ޖައްސަން ފަށަން، ތިމަރަފުށީގައި ބޭއްވި ރަސްމިއްޔާތުގައި އައިލެންޑް އޭވިއޭޝަންގެ މެނޭޖިން ޑިރެކްޓަރު މުހައްމަދު ރިޒުވީ ވިދާޅުވި ގޮތުގައު މި ފެށުނު ހިދުމަތާއެކު މި ރަށުގެ ވިޔަފާރިއަށް ދިރުން ލިބިގެންދާނެ އެވެ.\nތިމަރަފުށިން މިހާރު ފަޅުކަން ފެނުނުނަމަވެސް މުސްތަގުބަލް އުޖާލާ ކަމަށް ގިނަ ބަޔަކު އުންމީދު ކުރެ އެވެ. ސަބަބަކީ މޯލްޑިވިއަން އިން ރޭގަނޑު ފްލައިޓުތައް ފެށުމެވެ. މި ދަތުރުތަކާއެކު މިރަށުގައި އާ މަސައްކަތްތަކެއް ފެށިގެންދާނެ ކަމަށް އުންމީދު ކުރެވެނީ އެހެންވެ އެވެ.\nޓޫރިޒަމް އިގްތިސޯދު ތިމަރަފުށި


ކުރިއަށްއޮތް ދެ މަސް ދުވަހު އަލަސްކާގެ މި އަވަށަށް އިރެއް ނުފެންނާނެ! ކުރިއަށްއޮތް ދެ މަސް ދުވަހު އަލަސްކާގެ މި އަވަށަށް އިރެއް ނުފެންނާނެ!\nކުރިއަށްއޮތް ދެ މަސް ދުވަހު އަލަސްކާގެ މި އަވަށަށް އިރެއް ނުފެންނާނެ!\nނޮވެމްބަރު މަހުގެ 19ވީ ބުރާސްފަތި ދުވަހަކީ އެމެރިކާގެ އަލަސްކާގެ އޫޓުކީއަވިކް އަވަށަށް ކުރިއަށްއޮތް 60 ދުވަސް ތެރޭގައި އިރު އެރި ފަހު ދުވަހެވެ. އާކްޓިކް ސާކަލްގެ އުތުރުގައި އޮންނަ މި ކުޑަކުޑަ އަވަށުން އަހަރަކު އެއްފަހަރު ކުރިމަތިލާ 'ޕޯލާ ނައިޓު'ގެ ސަބަބުން އެ އަވަށް އިރުގެ އަލިކަމުން ވީއްލި އަނދިރިކަމުގެ ތެރެއަށް ގިނަ ދުވަސްތަކަކަށް ދެއެވެ.\nމީޓިރިއޮލޮޖިސްޓެއްކަމަށްވާ އެލިސަން ޗިންޗާ ބުނީ ޕޯލާ ނައިޓަކީ ކޮންމެ ފިނި މޫސުމެއްގައިވެސް އޫޓުކީއަވިކްގެ އިތުރުން އާކްޓިކް ސާކަލްގެ ތެރޭގައި ހިމެނޭ ހުރިހާ އަވަށަކުން ކުރިމަތިލާ ދުވަސްވަރެއްކަމަށެވެ. ޕޯލާ ނައިޓާއި ކުރިމަތިލާންޖެހެނީ ދުނިޔޭގެ 'އެކްސިސް' ގެ ސަބަބުންނެވެ. އެއީ އެ ޕޮއިންޓެއްގެ މައްޗަށް ދުނިޔެ އެނބުރޭ ޕޮއިންޓު އަރިވެފައި ހުންނަ ގޮތެވެ. ޗިންޗާ ބުނިގޮތުގައި ދުނިޔެ އަރިވެފައި އިންނަ ގޮތުގެ ސަބަބުން އިރުގެ އެއްވެސް ޑިސްކެއް އުދަރެސް މަތިންނެއް ނުފެނެއެވެ.\nނަމަވެސް އޭގެ މާނައަކީ އެ އަވަށް އެއްކޮށް އަނދިރިވާނެއެކޭ ނޫނެވެ. ދުވާލުގެ ގިނަ ވަގުތު ހޭދަވާނީ 'ސިވިލް ޓްވައިލައިޓު' ކިޔާ މަރުޚަލާއެއްގައެވެ. އެއީ އިރުއަރަންދާ ވަގުތު ނުވަތަ އިރުއޮއްސުމަށްފަހު ހިންގާ ވަގުތުކޮޅުގައި އުޑުމަތި އޮންނަ ގޮތެވެ. ދެން އުދަރެހަށްވުރެ މައްޗަށް އެންމެ އަވަހަށްވެސް އިރު ހިއްލާލާނީ ޖަނަވަރީ މަހުގެ 22ވަނަ ދުވަހުގައެވެ.\nއޫޓުކީއަވިކްއަކީ މި ބަދަލާއި ކުރިމަތިލާ އަލަސްކާގެ ހަމައެކަނި އަވަށެއް ނޫނެވެ. ނަމަވެސް އެ އަވަށް އޮންނަ ސަރަޙައްދުގެ ސަބަބުން އެންމެ ފުރަތަމަ 'ޕޯލާ ނައިޓު'އާއި ކުރިމަތިލާ އަވަށަކީ އެއީއެވެ. ކޮންމެ ފިނި މޫސުމެއްގައި ވިދިވިދިގެން ދެ މަސް ދުވަސްވަންދެން އިރު ނުފެނި އުޅުމަށްފަހު ހޫނު މޫސުމުގައި އޫޓުކީއަވިކުން ކުރިމަތިލާންޖެހެނީ އޭގެ އިދިކޮޅަށެވެ. 'މިޑްނައިޓް ސަން' ނުވަތަ ޕޯލާ ނައިޓުގެ ސަބަބުން ހޫނު މޫސުމުގައި އެ ޤައުމަށް އިރު ނުއޮއްސި އެތައް ދުވަހަކު ހުރެއެވެ.


2 bidheyseen deport kurun: Immigration ge verin committee ah haaziru kuranee\nދެ ބިދޭސީން ޑިޕޯޓް ކުރުން: އިމިގްރޭޝަންގެ ވެރިން ކޮމިޓީއަށް\nގައުމީ ސަލާމަތާއި ހާރިޖީ ގުޅުންތަކުގެ މިއަދުގެ ކޮމިޓީ: އިމިގްރޭޝަންގެ ވެރިން ހާޒިރު ކުރަން ނިންމި -- ފޮޓޯ: މަޖިލީސް\nގަވައިދާ ހިލާފަށް ބިދޭސީން ރާއްޖެއަށް އެތެރެކޮށް ހުއްދަ ނެތި ވިޔަފާރި ކުރުމުގައި އިސްކޮށް އުޅުނު ދެ ބިދޭސީއަކު ޑިޕޯޓް ކޮށްލި މައްސަލައާ ގުޅިގެން އިމިގްރޭޝަންގެ ވެރިން ރައްޔިތުންގެ މަޖިލީހުގެ ގައުމީ ސަލާމަތާއި ހާރިޖީ ގުޅުންތަކުގެ ކޮމިޓީއަށް ހާޒިރު ކުރަން ނިންމައިފި އެވެ.\nގަވާއިދާ ހިލާފަށް ރާއްޖޭގައި އުޅޭ ބިދޭސީން މަދު ކުރަން އިމިގްރޭޝަނުން ހިންގި އޮޕަރޭޝަނެއްގައި ޑީޕޯޓް ކުރީ ބަންގްލަދޭޝްގެ ދެ މީހެކެވެ. އެއީ ޝަފީގުލް އިސްލާމް ނަމަކަށް ކިޔާ މީހަކާއި އަބޫ ހަނީފް ނަމަކަށް ކިޔާ މީހެކެވެ.\nއެ މައްސަލައާ ގުޅިގެން އިމިގްރޭޝަންގެ ވެރިން ކޮމިޓީއަށް ހާޒިރުކޮށް ސުވާލު ކުރަން ހުށަހެޅުއްވީ ކޮމިޓީގެ މިއަދުގެ ބައްދަލުވުމުގައި ވިލިމާލޭ ދާއިރާގެ މެންބަރު އަހްމަދު އުޝާމެވެ. އޭނާ ވިދާޅުވީ އެ ދެ ބިދޭސީންނަކީ ވެސް ޖިނާއީ ތުހުމަތެއް ކުރެވޭ ދެ މީހަކަށްވާއިރު، އެ ދެ މީހުން ޑިޕޯޓް ކުރި މައްސަލައަކީ ކޮމިޓީން ބަލަންޖެހޭ މައްސަލައެއް ކަމަށެވެ.\nއުޝާމްގެ ހުށަހެޅުއްވުމަށް ކެނދިކުޅުދޫ ދާއިރާގެ މެންބަރު އަހުމަދު އީސަ ތާއީދު ކުރެއްވި އެވެ. އޭނާ ވިދާޅުވީ އެ މައްސަލައަކީ ގައުމީ ސަލާމަތަށް ނުރައްކާ އޮތް މައްސަލައެއް ކަމަށާއި ތަހުގީގު ނުކޮށް ދެ ބިދޭސީން ޑީޕޯޓް ކުރި މައްސަލަ ބަލަން ޖެހޭ ކަމަށެވެ.\nއިމިގްރޭޝަނުން ޑިޕޯޓް ކުރި ދެ މީހުންނަކީ މަނީ ލޯންޑަރިން ފަދަ ބޮޑެތި ޖިނާއީ ކުށްތަކުގެ ތުހުމަތު ވެސް ކުރެވޭ ދެ މީހުންނެވެ. އެއްވެސް ތަހުގީގެއް ނުކޮށް ދެ ބިދޭސީން ޑިޕޯޓް ކޮށްލުމުން ގިނަ ބައެއްގެ ފާޑުކިޔުން ވެސް އަމާޒުވި އެވެ. އަދި އެ ގޮތަށް އަމަލު ކުރުމުން އެފަދަ ކަންކަން ކުރަން އިތުރު ބިދޭސީންނަށް ހިތްވަރު ލިބޭ ކަމަށް ބައެއް މީހުން ބުންޏެވެ.\nރައްޔިތުންގެ މަޖިލިސް އިމިގްރޭޝަން ބިދޭސީން


Stamford gai Bayern in Chelsea balikohfi\nބަޔާނުން ޗެލްސީ ބަލިކޮށްފި\nބަޔާންއަށް މެޗުގައި ދެ ލަނޑު ކާމިޔާބު ކޮށްދިން ސާޖް ނެބްރީ\nބަޔާން މިޔުނިކުން 3-0 ގެ ނަތީޖާ އަކުން މޮޅުވެ، ޗެލްސީގެ ހޯމް ސްޓޭޑިއަމް، ސްޓެމްފޯޑް ބްރިޖުގައި ބަޔާނުން ޗެލްސީ އަތް ދަށުލައިފި އެވެ.\nޗެލްސީގެ ކޯޗް، ފްރޭންކް ލަމްޕާޑްވެސް ބުނީ، އޭނާގެ ޓީމަށް މެޗުން "ހިތި ފިލާވަޅެއް ލިބިއްޖެ" ކަމަށެވެ. މެޗުގައި ބަޔާންގެ ތިން ލަނޑުގެ ތެރެއިން ދެ ލަނޑު ކާމިޔާބު ކުރީ ސާޖް ނެބްރީ އެވެ. ބަޔާންގެ ތިން ލަނޑު ވެސް ކާމިޔާބު ކުރީ މެޗުގެ ދެ ވަނަ ހާފުގަ އެވެ.\nފުރަތަމަ ލަނޑު ނެބްރީ ކާމިޔާބު ކުރީ ދެ ވަނަ ހާފު ފެށިގެން ހަ ވަނަ މިނެޓްގަ އެވެ. އޭގެ ތިން މިނެޓް ފަހުން އޭނާ ވަނީ ބަޔާންއަށް މެޗުގެ ނަތީޖާ ފުޅާ ކޮށްދީފަ އެވެ. ނަޔާންގެ ތިން ވަނަ ލަނޑު ކާމިޔާބު ކުރީ މެޗުގެ 76 ވަނަ މިނެޓްގައި ރޮބަޓް ލެވަންޑޮސްކީ އެވެ.\nމެޗުގެ އެންމެ ފަހު 10 މިނެޓް ޗެލްސީން ކުޅުނީ އެއް ކުޅުންތެރިޔަކު މަދުކޮށެވެ. އެ ޓީމުގެ ޑިފެންޑަރު މާކޯސް އޮލޮންސޯއަށް ރަތް ކާޑު ދެއްކުމުންނެވެ. މެޗުގައި ރީނދޫ ކާނޑެއް ދައްކާފައި ވުމުން، މިޔުނިކްގައި ކުޅޭ މެޗުގައި ޗެލްސީގެ ޖޯޖީނިއޯއަށް ވެސް ނުކުޅެވޭނެ އެވެ.\nޗެލްސީ ޗެމްޕިއަންސް ލީގް ބަޔާން މިއުނިކް\nޗެމްޕިއަން ބަޔާން އާއި ޗެލްސީ ކުއާޓާއަށް\nދެ ވަނަ ބުރުގެ މެޗުތަކަށް ބަދަލު ނުގެންނާނެ


Facebook ah billion dollar ge joorimanaa eh ge biru\nފޭސްބުކްގެ ބާނީ މާކް ޒަކަބާގް --\nފޭސްބުކް ބޭނުންކުރާ 50 މިލިއަނަށްވުރެ ގިނަ މީހުންގެ މައުލޫމާތު ބަޔަކު ފޭރިގަތް މައްސަލައާ ގުޅިގެން ޔޫރަޕިއަން ޔުނިއަން (އީޔޫ) ގެ ޕްރައިވެސީ ވޮޗްޑޯގް އިން، ފޭސްބުކް 1.62 ބިލިއަން ޑޮލަރުން ޖޫރިމަނާކޮށްފާނެ ކަމަށް މީޑިއާ ރިޕޯޓުތައް ބުނެފި އެވެ.\nއެކަން ހިނގީ މިދިޔަ ހަފްތާގެ އަންގާރަ ދުވަހު އެވެ. ފޭސްބުކް އެކައުންޓުތައް ހެކުކޮށްފައި ވަނީ އެކްސެސް ޓޯކެން ނުވަތަ ޑިޖިޓަލް ކީސްތަކެއް މެދުވެރިކޮށެވެ.\nދަ ވޯލް ސްޓްރީޓް ޖާނަލްއިން ރިޕޯޓުކުރި ގޮތުގައި ޔޫރަޕްގައި ފޭސްބުކްގެ ޕްރައިވެސީ ރެގިއުލޭޓުކުރާ އައިލެންޑްގެ ޑާޓާ ޕްރޮޑެކްޝަން ކޮމިޝަނުން ވަނީ، އެ މައްސަލާއި ގުޅޭ ހުރިހާ ތަފްސީލީ މައުލޫމާތެއް އެ އިދާރާއަށް ހުށަހެޅުމަށް ފޭސްބުކްއަށް އަންގާފައި އެވެ.\nއެ މައްސަލައާއި ގުޅިގެން ފޭސްބުކްއިން އަދިވެސް ރަނގަޅަށް ޖަވާބުދާރީ ނުވާކަން އެ އިދާރާއިން ވަނީ ބުނެފައި އެވެ. ނަމަވެސް ފޭސްބުކްއިން މިއަދު ބުނީ އީޔޫގެ ވޮޗްޑޯގެ ސުވާލުތަކަށް ފުރިހަމައަށް އެ ކުންފުނިން ޖަވާބުދާރީ ވާނެ ކަމަށެވެ.\nމީގެ ކުރިންވެސް އެކްސެސް ޓޯކެންސް ބޭނުންކޮށްގެން ވަނީ ފޭސްބުކް ބޭނުންކުރާ ގިނަ ބައެއް މައުލޫމާތުތައް ފޭރިގެންފައި އެވެ. ކޭމްބްރިޖު އެނަލިޓިކާ ސްކޭންޑަލްގެ ނަން ދެވުނު އެ މައްސަލައާއި ގުޅިގެން ފޭސްބުކްގެ ބާނީ، މާކް ޒަކަބާގް ވަނީ ޖަވާބުދާރީވުމަށް އެމެރިކާގެ ކޮންގްރެސްއަށްވެސް ހާޒިރުކޮށްފައި އެވެ.\nއެފަހަރު 87 މިލިއަނަށްވުރެ ގިނަ ފޭސްބުކްގެ ބޭނުންކުރާ މީހުންގެ މައުލޫމާތުތައް ފޭރިގެންފައިވެ އެވެ. އެއީ ފަހުގެ ތާރީހެއްގައި ހިނގި އެންމެ ބޮޑު ސެކިއުރިޓީ ޑާޓާ ބްރީޗް ކޭސް އެވެ.\n"އިންސްޓަގްރާމް" އީދު ފާހަގަ ކުރާނީ ކޮން ބައެއް؟\nފޭސްބުކްގެ އެހީގައި ގެއްލުނު އާއިލާ ހޯދައިދީފި


Hahdhufahana alhaa dhiyun, hahdhun nettifai, fiyavalheh neylhey!\nހައްދުފަހަނަ އަޅައިިދިޔުން، ހައްދުން ނެއްޓިފައި، ފިޔަވަޅެއް ނޭޅޭ!\nއަމިއްލަ ޖަމާއަތްތަކުގެ ނަމުގައި ކައިވެނިކުރުން ފަދަ ކަންކަން ހިނގާ\nހިޔަލު ތަފާތުވާ މީހުންނަށް ވަޅިން ހަމަލާދީ، ކޮށާލާ\nދައުލަތާއި، މުޅި މުޖުތަމައުގެ އިހުމާލު އެކަމުގައި އެބައޮތް\nކ. މާލެ | 24 ނޮވެންބަރ 2019 | އާދީއްތަ 19:14 | 8,965\nއިސްލާމިކް ސްޓޭޓަށް ތާއީދުކުރާ ބަޔަކު މާލެގައި ކުރިއަށްގެންދިޔަ މުޒާހަރާއެއްގެ ތެރެއިން - ޓްވިޓަރ\nއިހަކަށް ދުވަހު ގަބޫލުނުކުރިނަމަވެސް މިއަދު ހުރިހާ ރައްޔިތުންވެސް ގަބޫލުކުރާ އެއް ހަޤީޤަތެއް އެބައޮތެވެ. އެއީ ދީނީގޮތުން ހައްދުފަހަނަ އަޅައިދިއުމުގެ ނުރައްކާ ދިވެހި ޤައުމުގައި ބޮޑުވެފައިވާ މިންވަރެވެ. އެކި ޤައުމުތަކުގައި ކުރެވޭ ހަނގުރާމަތަކަށް މީހުން ފޮނުވުމުން ފެށިގެންގޮސް، މެދުއިރުމަތީގައި ޖާރިޔާއިންގެ ގޮތުގައި ދިވެހި އަންހެނުން ބޭނުންކުރާކަމާއި، އެތަކެއް އާއިލާތަކެއް އެ ހަނގުރާމަތަކުގައި ތާށިވެފައިވާކަމެވެ. މިއީ ބައިނަލްއަޤުވާމީ ބޮޑެތި މީޑިއާތަކުންވެސް ރިޕޯޓްކުރަމުންދާ ހަޤީޤަތްތަކެވެ. އެ ހަނގުރާމަތަކަށް މީހުން ފޮނުވުމަށް، ނުވަތަ ޒުވާނުން ރެކްރޫޓްކުރުމަށް އެކިއެކި ދީނީ ނަންނަމުގައި ޕްރޮޕެގެންޑާތައް ރާއްޖޭގައި ކުރިއަށްގެންދާކަމާއި، މުޅި ރާއްޖޭގައި އެ މީހުންގެ ވަކިތައް ހިއްޕުވައި، ނުފޫޒުތައް ގަދަކޮށްފައިވާކަން އެނގެ އެވެ.\nއެ މީހުންގެ ނުރައްކާ ބޮޑުވަމުން އަންނަ މިންވަރުގެ ވާހަކަ ސިޔާސީ ބައެއް ލީޑަރުން އެތަކެއް އަހަރެއްކުރިން ފެށިގެން ދައްކަމުންދިޔަނަމަވެސް، އެކަން އޭރުގައި ގަބޫލުކުރަން ބޭނުންނުވި އެތަކެއް ބަޔަކު މިއަދު މި ހަޤީޤަތްތަށް ގަބޫލުކުރަންޖެހެ އެވެ. އެ މިހުންގެ ތެރޭގައި އަމިއްލަ ދައުލަތްތަކެއް އުފައްދާ ތުއްތު ކުދިންނާއި ކައިވެނިކޮށް، އަމިއްލައަށް އުފައްދާފައިވާ ދައުލަތުގެ ނަމުގައި ކައިވެނީގެ ސެޓްފިކެޓުތައް ތައްޔާރުކޮށްފައިވާކަން އެއީވެސް މިއަދު ފެންނަން ހުރި ހަޤީޤަތްކެވެ.\nއެ މިހުންގެ ތެރޭގައިޖެހޭ މައްސަލަތައް ހައްލުކުގައި ޒުވާނުން ކޮށާލަމުންދާކަމީވެސް ހަފްތާއެއްގެ ތެރޭގައި މި ކުޑަކުޑަ ފަސްގަނޑުން ފެނިގެންގޮސްފައިވާ ކަންކަމެވެ. ހިޔާލު ތަފާތުވުމުން ވަޅިން ކޮށާލާ، އެ ޒުވާނާ އެއްލާލީ ބިޔަ ރާޅުތަކުގެ ތެރެއިން ކަނޑަށެވެ.\nގަބޫލުކުރަން ބޭނުންނުވިނަމަވެސް، ފެންނަން އޮތް ހަޤީޤަތަކީ ހައްދުފަހަނަ އަޅައިދިނުމުގެ މައްސަލައަކީ، ހައްދުން ނައްޓާފައި އޮތް ބޮޑު މައްސަލައެއްކަމެވެ. އެކަމުގެ ނުރައްކާ ހަމަ ކޮންމެ ގެޔެއްގެ ދޮރުގައި ޓަކިޖަހަމުންދާކަމެވެ. މި ކުޑަކުޑަ ފަސްގަނޑުގެ ސަލާމަތާއި، ރައްކާތެރިކަމާއިމެދު ސުވާލު އުފެދޭ މިންވަރަށް ކަންކަން ގޮސްފައިވާކަމެވެ.\nކަންކަން ހައްލުނުކުރޭ މިންވަރަށް ގޯސްވެގެންދިއުމުގައި މުޅި މުޖުތައުމުގެ ޒިންމާވެސް އަދާކުރެވިފައިނުވާކަމެވެ. އާދައިގެ ރައްޔިތު މީހާއިން ފޭއްސިގެންގޮށް، މުއައްސަސާތައްވެސް އެކަމުގައި އިހުމާލުވެ، ނުކުޅެދިފައިވެއެވެ. އެހެން ނޫންނަމަ ކަންކަން މި ހިސާބަކަށް ނުދިޔައީސް އެވެ.\nބައެއް މިސާލުތަކަށް ބަލާލާނަމެވެ. ކުޑަކުޑަ އާބާދީއެއް ދިރިއުޅޭ ފަސްގަނޑެއްގައި، 13 އަހަރުގެ ކުއްޖަކާއި، ބޮޑު ފިރިހެނަކު ކައިވެނިކޮށްގެން އުޅޭކަން ހަމަ އެ ފަސްގަނޑުގައި ދިރިއުޅޭ އެހެން މީހުންނަށް ނޭނގި އޮވެދާނެތޯ އެވެ. އެ ކުއްޖާގެ އާއިލާއަށް އެކަން ނޭނގި އޮވެދާނެތޯ އެވެ. އެ ފަސްގަނޑުގައި ހުރި މުއައްސަސާތަކުގެ ވެރިންނަށް އެކަން ނޭނގި އޮވެދާނެތޯ އެވެ. ނަމަވެސް އަމިއްލަ ދައުލަތެއް އުފައްދައި، އެ މީހުންގެ އަމިއްލަ ސިއްކައިގައި ކައިވެންޏެއްކޮށް، އުޅެމުންދިޔައިރު، އެ މުޖުތަމައުގައި އުޅުނު އެހެން ފަރުދުންނަށް ފަރުދީ ޒިންމާވެސް އަދާކުރެވިފައެއް ނުވެ އެވެ. ކަންކަން ދައުލަތުގެ ސަމާލުކަމަށްވެސް ގެނެސްދެވިފައެއް ނުވެ އެވެ. ކައުންސިލް އިދާރާއިން ފެށިގެންގޮސް، ދައުލަތުގެ މުއައްސަސާތައްވެސް އެކަމުގައި ޒިންމާ އަދާކޮށްފައިނުވާކަމެވެ.\nމިއީ އެންމެ ރަށެއްގައި ކަން ހިނގައި ދިޔަގޮތުގެ ވާހަކަ އެވެ. މިގޮތަށް އަދި ކިތަކެއް ކުދިންނެއްގެ އިއްފަތްތެރިކަން ނަގާލާފައިވާކަމެއް އެނގޭނީ ވަރުގަދަ ތަހުޤީޤެއް ހިނގައިގެންނެވެ. އެމީހުންގެ ދައުލަތުގެ ނަމުގައި ސެޓްފިކެޓް ތައްޔާރުކޮށްފައިވަނީ ކިހާވަރަކަށްކަމެއް އެނގޭ ހަމަ އެކަކުވެސް ދައުލަތުގެ ތެރޭގައި ހުރެދާނެކަމަކަށް ގަބޫލެއް ނުކުރެވެ އެވެ.\nދެން އޮތީ މިކަމުގައި ދައުލަތުގެ ތަހުޤީޤް އިދާރާތަކުގެ އިހުމާލު އެގެ. ހައްދުފަހަނަ އަޅައިދިއުމުގެ ވިސްނުމުގެ މީހުންގެ ނުރައްކާ އިންތިހާއަށް ބޮޑުވެގެންދިޔައީ، ވޭތުވެ 10 ވަރަކަށް އަހަރުގެ ތެރޭގައި ސިޔާސީ ބޭނުމަށް ދީން އައްޑަނައެއްގެ ގޮތުގައި ނަގާ ފިޔަވަޅު ނޭޅުމުގެ ނާތީޖާއެއްގެ ގޮތުންކަން އެއީ ދެބަސްވެވޭނެކަމެއް ނޫނެވެ. މިއަދުގެވެސް ހަޤީޤަތަކީ މިހުރިހާކަމެއް ފެންމަތިވެގެންދާއިރު، އެކަށީގެންވާ ފިޔަވަޅުތަކެއް އެޅިފައިނުވާކަމެވެ. ޓެރަރިޒަމް މަނާކުރުމުގެ ޤާނޫނަށް ބޮޑެތި އިސްލާހުތަކެއް ގެނެސް، ފުލުހުންނަށް ބޮޑެތި ބާރުތަކެއް ދިންނަމަވެސް، ޤާނޫނުން ދިން ބާރުތަށް ހަމައެކަނި އޮތީ ލިޔެލާފައިވާ ލިޔުމެއްގެ ގޮތުގައިކަމެވެ. ތަހުޤީޤީ އިދާރާތަކަށް ދިން ބާރާ އެއްމިންވަރަށް، މުޅި މުޖުތަމައުގެ ސަލާމަތާއި، ރައްކާތެރިކަމަށް ފިޔަވަޅުތައް ނޭޅޭކަމީވެސް ފެނަން ހުރި ހަޤީޤަތްތަކެވެ.\nމިއަދުވެސް ދީން ސިޔާސީ އައްޑަނައެއްގެ ގޮތުގައިި ނަގަމުންދާ ޝެއިހުން އެކަން ކުރުމުގައި ދެމިތިބިއިރު، ދީނުގައިވާ ރިވެތި ގޮތް ބުނެދީ، މުޖުތަމައުގައި މި އޮތް ނުރައްކަލުން ސަލާމަތްކުރުމަތްކުރުމަށް މި ދެންނެވި ދީނީ އިލްމުވެރިން މަސައްކަތްކުރާ މަންޒަރެއް ނުފެނެއެވެ. ސިޔާސީ ބޭފުޅުންނާއި، ޖުވާބުތައްކުރުމުގައި މި ދެންނެވި ދީނީ އިލްމުވެރިން މުޅި ދުވަސް ހޭދަކޮށްކާއިރު، މުޖުތަމައުގައި އޮތް އަސްލު މައްސަލާގައި އެއްޗެއް ބުނަލަންކެރޭ ތިއްބެވީ ދެތިން ދީނީ އިލްމްވެރިޔެކެވެ.\nމިހެން ގޮސް ކިތަންމެ އިހުމާލުތަކެއްގެ ވާހަކަވެސް ދެއްކިދާނެ އެވެ. ނަމަވެސް މިއީ ދީނީ އިލްމްވެރިންވެސް ސިޔާސީ ފިކުރު އެއް ފަރާތްކުރަންވީ ވަގުތު އެވެ. މުޅި މުޖުތަމައުގެ ސަލާމަތާާއި، ރައްކާތެރިކަމަށްޓަކައި، ދީނުގައިވާ ރިވެތިގޮތް ބުނެދޭން ތެދުވާންޖެހޭ ވަގުތު އެވެ. ހައްދުފަހަނަ އަޅާގޮސްފައިވާ މީހުންގެ ނުފޫޒުން ހަށި ފޮހެލައި، ފުލުހުންގެ މުއައްސަސާ ތެދުވެ، ފިޔަވަޅު އަޅަންވީ ވަގުތު އެވެ. މުޅި ފަސްގަނޑުގެ ސަލާމަތާއި ރައްކާތެރިކަމަށްޓަކައި، ފުލުހުންނާއި، ސިފައިންގެ ޤަނޫނީ ޒިންމާ އަދާކުރުމަށް ތެދުވަންވީ ވަގުތު އެވެ.\nމިއަދު ފިޔަވަޅު ނާޅައި، މައްސަލައަށް ހައްލެއް ނުހޯދިއްޖެނަމަ، މާދަމާ އެ މައްސަލަ ހައްލުކުރުމަކީ ނުކުރެވޭ ވަރުގެ ނާދިރުކަމަކަށްވެދާނެ އެވެ.


Sonee ge hurihaa Channel eh Dhiraagu Play ah! - AO News\nދިރާގުން ދާދި ފަހުން ތަޢާރަފުކުރި “ދިރާގު ޕްލޭ” މޮބައިލް އެޕްލިކޭޝަން މެދުވެރިކޮށް މިހާރު ސޮނީގެ ހުރިހާ ޗެނަލްތައް ބަލާލެވޭނެއެވެ. މި މޮބައިލް އެޕްލިކޭޝަނަކީ ލައިވް ޓީވީ، އަދި ވީޑިއޯ އޮން ޑިމާންޑްގެ ތަފާތު ގިނަ ކޮންޓެންޓް ކޮންމެ ވަގުތަކު އަދި ކޮންމެ ތަނެއްގައިވެސް ބަލާލެވޭނެ ގޮތަށް ހަދާފައިވާ މޮބައިލް އެޕްލިކޭޝަނެކެވެ.\nދިރާގު ޕްލޭ ހުޅުވާލާފައިވަނީ ދިރާގު މޯބައިލް ކަސްޓަމަރުންނަށެވެ. ޕެކޭޖް ސަބްސްކްރިޕްޝަނަކާއެކު ބޭނުން ކުރެވޭ މި އެޕްގެ މުޅިން އައު ޕެކޭޖް ކަމަށްވާ “ޕްލޭ މޯ” ޕެކޭޖް އިންޓްރޯޑަކްޓަރީ އޮފަރގެ ދަށުން 30 ރުފިޔާ އަށް ސަބްސްކްރައިބް ކޮށްލެވޭނެކަަމަށް ދިރާގުން މަޢުލޫމާތު ދެއްވައެވެ. 34 ޗެނަލް ބަލާލެވޭމިޕެކޭޖްގެ ވެލިޑިޓީއަކީ އެކްޓީވޭޓް ކުރާތާ 30 ދުވަހެވެ.\nދިރާގު ޕްލޭ އަކީ ހަމައެކަނި ލައިވް ޓީވީ ބަލާލެވޭ އެޕްލިކޭޝަނެއް ނޫނެވެ. މި އެޕަކީ އެންމެ ފަހުގެ ސްޓްރީމިންގ ޚިދުމަތްތަކުގައި އެކުލެވޭ ޒަމާނީ ފީޗަރ ތައް ހިމަނައިގެން ފަރުމާ ކޮށްފައިވާ އެޕެކެވެ. އެގޮތުން، މި އެޕުން ޕްރޮގުރާމްތައް ކުރީބައިގައި ރިކޯޑް ކޮށް، އަދި ހަދާންނެތިގެން ބޭނުންވާ ޕްރޮގުރާމެއް ބަލާނުލެވިއްޖެ ހާލަތެއްގައި އަލުން އެ ޕްރޮގުރާމެއް ބަލާ ވެސް ލެވޭނެއެވެ. ހަމައެއާއެކު ބަލަމުން ގެންދާ ޕްރޮގުރާމެއް ބަލަމުން ދާ އިރު އަލުން އެ ޕްރޮގުރާމެއް ފަށައިގެން ބަލާލެވޭނެއެވެ.\nދިރާގުޕްލޭ ޑައުންލޯޑް ކުރެވޭ ލިންކް: https://bit.ly/31LwuFZ\nދިރާގުން އަބަދުވެސް މަސައްކަތްކުރަމުން ދަނީ ކަސްޓަމަރުންނަށް ފޯރުކޮށްދޭ މުނިފޫހިފިލުމުގެ ޚިދުމަތްތައް އިތުރަށް ފުރިހަމަކޮށް މުއްސަދިކުރުމަށެވެ. އެގޮތުން ހަބަރު، ކުޅިވަރު އަދި ލައިފްސްޓައިލް ކޮންޓެންޓް ފަސޭހަކާއެކު ކަސްޓަމަރުންނަށް ފޯރުކޮށްދިނުމަށް ގިނަ މަސައްކަތްތަކެއް ދަނީ އެކުންފުނިންދަނީ ކުރަމުންނެވެ.\nދިރާގު ފައިބަރ ބްރޯޑްބޭންޑް ޕެކޭޖްތަކަށް ބޮޑު ބަދަލެއް\nދިރާގު ހައި ސްޕީޑް ފައިބަރ އިންޓަނެޓްގެ ޚިދުމަތް ރ. މަޑުއްވަރީ އަށް!\n55 ވަނަ މިނިވަން ދުވަހާ ގުޅިގެން ދިރާގުން %55 އިތުރު ޑޭޓާ އެލަވަންސް!


Dhuniyeyge record fothun jaaga hoadhi Bollywood ge 10 kaamiyaabee eh\nދުނިޔޭގެ ރެކޯޑްފޮތުން ޖާގަހޯދި ބޮލީވުޑްގެ 10 ކާމިޔާބީއެއް--\nދުނިޔޭގެ ރެކޯޑްފޮތުން ޖާގަހޯދި ބޮލީވުޑްގެ 10 ކާމިޔާބީއެއް\nބޮލީވުޑަކީ ކޮންމެ އަހަރަކު ވެސް ހިޓް އެތައް ފިލްމްތަކެއް ރިލީޒްކުރާ ބައެކެވެ. މޮޅެތި ޕްލޮޓްތަކުން ފެށިގެން ގޮސް ހިތާމަވެރި ބިރުވެރި އެތައް ފިލްމެއް އެމީހުން އުފައްދަ އެވެ. ގިނަ ބަޔަކު އިންސްޕިރޭޝަންގެ ގޮތުގައި ވެސް މި ފިލްމުތަކާއި ފިލްމު ކުޅޭ އެކްޓަރުން ދެކެ އެވެ.\nއެގޮތުން މިބަލާލަނީ މިއެކްޓަރުންނާއި ފިލްމުތަކުން ހާސިލްކޮށްފައިވާ ދުނިޔޭގެ ބައެއް ރެކޯޑްތަކަށެވެ.\n1. ކަޕޫރު ޙާންދާން (ކަޕޫރު ފެމެލީ):\nކަޕޫރު އާއިލާއަކީ ބޮލީވުޑްގައި އޮތް އެންމެ ބޮޑު އަދި އެންމެން ދަންނަ އާއިލާއެކެވެ. އެއާއިލާގެ އެންމެނަކީ ވެސް ބުނާނަމަ\n1999 ގެ އަހަރުތަކުގައި ކަޕޫރު އާއިލާއަކީ ބޮލީވުޑުން ދުނިޔޭގެ ރެކޯޑް ފޮތަށް ދިޔަ ފުރަތަމަ އާއިލާ އެވެ. އެއީ ބޮލީވުޑްގެ އެއްއާއިލާއަކުން އެންމެ ގިނަ އެކްޓަރުން އަންނަ ހަމައެކަނި އާއިލާ އެވެ. ކަޕޫރު އާއިލާގެ 24 އަށްވުރެ ގިނަ މެމްބަރުންނަކީ އިންޑިއާ ސިނަމާގެ ހިއްސާއެކެވެ.\n2. ޝާހްރުކް ހާން:\nބޮލީވުޑްގެ ރަސްގެފާނަކީ ޝާހްރުކް ޚާންއޭ ބުނެވެނީ ވެސް ސަބަބެއް އޮވެގެނެވެ. މިއެކްޓަރު ބޮލީވުޑް ފޭނުންގެ ހިތްތަކުގައި އެކްޓިންގެ މޮޅު ހުނަރުން ވެރިކަން ކުރުމުގެ އިތުރުން މީނާ ވަނީ ދުނިޔޭގެ ރެކޯޑް ފޮތުންވެސް ޖާގައެއް ހޯދާފަ އެވެ.\nޝާހްރުކް ހާން މަޝްހޫރުވީ ބޮލީވުޑްގައި އޭނާ ހޯދަމުންދިޔަ ބޮޑެތި ފައިސާތަކުންނެވެ. 2013 ވަނަ 220.5 ކުރޯޑް ރުޕީސްގެ (2.2 ބިލިއަން ރުޕީސް) އޭނާ ވަނީ އާމްދަނީއެއް ހޯދާފަ އެވެ.\n3. ކުމާރް ސާނޫ:\nކުމާރް ސާނޫ އަކީ އިންޑިއަން ފިލްމް އިންޑަސްޓްރީގައި ވަރަށް މަޝްހޫރު ޕްލޭބެކް ސިންގާއެކެވެ. (ލަވަކިއުންތެރިއެކެވެ.) މީނާ މަޝްހޫރުވީ 90 އަހަރުތަކުގެ ލޯބީގެ ލަވަތައް ކިޔައިގެންނެވެ.\nއޭނާ ވަނީ އެއްދުވަހެއްގެ ތެރޭގައި 28 ލަވަ ރެކޯޑްކޮށްގެން ދުނިޔޭގެ ރެކޯޑެއް ހަދާފަ އެވެ.\n4. ބާހުބަލީ ދަ ބިގިނިންގ:\nއެންމެ ބޮޑު އާމްދަނީއެއް ހޯދި އެއްފިލްމްގެ އިތުރުން ބާހުބަލީގެ ބިގިނިންގެ ޕޯސްޓަރު ގާތްގަނޑަކަށް 50 ހާސް ސްކޮޔަރ ފޫޓު ބޮޑެވެ. މިއީ ދުނިޔޭގެ ރެކޯޑެކެވެ.\n4793.65 މީޓަރ ސްކޮޔަރގެ ބޮޑުމިނުގައި މިރެކޯޑް ހެދީ ކޮޗީގައި ހުންނަ ގްލޯބަލް ޔުނައިޓެޑް މީޑިއާ ކޮމްޕެނީ ޕްރައިވެޓް ލިމިޓެޑުންނެވެ. މީގެކުރިން މިރެކޯޑް އޮތީ އަކްޝޭ ކުމާރު ފެނިގެންދިޔަ ބޮސްގެ އަތުގަ އެވެ.\n5. އަބީޝޭކް ބައްޗަން:\nއަބިޝޭކް ބައްޗަންއަކީ އާންމުކޮށް ވަރަށް ގިނަ ބައެއްގެ ފާޑުކިއުމާއި މަލާމާތް ރައްދުވާ އެކްޓަރެކެވެ. ނަމަވެސް އެމީހުންނަށް ނޭނގޭ ކަމަކީ އަބިޝޭކްގެ އަތުގައި ދުނިޔޭގެ ރެކޯޑެއް އޮންނަ ކަމެވެ.\nއަބިޝޭކްގެ ފިލްމު ދިއްލީ-6 ގެ ޕްރޮމޯޝަންސްގެ ތެރެއިން އަބިޝޭކް ވަނީ 12 ގަޑިއިރުގެ ތެރޭގައި އެންމެ ގިނަ ޕަބްލިކް އެޕިއަރެންސް ހޯދި އެކްޓަރަށްވެފަ އެވެ. އެއާއެކު އޭނާ ވަނީ 2004 ގައި3ޕްރެސް ކޮންފަރެންސްއަށް2ގަޑިއިރުގެ ތެރޭގައި ހާޒިރުވެގެން ވިލް ސްމިތް ހެދި ރެކޯޑް ފުޑާލާ އޭނާ ފަހަތަށް ޖައްސާލާފަ އެވެ.\n6. ޖަގްދިޝް ރާޖް:\nމިހާރަކަށް އައިސް ޕޮލިސް ރޯލް ކުޅޭ އެތައް އެކްޓަރުންނެއް ފެނެ އެވެ. ނަމަވެސް ޖަގްދިޝް ރާޖް ވަނީ 144 ފިލްމެއްގައި އިންސްޕެކްޓަރެއްގެ ރޯލު އަދާކޮށްފަ އެވެ.\nއޭނާގެ އެންމެ މޮޅު ފިލްމްތަކުގެ ތެރޭގައި ޑޮން، ދީވާރް އަދި ސިލްސިލާ ހިމެނެ އެވެ. އޭނާ އަކީ އެއްރޯލެއްގައި އެންމެ ގިނަ ފިލްމް ކުޅުމުގެ ދުނިޔޭގެ ރެކޯޑް އޮންނަ އެކްޓަރެވެ.\nޔާދޭން ފިލްމްގެ ތެރެއިން މަންޒަރެއް--\nކޮންމެ ބޮލީވުޑް ފިލްމެއްގައި ވެސް މަޝްހޫރު އެތައް ތަރިންނެއް އުޅެ އެވެ. ނަމަވެސް 1964 ވަނަ ސުނިލް ދަތް ޑައިރެކްޓްކޮށް ނުކުތް ބްލެކް އެންޑް ވައިޓް ފިލްމް ޔާދޭން އަކީ އެންމެ އެކްޓަރެއް ހިމެނޭ ހަމައެކަނި ފިލްމެވެ.\nފިލްމްގައި ނާރުގިސް ވެސް އުޅުނެވެ. ނަމަވެސް އޭނާ އެއްކޮށް ފިލްމްގައި ނުދައްކަ އެވެ. ދެއްކީ ހަމައެކަނި ތަސްވީރެވެ.\n8. ލަލީތާ ޕަވާރް:\nއޭނާގެ ބާރުގަދަ ޕާފޯމަންސްތަކުން މަޝްހޫރު ލަލީތާ ޕަވާރަކީ ވެސް ދުނިޔޭގެ ރެކޯޑް ފޮތުން ޖާގަ ހޯދާފައިވާ އެކްޓްރެސް އެކެވެ. އެއީ އެންމެ ގިނަ ދުވަހު ފިލްމް އިންޑަސްޓްރީގައި އުޅުނު އެކްޓްރެސްގެ ގޮތުގަ އެވެ.\nލަލީތާއަކީ 70 އަހަރުވަންދެން އިންޑިއަން ފިލްމް އިންޑަސްޓްރީގެ ހިއްސާއެކެވެ. އޭނާ އެންމެ ފުރަތަމަ ފިލްމަކުން ފެނުނީ އުމުރުން ބާރަ އަހަރުގަ އެވެ. އަދި އެކި ބަސްބަހުން މުޅިއެކު 700 އަށްވުރެ ގިނަ ފިލްމް ލަލީތާ ކުޅެފައިވެ އެވެ.\n9. ކަހޯނާ... ޕިޔާރް ހޭ\nކަހޯނާ... ޕިޔާރް ހޭގެ މަންޒަރެއް--\nރިތިކް ރޯޝަންގެ އެންމެ ފުރަތަމަ ފިލްމު ކަހޯނާ ޕިޔާރް ހޭ އަކީ އަހަރެމެންގެ ތެރެއިން ގިނަ ބައެއްގެ ހިތުގައި ބިންވަޅު ނެގިފައިވާ ފިލްމެކެވެ. މިފިލްމަކީ ހަމައެކަނި ބޮކްސް އޮފީސް ހިޓެއްގެ އިތުރުން ގާތްގަނޑަކަށް 102 އެވޯޑް ހޯދައިގެން ދުނިޔޭގެ ރެކޯޑެއް ހަދާފައިވާ ފިލްމެކެވެ.\nމިފިލްމާ ގުޅިގެން ރިތިކް ވަނީ އެންމެ މޮޅު ޑެބިއުޓް އެކްޓަރ އަދި އެންމެ މޮޅު އެކްޓަރުގެ މަގާމް ހޯދާފަ އެވެ.\n10. ލަވް އެންޑް ގޯޑް (ކައިސް އޯރް ލައިލާ):\nލަވް އެންޑް ގޮޑް (ކައިސް އޯރް ލައިލާ)--\nހުރިހާ ފިލްމެއް ރިލީޒް ވާކަށް އެހާ ގިނަ ދުވަހެއް ނުނަގަ އެވެ. ވަރަށް ކުޑަ ވަގުތުކޮޅަކުން ވެސް ނިންމާލަ އެވެ. ނަމަވެސް 1986 ވަނަ އަހަރު ނުކުތް ފިލްމު ލަވް އެންޑް ގޮޑް (ކައިސް އޯރް ލައިލާ) ވަނީ ނުނިމި 20 އަހަރުދުވަސް ވަންދެން މަޑުޖެހިފައި އޮވެފަ އެވެ.\nމިފިލްމުގެ ތެރެއިން ގުރޫ ދަތް މަރުވިއިރު ފަހުން ޑައިރެކްޓަރު އާސިފް މަރުވުމުން މިފިލްމު އެކަށް ފުރިހަމަ އެއްނުވެ އެވެ.\nމިފިލްމު 1986 ވަނަ އަހަރު ރިލީޒްކުރެވިގެންދިޔައީ މެއިން ހީރޯގެ ގޮތުގައި ސަންޖީވް ކުމާރު ބަހައިޓައިގެންނެވެ. މިފިލްމު ވަނީ އެންމެ ގިނަ ދުވަހުން ޕްރޮޑިއުސްކުރެވުނު ބޮލީވުޑް ފިލްމުގެ ގޮތުގައި ދުނިޔޭގެ ރެކޯޑް ފޮތުން ޖާގައެއް ހޯދާފަ އެވެ.


Nufoozu gadha mashooru meehun India ge court thakun salaamai vanee\nނުފޫޒުގަދަ މަޝްހޫރު މީހުން އިންޑިއާގެ ކޯޓުތަކުން ސަލާމަތްވަނީ\nމިދިޔަ ހަފުތާގައި އިންޑިއާގައި ޖަލު ހުކުމުން ސަލާމަތްވި ސަލްމާން ޚާން ކޯޓުން އައިސް ގޭގެ ބެލްކަނީގައި\nމިދިޔަ ހަފުތާ އަކީ އިންޑިއާގެ އަދުލު އިންސާފުގެ ދާއިރާއާ މެދު ޝައްކުތައް ބޮޑުވި ހަފުތާއެކެވެ. ނުފޫޒު ގަދަ މަޝްހޫރު ތިން މީހަކު ވަނީ ދަށު ކޯޓުން ކުށް ސާބިތުވެ ޖަލަށް ދާންޖެހިފައި ވަނިކޮށް އިސްތިއުނާފު މަރުހަލާއިން ސަލާމަތްވެ މިނިވަންކަމާ އެކު އުޅެން ފަށައިފަ އެވެ. ބޮލީވުޑްގެ ތަރިއަކާއި ކުރީގެ ބޮޑު ވިޔަފާރި ވެރިއަކާއި ސިޔާސީ ނުފޫޒު ހުރި ބޭފުޅަކު ވަނީ ސަލާމަތްވެފަ އެވެ.\nބޮލީވުޑްގެ ތަރި ސަލްމާން ޚާން ފަސް އަހަރަށް ޖަލަށް ލާން 13 އަހަރުގެ ކޯޓު މަރުހަލާ އަށް ފަހު ދަށު ކޯޓުން ހުކުމް ކުރީ ރާބޮއެ މަސްތުވެފައި އިނދެގެން ކާރު ދުއްވަނިކޮށް، މަގުމަތީ ނިދާފައި ތިބި ބައެއްގެ ގައިމައްޗަށް ކާރު އަރައި އެކަކު މަރުވި މައްސަލައިގަ އެވެ. އެންމެ ދެ ދުވަސް ތެރޭ އިސްތިއުނާފު މަރުހަލާ އިން ވަނީ ހުކުމް ތަންފީޒުކުރުން ފަސްކޮށްފަ އެެވެ. ހައި ކޯޓުން ގޮތެއް ނިންމަންދެން ސަލްމާނަކީ މިނިވަނެކެވެ.\nޓެމިލް ނާޑޫގެ ކުރީގެ ޗީފް މިނިސްޓަރު ޖަޔަރަމް ޖަޔަލަލިތާގެ މައްސަަލަ ކޯޓަށް ދިޔަތާ 18 އަހަރު ފަހުން ހުކުމް ކުރީ މިލްކިއްޔާތު ސިއްރުކުރުމުގެ ކުށުގައި ހަތަރު އަހަރަށް ޖަލަށް ލުމަށެވެ. އެކަމަކު ހަތް މަސް ފަހުން އިސްތިއުނާފު މަރުހަލާގައި އޭނާ ސަލާމަތްވީ ދަށު ކޯޓުން މިލްކިއްޔާތު ވަޒަންކުރުން އޮޅުވާލައި ބޮޑުކޮށްފައިވާ ކަމަށް ބުނެ އެވެ.\nސަތިޔަމް ކޮމްޕިއުޓާސްގެ ކުރީގެ ވެރިޔާ ބީ ރަމަލިންގަ ރާޖޫ މަކަރާއި ހީލަތުގެ ކުށުގައި ހަތް އަހަރަށް ޖަލަށް ލުމަށް ހުކުމް ކުރުމަށް ހަ އަހަރު ހޭދަވި އެވެ. އެކަމަކު މިދިޔަ ހަފުތާގައި، އިސްތިއުނާފަށް ހުށަހެޅިތާ މަސް ދުވަސް ފަހުން އޭނާ ވަނީ ޖަލު ހުކުމުގެ ބޮޑު ބައެއް ޖަލުގައި ހޭދަކޮށްފައިވާ ކަމަށް ބުނެ ކަފާލާތުގެ ދަށުން މިނިވަންކޮށްފަ އެވެ. ރާޖޫ ޖަލުގައި ހޭދަކޮށްފައި ވަނީ 35 މަސް ދުވަހު އެވެ.\nބޮޑެތި ކުށްތައް ސާބިތުވާ، ނުފޫޒު ހުރި އެތައް ބަޔަކު ކަފާލާތުގެ ދަށުން މިނިވަން ވަމުން ދާއިރު ކުދިކުދި ކުށްތަކުގައިި ފަގީރުންގެ އެތައް ހާސް ބަޔަކު ޖަލުގައި ދުވަސްތައް ހޭދަކުރަން ޖެހިފައިވެ އެވެ. --ބީބީސީ


މަންމާއެވެ. މީގެފަހުން މަންމަގެ ބަސްއަހާނަމެވެ. – DhiSalafiyyah\nއަބްސަމްއަކީ މަރްޔަމްގެ ހުރި ހަމައެކަނި ދަރިފުޅެވެ. އަބްސަމް ކުޑައިރު އަބްސަމްގެ ބައްޕަވަނީ ނިޔާވެފައެވެ. މަންމައަކީ ކިޔަވައިގެން ހުރި މޮޅު މީހެކެވެ. އަމިއްލަ ޓިއުޝަން ކުލާހުން ލިބޭ އާމްދަނީއިން އަބްސަމްއަށް ހުރިހާ ޚަރަދެއް ކުރެއެވެ. އަބްސަމް ބޭނުންވާ ހުރިހާ އެއްޗެއް ހޯދާ ދެއެވެ. އަބްސަމްގެ މަންމައަކީ ދީންވެރި ސާލިޙު މަންމައެކެވެ.\nއެކަމަކު އަބްސަމް ވަރަށް ތަފާތެވެ. ކިޔަވަން މަސައްކަތެއް ނުކުރެއެވެ. ކުލާހުގައި ސަކަރާތް ޖަހާތީ އަބަދު މައްސަލަޖެހެއެވެ. އަބްސަމް ޝައުގުވެރިކަމާއިއެކު މަސައްކަތް ކުރަނީ ހަމައެކަނި ޕީއީ ގަޑިއާއި ޕީއޭ ގަޑިއާއި ހިސާބު ގަޑީ ގައެވެ. އެހެން ގަޑި ތަކުގައި ބައިވެރިވުން ފިޔަވާ ފޮތެއްގެ ބޭރުގަނޑުވެސް އަބްސަމް ބަލާނުލައެވެ.\nއަބްސަމްގެ މަންމަ މިކަމާ ވަރަށް ފިކުރު ބޮޑުވެއެވެ. އެކަމަކު ހިތްވަރު ދޫކޮށްނުލާ ދަރިފުޅު ރަނގަޅުވޭތޯ މަސައްކަތް ކުރެއެވެ. ދަރިފުޅަށް ހެޔޮދުޢާ ކުރެއެވެ. އެކި އެކި ފަންނީ ބޭފުޅުންނާ މަޝްވަރާ ކުރެއެވެ.\nމިހާރު އަބްސަމް ކިޔަވަމުންދަނީ ގުރޭޑް5ގައެވެ. އަބްސަމްގެ އުޅުމަކަށް ކުޑަވެސް ބަދަލެއްނާދެއެވެ. މިހާރު އަބްސަމްގެ މަންމަގެ ކުރިމަތީގައި ޒުވާބު ކުރަން ފަށައިފިއެވެ. އަބްސަމްގެމަންމަ މިކަމާ ފުންކޮށް ވިސްނަން ފެށިއެވެ. އަދި މިވާހަކަ އޭނަގެ ޕީއީ ޓީޗަރާ ހިއްސާ ކުރިއެވެ. އެ ޓީޗަރަކީ އެކަހަލަ ކުދިން ރަނގަޅު ކުރުމަށް މަސައްކަތް ކުރުމަށް ޝައުގުވެރިވާ ޓީޗަރެއްކަމުން އެ ކަމުގައި ވަރަށް ބޮޑަށް މަސައްކަތް ކޮށްދެއްވާނެކަމަށް ވިދާޅުވިއެވެ. އަބްސަމްގެ މަންމަ އުއްމީދާއެކު ގެއަށް ދިޔައެވެ.\nޕީއީ ޓީޗަރ ވިސްނާލަން އިނުމަށްފަހު ކާޑުތަކެއް ތައްޔާރު ކުރެއްވިއެވެ. އަދި ޕީއީއަށް ކުދިން ގެންދިއުމުގެ ކުރީގައި ދަނޑުގެ އެތަން މިތާގައި އެކާޑުތައް ފެންނަގޮތަށް ބެހެއްޓިއެވެ. އަދި ކުދިން ގެންގޮސްފައި ކުދިންނަށް އިރުޝާދު ދެއްވިއެވެ.\n” ހުރިހާ ކުދިންވެސް ކޮންމެ ކާޑެއްގައިވާ ލިޔުންކޮޅު ކިޔާލުމަށްފަހު އަތްމައްޗަށް އުފުލާލުމަށްފަހު ބާރަށް ހިނގާފައި އަވަހަށްގޮސް އަނެއްކާޑު ކިޔާ. އަދި ހުރިހާ ކާޑެއް ކިޔާ ނިމުނީމަ ރޭސް ނިންމާތަނަށް ދުވެފައި ދާތި. ދިޔައީމަ އިނާމެއް ލިބޭނެ. “\nމުދައްރިސުގެ އިރުޝާދު އަޑު އިވުމާއިއެކު ހުރިހާ ކުދިން ތައްޔާރުވިއެވެ. އަބްސަމްގެ ހިތަށް އެރިއެވެ. ” މީ ކޮންކަހަލަ ކުޅިވަރެއް ހެއްޔެވެ؟ މިޖެހުނީ އެއްކަލަ ދިވެހިބަސް ކިޔަން. އެކަމަކުވެސް ދުލެއް ނުކުރާނަން. މިއީ ޕީއީ ގަޑި ވިއްޔަ. ” މިހެން ހިތަށްއަރާ މުދައްރިސުންގެ ހުއްދައާއިއެކު ކުޅިވަރު ފެށިއެވެ.\nގޮސް ކާޑު އެކެއްގައިވާ އިބާރާތް ކޮޅު ކިޔާލިއެވެ. ” ﷲ ނަހީ ކުރެއްވި ކަމެއް ކުރުމަށް އަމުރު ނުކުރާނަމަ މައިންބަފައިންގެ އަމުރަށް ދަރިން ކިޔަމަން ގަންނަން ޖެހޭނެ. “\nދެވަނަ ކާޑު ކިޔާލިއެވެ. ” މައިންބަފައިންނަށް ކަމޭހިތުމަށާއި ކިޔަމަންތެރިވުމަށް ޤުރުއާނުގައި ވަރަށް ބޮޑަށް އަންގަވާ އަމުރު ކުރައްވާފައި ވެއެވެ. “\nތިންވަނަ ކާޑު ކިޔާލިއެވެ. ” މައިންބަފައިންކުރެ މީހަކު މުސްކުޅިވެފައިވާ ހާލުޗުއްޕުވެސް ނުބުނާށެވެ. “\nހަތަރުވަނަ ކާޑު ކިޔާލިއެވެ. ” މަންމައާއި ބައްޕައާ ދެމީހުން ކުރެ އެންމެ ބޮޑަށް ކަމޭހިތުން ލާޒިމް ވެގެން ވަނީ މަންމައަށެވެ. ”\nކާޑުތައް ކިޔަމުންދާ ވަރަކަށް އަބްސަމްއަށް އެހެންކަހަލަ އިހުސާސްތަކެއް ކުރެވެމުން ދިޔައެވެ. ސިކުނޑިއަށް އާ ވިސްނުންތަކެއް އަންނަން ފަށައިފިއެވެ.\nފަސްވަނަ ކާޑު ކިޔާލިއެވެ. ” ﷲ ތަޢާލާގެ ރުހުން ވަނީ މަންމައާއި ބައްޕަގެ ރުހުމާއިއެކުގައެވެ. އަދި ﷲގެ ކޯފާވަނީ މަންމަޔާއި ބައްޕަގެ ނުރުހުމާ އެކުގައެވެ. “\nއަބްސަމް ހުރިހާ ކާޑެއް ކިޔާ ނިންމައިފިއެވެ. އަދި އެހެން ކުދިން ކޮބައިތޯ ބަލާލިއިރު އެކުދިން ދުވެފައިގޮސް ރޭސް ނިންމަނީއެވެ.\nއަބްސަމް ދުވަންވެސް ނޭނގި ފުންވިސްނުން ތަކެއްގައި އިސްޖަހައިގެން ހުރެ ގޮސް ރޭސް ނިންމައިފިއެވެ.\nއެހެން ދުވަސް ދުވަހުގައި އަބްސަމްއަކީ ޕީއީގަޑީގައި އެންމެ މޮޅު ދަރިވަރެވެ. މިއަދު މިވީގޮތާ ބެހޭގޮތުން ކުދިންވެސް ސުވާލު ކުރިއެވެ. އެކުދިންގެ ސުވާލުތަކަށް ޖަވާބުދެއްވީ މުދައްރިސެވެ. ” އެއީ އަބްސަމްއަށް މިއަދުވީގޮތް” މިހެން ވިދާޅުވެ ގަޑި ޖެހުމާއިއެކު ކުދިން ގޮވައިގެން ކުލާހަށް ވަޑައިގަތެވެ.\nއެދުވަހު އަބްސަމް ހުރީ އެޚިޔާލުގައެވެ. އޭނަގެ ހަނދާނަށް އަންނަނީ އެންމެ ފަހު އިބާރާތް ކޮޅެވެ. ” ﷲ ތަޢާލާގެ ރުހުން ވަނީ މަންމައާއި ބައްޕަގެ ރުހުމާއިއެކުގައެވެ.” މިޚިޔާލުގައި އިންދާ ގެއަށްދާ ގަޑި ޖެހިއްޖެއެވެ.\nގަޑި ޖެހުމާއިއެކު އަބްސަމްގެ މަންމަ އޭނަގެ ދަރިފުޅު ބަލާ ސްކޫލު ދޮށަށް ދިޔައެވެ. ދަރިފުޅު ފެނުމާއިއެކު ބަދަލެއް އައިސް ހުރި ކަމަށް ފާހަގަ ކުރެވުނެވެ. މާގިނަ ވާހަކަތަކެއް ނުދައްކާ ދެމައިން ގެއަށް ދިޔައެވެ. ގެއަށް ހަމަ ވަދެވުމާއިއެކު އަބްސަމް އޭނަގެމަންމަގެ އަތުގައި ބާރަށް ހިފެހެއްޓިއެވެ. އަދި މަންމާއޭ ކިޔާ ގޮވާލުމަށްފަހު ބުންޏެވެ. ” މަންމާ! އަޅުގަނޑު މީގެ ފަހުން މަންމަގެ ބަސްއަހާނަން. އަޅުގަނޑަށް މައާފުކުރައްވާ ” މިހެން ބުނެ އަޑުން އަޑު ނަގާ ރޯންފެށިއެވެ. މަންމަ ދަރިފުޅު ބޮލުގައި ފިރުމާފައި ލޯތްބާއިއެކު ބުންޏެވެ. ” ހުއްޓާލާށެވެ. މަންމަ ދަރިފުޅަށް މަޢާފުކޮށްފީމެވެ. “\nއަބްސަމްއަށް މިއައި ބަދަލުގެ ސިއްރަކީ ކޮބައިތޯ ބެލުމަށް އޭނަގެ ޕީއީ ޓީޗަރަށް ގުޅިއެވެ. ޖަވާބުގައި ޓީޗަރު ވިދާޅުވިއެވެ. ” އެއީ އަބްސަމްގެ މަންމަގެ ހެޔޮ ދުޢާ އާއި ބުރަމަސައްކަތުގެ ނަތީޖާ. އަޅުގަނޑު ކުރީ ހަމަ ކުޑަ ކުޑަ މަސައްކަތެއް. ” މިހެންބުނެ ކަން ހިނގިގޮތް ކިޔައިދީފިއެވެ. އަބްސަމްގެ މަންމަ “الحمد الله ” އޭ ބުނެ ފޯނު ބޭއްވިއެވެ. އަދި ދަރިފުޅު ކޮބައިތޯ ބަލާލިއިރު ދަރިފުޅު ފެންވަރައިގެން ވުޟޫކޮށްގެން ޤުރުއާން ކިޔަވަނީއެވެ.\nމި މަންޒަރު ފެނުމުން އަބްސަމްގެ މަންމަޔަށް ބުނެވުނެވެ. ” الحمد الله ” މަގޭ ދަރިފުޅަކީ މިހާރު އަހަރެން އެދޭ ފަދަ ކުއްޖެއް. “\nއަބްސަމްއަކީ މިހާރު ސްކޫލުގެ ހުރިހާ ގަޑިއެއްގައިވެސް ބައިވެރިވެ ރަނގަޅު ނަތީޖާ ހޯދުމަށް މަސައްކަތް ކުރާ ކުއްޖެކެވެ. އަބްސަމްގެ އަޒުމަކީ ﷲގެ ރުހިވޮޑިގަތުން ހޯދުމެވެ. އަދި މަންމަގެ ބަސްއަހާ ރަނގަޅުކުއްޖަކަށް ވުމެވެ.


Offside goalun Liverpool ehvaruve maayoos kohliafi\nއޮފްސައިޑް ގޯލުން ލިވަޕޫލް އެއްވަރުވެ މާޔޫސްކޮށްލައިފި\nދެ ވަނައިގައި އޮތް މެންޗެސްޓާ ސިޓީއާ ފަސް ޕޮއިންޓަށް ފެއަށް ޖެހިލުމުގެ ފުރުސަތު ލިބުނު ނަމަވެސް، ވެސްޓްހަމް ޔުނައިޓަޑާ ދެކޮޅަށް ކުޅުނު މެޗުގައި ލިވަޕޫލުން ކާމިޔާބު ކުރި އޮފްސައިޑް ގޯލާއެކު 1-1 ން މެޗު އެއްވަރުވެ، ލިވަޕޫލަށް މާޔޫސްކަން ކުރިމަތި ވެއްޖެ އެވެ.\nއެ މެޗު އެއްވަރުވުމުން، ލީގް ހޯދުމުގެ ރޭސް އަނެއްކާވެސް ވަނީ ފޯރިގަދަ ވެފަ އެވެ. ލިވަޕޫލާ ހަމަހަމަ ކުރަން ނުވަތަ ލިވަޕޫލްގެ މައްޗަށް ގަދަވެގަންނަން ސިޓީއަށް ވަރަށް ތަނަވަސް ފުރުސަތެއް މިހާރު އެބައޮތެވެ. ސިޓީއާ ލިވަޕޫލްގެ ދެމެދުގައި މިހާރު އޮތީ ތިން ޕޮއިންޓް ފަރަގެކެވެ. ބުދަ ދުވަހުގެރޭ، އެވަޓަންއާ ދެކޮޅަށް ކުޅޭ މެޗުން، ސިޓީ މޮޅު ވެއްޖެނަމަ އެ ޓީމަށް ތާވަލުގެ އެއް ވަނަ މަގާމަށް އެރޭނެ އެވެ.\nވެސްޓްހަމްއިން ވަރަށް އޮގަނައިޒްކޮށް ޑިފެންސް ކުރަމުން ދިޔައިރު، ލިވަޕޫލުން މެޗުގެ 22 ވަނަ މިނެޓްގައި ލަނޑު ޖެހީ އޮފްސައިޑް ގޯލަކުންނެވެ. ލަނޑު ޖެހަން ސެޑިއޯ މާނޭއަށް ބޯޅަ ދިން އިރު، ޖޭމްސް މިލްނާ ހުރީ އޮފްސައިޑްގަ އެވެ. އޭނާ ހުރީ، ވެސްޓްހަމްގެ ޑިފެންސް ލައިނަށްވުރެ ތިން ފޫޓް ކުރީގަ އެވެ. އެހެންނަމަވެސް މެޗުގެ ރެފްރީ، ކެވިން ފްރެންޑް އާއި އޭނާއަށް އެހީވެދޭން ތިބި އެކުވެރިންނަށްވެސް އެކަން ފާހަގަ ނުކުރެވުނެވެ.\nސުވާލު އުފެދުނު ލަނޑާއެކު، ލިޑްގައި ލިވަޕޫލަށް ހިފަހައްޓާ ލެވުނީ އެންމެ ހަ މިނެޓް އެވެ. މެޗުގެ 28 ވަނަ މިނެޓްގައި، ވެސްޓްހަމްގެ މިކޭލް އެންޓޯނިއޯ ވަނީ އެ ޓީމަށް ނަތީޖާ ހަމަހަމަ ކޮށްދީފަ އެވެ.\nމެޗަށް ފަހު ވާހަކަ ދައްކަމުން، ލިވަޕޫލްގެ ކޯޗް ޔާގަން ކްލޮޕް ބުނީ، ތާވަލުގެ ކުރީގައި އޮންނަން ބޭނުންނަމަ އުނދަގޫ ހާލަތްތަކުގައި ބުރަކޮށް މަސައްކަތް ކުރަން ޖެހޭ ކަމަށެވެ. އޭނާ ބުނީ ލީގްގައި ކުރިއަށް ހުރި މެޗުތަކުގައި އިިތުރަށް އުނދަގޫވެގެންދާނެ ކަމަށާއި އެކަމަށް ލިވަޕޫލުން ތައްޔާރަށް ތިބެންޖެހޭނެ ކަމަށެވެ.


Golden Futsal Challenge: Eydhafushi Final ah، Maruhabaa!\nގޯލްޑެން ފުޓްސަލް ޗެލެންޖް: އޭދަފުށި ފައިނަލަށް، މަރުހަބާ!\n17 އޮކްޓޫބަރ 2019\nގޯލްޑެން ފުޓްސަލް އެސޯސިއޭޝަނުން އިންތިޒާމުކޮށްގެން ރާއްޖޭގެ ހުރިހާ ރަށަކަށް ހުޅުވާލައިގެން ބާއްވާ ގޯލްޑެން ފުޓްސަލް ޗެލެންޖުގެ ފައިނަލަށް އޭދަފުށީ ފުޓްސަލް ޓީމު ދަތުރުކޮށްފި އެވެ. 66 ޓީމުން ބައިވެރިވި މުބާރާތުގެ ފައިނަލުގެ ޖާގައެއް އޭދަފުށިން ކަށަވަރުކުރީ މިރޭ ކުޅުނު ސެމީ ފައިނަލުގެ ފުރަތަމަ މެޗުގައި 3-2 އިން ށ. ގޮއިދޫ ބަލިކޮށްގެންނެވެ.\nމިއީ މުބާރާތުގައި އޭދަފުށިން ވާދަކުރާ ދެ ވަނަ އަހަރެވެ. މިދިޔަ އަހަރުގެ މުބާރާތުގެ ސެމީ ފައިނަލުގައި ކެޓީ ޕެނަލްޓީ ޖަހައިގެން މާފަންނު އަތުން ބަލިވުމުންނެވެ. މިރޭގެ މެޗަށް އޭދަފުށީ ޓީމުން ނުކުތީ އެންމެ މުހިއްމު ކުޅުންތެރިޔާ އިޝާން އިބްރާހީމް (ސައްޓު) ނުލަ އެވެ. އެކަމަކު ސައްޓު ނެތަސް ޓީމުން ވަނީ މެޗުން މޮޅުވުމުގައި ހިތްވަރުކޮށްފަ އެވެ.\nމިރޭގެ މެޗުގެ ކުރީކޮޅު އޭދަފުށީ ޓީމަށް ލީޑު ނަގައިދިނީ އަބްދުﷲ އަބޫބަކުރު އެވެ. އެކަމަކު ފުރަތަމަ ހާފު ނިމުމުގެ ކުރިން ގޮއިދޫ ޓީމުން ވަނީ ނަތީޖާ ހަމަހަމަކޮށްފަ އެވެ. މެޗުގެ ދެ ވަނަ ހާފުގައި އޭދަފުށިން ދެ ވަނަ ފަހަރަށް ލީޑު ނަގާފައިވަނިކޮށް ގޮއިދޫ ޓީމުން ވަނީ 2-2 އަށް ނަތީޖާ ބަދަލުކޮށްލާފަ އެވެ. މެޗުގައި އޭދަފުށީ ޓީމުގެ ދެ ވަނަ ގޯލު ޖެހީ ހައިޝަމް ހަސަން އެވެ. އޭދަފުށިން ފައިނަލުގެ ޖާގައެއް ޔަގީންކުރީ މެޗުގެ ފަހު ވަގުތުކޮޅު ތެރޭގައި އަހުމަދު އަޝްރަފް ޔޫސުފް (ސޮބީ) ވައްދާލި ގޯލުންނެވެ. މިއީ ހައިޝަމް އާއި އަލީ ފާސިރު (ސެންޓޭ) ގެ އެހީތެރިކަމާއެކު ސޮބީ ކާމިޔާބުކުރި ގޯލެވެ. މި ގޯލަށް ފަހު އިރުކޮޅެއްތެރޭ މެޗު ވަނީ ނިމިފަ އެވެ.\nމިފަހަރުގެ މުބާރާތުގައި އޭދަފުށިން ވަނީ އަތޮޅު ބުރާއި ޒޯން ދޭއްގެ ޗެމްޕިއަންކަން ހޯދާފަ އެވެ. ދެ ވަނަ ބުރުގެ މެޗުގައި ހދ. ނައިވާދޫ ބަލިކުރިއިރު ކުއާޓާ ފައިނަލުގައި ވަނީ ރ. އިނގުރައިދޫ އަތުން މޮޅުވެފަ އެވެ. މުބާރާތުގެ ފައިނަލުގައި އޭދަފުށި ނުކުންނާނީ ލ. ގަމާއި ތ. ތިމަރަފުށި ވާދަކުރާ ދެ ވަނަ ސެމީ ފައިނަލުން މޮޅުވާ ޓީމަކާ ދެކޮޅަށެވެ. ފައިނަލް މެޗު ކުޅޭނީ ހޮނިހިރު ދުވަހުގެ ރެ އެވެ.\nފައިނަލަށް ދިއުމަށް އޭދަފުށީ ކުޅުންތެރިން ކުރި ބުރަށް މަސައްކަތަށް “އޭދަފުށި ޓައިމްސް” ގެ ނަމުގައި ހޫނު މަރުހަބާއެއް ކިޔަމެވެ.\nއޮކްޓޫބަރ 18, 2019 at 9:35 am\nއޭދަފުށި ޓީމުގެ ހުރިހާ ކުޅުންތެރިން އޮފިސަލުން އަދި ޓިމަށް ސަޕޯރޓް ކުރައްވާ ހުރިހާ ފަރާތްތަކަށް މަރުހަބާ ކިޔަން..\nއޮކްޓޫބަރ 18, 2019 at 12:49 am\nއޮކްޓޫބަރ 18, 2019 at 12:48 am\nމަރުހަބާ ސެންޓޭ އަދި އޭދަފުށީ ޓީމުގެ ހުރިހާ ކުޅުންތެރިން! އިރާދަ ކުރެއްވިއްޔާ ފައިނަލް މެޗް ވެސް އޭދަފުށްޓަށް ކާމިޔާބު ކުރެވޭނެ!


Mulee gai aniyaavi meeheh ge haalu serious\nމުލީގައި އަނިޔާވި މީހެއްގެ ހާލު ސީރިއަސް\nއަނިޔާވި އަހުމަދު ރައިހާން: އޭނާއަށް މިހާރު ފަރުވާ ދެމުން އަންނަނީ މާލޭގައި\nމ. މުލީގައި ގުދަނެއްގެ ތެރެއަށް ޕިކަޕެއް ވައްދަން އުޅެނިކޮށް ޕިކަޕްގެ ތެރޭގައި މީހަކު ތާށިވެ ލިބުނު އަނިޔާތަކުގެ ސަބަބުން ހާލު ދެރަވެގެން މާލެ ގެނެސް އޭޑީކޭ ހޮސްޕިޓަލުން ފަރުވާ ދޭން ފަށައިފި އެވެ.\nމިދިއަ ހޮނިހިރު ދުވަހުގެ މެންދުރެއްހާއިރު ހިނގި އެ ހާދިސާގައި ތަށީވެ ބޮޑެތި އަނިޔާތައްވީ މުލީ / ސިލްމާވިލާ، އުމުރުން 28 އަހަރުގެ އަހްމަދު ރައިހާނަށެވެ.\nމުލީގެ ކައުންސިލް ރައީސްް ޝަމްއޫނު ރަމީޒު މިއަދު ވިދާޅުވީ ރައިހާން ތާށިވެ އަނިޔާވީ ގުދަނަށް ޕިކަޕެއް ވެއްދުމުގެ ތެރޭގައި ކަމަށާއި ޕިކަޕާައި ގުދަނުގެ ދޮރާއި ދޭތެރޭގައި ރައިހާން ތާށިވި އިރު އޭނާ ހުރީ ޕިކަޕުގެ ތެރޭގައި ކޮޅަށް ކަމަށެވެ. ހާދިސާގައި އޭނާއަށް ސީރިއަސް އަނިޔާތަކެއް ވެފައިވާ ކަމަށެވެ. ރައިހާންގެ ބޮލުގެ ތިން ތަނަކަށް ބޮޑެތި ގެއްލުންތަކެއްވުމުގެ އިތުރުން ސިކުނޑިއަށް ވަނީ ގެއްލުން ވެފައެވެ. އަދި ލޮލުގެފެނުން ފުސް ވެފައި ވެއެވެ.\n"ރައިހާން އެވަގުތު ހުރީ ޕިކަޕުގެ ފޮށިގަނޑު މަތީ ކޮށްޅަށް. ހިލަ ބަރު ކުރަން ގުދަނަށް ވެއްދި ވަގުތު ރައިހާންއަށް ބޯ ތިރި ނުކުރެވުނީ. ޕިކަޕާއި ގުދަނުގެ ދޮރުގެ މަތީ ދޮރުކަންޏާ ފޫއްޓެއްގެ ޖާގަވެސް ނެތް،" ޝައްމޫން ވިދާޅުވި އެވެ.\nރައިހާންއަށް އިތުރު ފަރުވާއަށް މާލެ ގެނެއީ ހޮނިހިރު ދުވަހު ހަވީރު އެވެ. އޭނާއަށް މިހާރު ފަރުވާ ދެނީ އޭޑީކޭގެ އައިސީޔޫގަ އެވެ. އޭނާގެ އާއިލާއާ ހަވާލާ ދީ ޝަމްއޫން ވިދާޅުވީ އޭނާގެ ހާލު މިހާރު ކުރިއަށް ވުރެ ރަނގަޅުވަމުން އަންނަ ކަމަަށެވެ.\nއެކްސިޑެންޓް އޭޑިކޭ ހޮސްޕިޓަލް މުލި + މަސައްކަތު ދާއިރާގެ އެކްސިޑެންޓްތައް މަސައްކަތު މާހައުލުގެ އެކްސިޑެންޓް\nޒަހަމްވި މީހާގެ އޮޕަރޭޝަންތަކެއް ކޮށްފި\nޕެލެޓް ވެއްޓި އަނިޔާވި ދެ މީހުގެ ހާލު ރަނގަޅު\n14 ވަނަ ބުރިން ވެއްޓި ބިދޭސީއަކު މަރުވެއްޖެ\nއެއާ ބެލޫނެއް ފަޅައިގެންގޮސް ދެމީހަކަށް އަނިޔާ


Japan in dhivehi fuluhunnah2million dollar ge ulhandhu hadhiya koffi - vNews.mv\nޖަޕާނުން ދިވެހި ފުލުހުންނަށް ދެމިލިއަން ޑޮލަރުގެ އުޅަނދު ހަދިޔާކޮށްފި\nހުސައިން ވަސީމް 15 April 2019, 20:02\nޖަޕާނު ސަރުކާރުން ދިވެހި ފުލުހުންނަށް ދެމިލިއަން ޑޮލަރުގެ އުޅަނދު ހަދިޔާ ކޮށްފިއެވެ.\nޖަޕާނު ސަރުކާރުން ހިލޭ އެހީގެ ގޮތުގައި ދިވެހި ފުލުހުންނަށް ހަދިޔާކުރި އުޅަނދުތަކުގެ ލިޔުން ޖުމްހޫރީ މައިދާނުގައި ބޭއްވި ރަސްމިއްޔާތެއްގައި ފޮރިން މިނިސްޓަރު އަބްދުﷲ ޝާހިދާ ހަވާލުކޮށްދެއްވީ ރާއްޖޭގައި ހުންނަވާ ޖަޕާނުގެ ސަފީރު ކެއިކޯ ޔަނާއީއެވެ.\nމިރަސްމިއްޔާތުގައި ހާރިޖީ ވަޒީރުގެ އިތުރުން ދާޚިލީ ވަޒީރު އިމްރާން އަބްދުﷲ އާއި ކޮމިޝަނަރ އޮފް ޕޮލިސް މުހައްމަދު ހަމީދާއި ފުލުހުންގެ ގިނަ އަދަދެއްގެ އޮފިސަރުން ވަނީ ބައިވެރިވެވަޑައިގެންފައެވެ.\nމިރަސްމިއްޔާތުގައި ވާހަކަފުޅު ދައްކަވަމުން ޖަޕާނުގެ ސަފީރު ކެއިކޯ ޔަނާއީ ވިދާޅުވީ، ޖަޕާނުން ހަދިޔާކުރި އުޅަނދުތަކުގެ ސަބަބުން ފުލުހުން ކުރަމުން ގެންދާ މަސައްކަތަަށް އިތުރު ލުއިތަކެއް ލިބިގެންދާނެ ކަމަށް އުންމީދު ކުރައްވާ ކަމަށެވެ.\nއަދި ރައްޔިތުންގެ ސަލާމަތާއި ރައްކާތެރިކަން ކަށަވަރު ކުރުމަށް ކުރާ މަސައްކަތުގައި ފުލުހުންގެ ގާބިލްކަން އިތުރުވެގެންދާނެ ކަމަށް އުއްމީދު ކުރައްވާ ކަމަށްވެސް ވިދާޅުވިއެވެ.\nމިތަކެތީގެ ބޭނުން ރަނގަޅަށް ހިފާ ގިނަދުވަހު ބޭނުން ކުރެވޭނެހެން ރަނގަޅަށް ބަލަހައްޓާނެ ކަމަށް އުއްމީދު ކުރައްވާ ކަމަށްވެސް ޖަޕާނުގެ ސަފީރު ވިދާޅުވިއެވެ.\nމިރަސްމިއްޔާތުގައި ވާހަކަފުޅު ދައްކަވަމުން ރާއްޖޭގެ ހާރިޖީ ވަޒީރު އަބްދުﷲ ޝާހިދު ވިދާޅުވީ، ޖަޕާނު ސަރުކާރުން ވެދިން އެހީން އެގައުމުން ރާއްޖޭގެ ރައްޔިތުންގެ ސަލާމަތާއި ރައްކާތެރިކަމަށް އިސްކަންދޭ މިންވަރު ހަމަވާ ކަމަށެވެ. އަދި މިއިން ދައްކައިދެނީ ދެގައުމުގެ ދެމެދުގައިވާ ޒަމާންވީ ގާތްގުޅުމުގެ ހަރުދަނާކަން ކަމަށްވެސް ވިދާޅުވިއެވެ.\nމިރަސްމިއްޔާތުގައި ވާހަކަފުޅު ދައްކަވަމުން ކޮމިޝަނަރ އޮފް ޕޮލިސް މުހައްމަދު ހަމީދު ވަނީ ޖަޕާނު ސަރުކާރުން ވެދިން އެހީއަށް ޝުކުރު އަދާކުރައްވާފައެވެ. އަދި މި އެހީއަކީ ދިވެހި ރައްޔިތުންނަށް ހިދުމަތްކުރުމުގައި ފުލުހުންނަށް ލިބިގެންދާނެ ވަރަށް ބޮޑު ކުރިއެރުމެއް ކަމަށްވެސް ވިދާޅުވިއެވެ.\nޖަޕާނު ސަރުކާރުން ދިން އުޅަނދުތަކުގެ ތެރޭގައި މަޒްޑާ ބްރޭންޑުގެ 28 ކާރާއި، ލޯންޗަކާއި،2ރިޖިޑް ހަލް އިންފްލޭޓަބަލް ބޯޓު ހިމެނެއެވެ.


Raees Solih Verikamah Vadaigathee Rilwan Aai Yameenge Nan Beynunkohggen: Rilwan Ge Aailaa - Vaguthu\n5 މަސް ކުރިން ( އޮގަސްޓް 8, 2020 )\nރައީސް އިބްރާހިމް މުހައްމަދު ސޯލިހް ވެރިކަމަށް ވަޑައިގަތީ ގެއްލިފައިވާ މިނިވަން ނޫހުގެ ނޫސްވެރިޔާ އަހުމަދު ރިލްވާން އަދި މަރާލާފައި އޮއްވައި ފެނުނު މަޝްހޫރު ބްލޮގަ ޔާމީން ރަޝީދުގެ ނަން ބޭނުންކޮށްގެން ކަމަށް ރިލްވާންގެ އާއިލާއިން ބުނެފިއެވެ.\nރިލްވާން ގެއްލުނުތާ ހަ އަހަރު ފުރުމާ ގުޅިގެން "ރާއްޖެޓީވީ"ގެ ޕްރޮގްރާމެއްގައި ރިޟްވާންގެ ދައްތަ ޝެހެނާޒް އަދްނާން ބުނީ މިހާތަނަށް އައިއިރު، ރިލްވާނަށް އިންސާފް ލިބުނު ކަމަށް ގަބޫލު ނުކުރާ ކަމަށެވެ. ވޭތުވެދިޔަ ސަރުކާރަކީ ރިލްވާންގެ އާއިލާއަށް އަނިޔާވެރި ސަރުކާރެއް ކަމަށާއި މި ސަރުކާރުން ވެރިކަމަށް އައުމުން ރިލްވާނަށް ވީ ގޮތެއް އެނގޭނެ ކަމާމެދު ހިތުގައި އުންމީދު އާވެގެން ދިޔަ ކަމަށް އޭނާ ބުންޏެވެ. އަދި އެންމެ ބޮޑު އުންމީދެއް ކުރީ ރައީސް ސޯލިހް އުފެއްދެވި ރިޔާސީ ކޮމިޝަނާ އެކު ކަމަށް ޝެހެނާޒް ބުންޏެވެ.\n"އެ ކުދިންގެ ނަން ބޭނުން ކުރައްވައިގެން ރައީސް އިބްރާހިމް މުހައްމަދު ސޯލިހު ވެރިކަމަށް ވަޑައިގަތީ" ޝެހެނާޒް ބުންޏެވެ.\nއެ ޕްރޮގްރާމްގައި ވާހަކަ ދައްކަމުން ރިލްވާންގެ މަންމަ އައިމިނަތު އީސާ ވަނީ ރައީސް ސޯލިހަށް ވޯޓު ދިނުމަށް މީހުން ކައިރީގައި އާދޭސް ކުރީ ރިލްވާނަށް އިންސާފު ލިބޭނެ ކަމަށް އުންމީދު ކޮށްގެން ކަމަށެވެ. އަދި ވެރިއަކަށް ވޯޓު ދިނުމަށް މީގެކުރިން ދުވަހަކުވެސް އެދިފައި ނުވާނޭ ކަމަށް އޭނާ ބުންޏެވެ.\n"އަޅުގަނޑު ބުނިން ހެޔޮ ނުވާނެއޭ ވޯޓެއް ދެއްވާށޭ ދައްތައަށް، ހަމަ މި ކުއްޖާއަށްޓަކާއޭ" އޭނާ ބުންޏެވެ.\nޝެހެނާޒް ވަނީ އަދިވެސް ރިލްވާނަށް އިންސާފެއް ނުލިބި މިއޮތީ މުއައްސަސާތައް ފެއިލްވެފައި އޮތުމުން ކަމަށް ބުނެފައެވެ. އަދި އެއްވެސް ވަރަކަށް މިހާރު ފުލުހުންގެ މުއައްސަސާއަށް އިތުބާރު ނުކުރާ ކަމަށް އޭނާ ބުންޏެވެ.\nރިލްވާން ގެއްލުނުތާ އެތައް ދުވަހަކަށް ފަހު މަރު ކޮމިޝަނުން އާންމުކުރި ރިޕޯޓުގައި ވަނީ ދީނީ ހަރުކަށި ފިކުރުގެ ޖަމިއްޔާއަކުން ރިލްވާން ރަހީނުކޮށްގެން ގެންގޮސް ކަނޑު އުޅަނދެއްގައި އޭނާ މަރާލާ ކަނޑުފެއްތި ކަމަށް ބުނެފައެވެ.\nރައީސް ސޯލިހް ވެރިކަމަށް އައުމުގެ ކުރިން ވަނީ ރިލްވާން އަދި ޔާމީނަށް އިންސާފު ހޯދައިދޭނެ ކަމަށް ވައުދުވެފައެވެ.\nއޮގަސްޓް 8, 2020 12:39\nސޯލިޙް ގެ ބަހާއި ޢަމަލު ދިމާނުވޭ. ރައްޔިތުންނަށް ހެއްލެވުނީ ފޮނި ވާހަކަތަކަށް.\nހަނދާން އާކޮށް ލާން ވާހަކަ ފުޅުތައް އަޑު އައްސަވާލައްވާ. ހުވާކުރުމަށްފަހު ނިންމަން ވިދާޅުވި ކިތައްކަންތައްތޯ ފަނުފުލުން. މަރު ކޮމިޝަނޭ އަމައޭ ބަފައޭ ކިޔަކިޔާފައި އިންސާފް ލިބިއްޖެ ތޯ އެންމެ މަރަކަށް ވެސް. ގެއްލުން އެކަކުވެސް ފެނިއްޖެ ތޯ. ކުރެވުނީ އެންމެކަމެއް. ތަރައްޤީ މެކުހަށް ޖަހަމުން އައި ރައީސް ޔާމީން ހައްޔަރު ކުރުން. ދިވެހި ޤައުމު ތަރައްޤީ ކޮށްފާނެތީ ހުއްޓުވީ. މަޖްލީހުގައި މެޖޯރިޓީ އޮވެގެން ކޮށްދެވުނު ކަމެއް ވިދާޅުވޭ. ރ. ޔާމީން ރައްޔިތުންގެ ބޯހިޔާ ވަހިކަން ޙައްލުކުރުމަށް އެޅުއްވި ފްލެޓް ކޮޅުވެސް ދެވޭވަރުނުވި. ނުވިތާކަށް ލިސްޓް ގަނޑުވެސް އިޢްލާނު ކޮށްނުލެވުނު. ކޮވިޑް ބޮލުގަޔާގައި މުޢިއްޒު ބޮލުގައި ހުރިހާކަމެއް. ކޮންމެ ކަމެއްވާއިރަށް މުޢިއްޒު މަޖްލީހަށް. އިސްތިއުފާ ދެއްވާ ރައްޔިތުން ނަށް ހެޔޮއެދެންޏާ. ރައްޔިތުންނަށް ކޮތަރުކޮށި ވެސް އޯކޭ\nއޮގަސްޓް 8, 2020 12:43\n÷އަނހާ..... މިވީ ކިހިނެއް؟ ކޮބައިތޯ މަރުކޮމިސަން؟؟؟؟\nއޮގަސްޓް 8, 2020 13:35\nމަރުވެއްޖެ! އެކަމަކު އަދި ކަފުން ނުކުރޭ. ކެވުނުވަރު މަދުވީމަ އަދި އެބަޖެހޭ ކާންދޭން.\nއޮގަސްޓް 8, 2020 12:53\nމިހާރުވިސްނިއްޖެދޯ؟؟؟؟ވޯޓުވެސްދިން އަދި ވޯޓުހޯދަންވެސްދުވި !! އެމްޑީޕީ މީހުންނަކީ ވަރަށްމަކަރުގަދަބައެއް !! ރައީސް މައުމޫނުގެނަންފުޅުވެސް ބޭނުންކޮށްގެންދުވިއިރު ހީވީއެހެންފަދަ ކަމެންހެން !! އެންމެފަހުން މިހާރު އެއާދިމާއިދިކޮޅު !! ރައީސް މައުމޫނަކީ އެމީހުންދަންނަބޭފުޅަކަށްވެސްނުވި!!\nއޮގަސްޓް 8, 2020 12:59\nވެރިކަމަށް އައިސް އެމީހުން ބޭނުން ވާ ކަންކަން އެކުރަނީ ، ކޯޓުތައް އަޅު ވެތިކޮށް ، ބަރުލަމާނީ ނިޒާމަކަށް ޤައުމު އަނބުރާލަނީ ، އަދި ވެރިކަމަށް އަންނަން ޚަރަދުކޮށްދިން މީހުންނަށް ދައުލަތުގެ ޚަޒާނާ ބަހާލަނީ ، އަދި ރައްޔިތުންގެ އަތްޖެހޭކަހަލަ ތަނެއްގައި ވިއްޔާ ތަޅުއަޅު ވަނީ ، އެމް. ޑީ.ޕީ ދަސްކޮށްބަލަ\nއޮގަސްޓް 8, 2020 13:28\nވެރިކަމަށް އައީ މާރާލާފައި އަދި ދެއްލިފައިވާ މީހުންގެ ޙައްޤު ހޯދާދިނުމާއި ވާއްކަމާއި ހިޔާނާތުގެ ނަމުގައި! ޑރ. ޢަފްރާޝީމް، ރިލްވާނު އަދި ޔާމީނު ރަޝީދު ޙާއްސަކޮށް ފާނހަގަކޮށް! ރައީސް ޔާމީނު ފިޔަވައި ދެންތިބީ ހުސް ހުދު ކާފޫރު! ކިހުނެއްތޯ މައްސަލަބަލަނީ އެމްޑީޕީ އިސްސަފުގައި ތިބި ގިނަމީހުންނަކީ އެމްއެމްޕީއާރުސީގެ ފައިސާގައި ޖެހިފައި ތިބި ބައެއްކަމަށް ނޫސްތަކުން ނާއި ތަފާތި އެކި މީޑިޔާތަކުން ފެންނަނީ! ޖުޑިޝަރީ މިނަން ކުރުމުގެ ނަމުގައި ތިމާ އިސްވެ ހުރެގެން ހިންގަނީ ހުސްޖަރީމާ! މިހުރިހާ މީހުން ބޭރުކޮށްގެންނޫނި އެއްވެސް ދިވެހި ރައްޔިތަކަށް އިންސާފެއްނެތް!\nއޮގަސްޓް 8, 2020 13:29\nއެމީހުންގެ ޔަހޫދީ ވާހަކަތައް ގަބޫލުކުރާ ބަޔަކު ކުރަނީ ބުއްދި ހަމަނޫން ވީމަ. އެއީ އެމީހުންގެ މައްސަލައެއް ނޫން. ޝަކުވާ ކުރުމުގެ ހައްގު އެމީހުނަށް ވޯޓު ދިން އެކަކަށްވެސް ލިބިގެން ނުވޭ.\nއޮގަސްޓް 8, 2020 13:31\nދެން އެހެންވީއިރު ކުރީގަވެސް އުޅުނުހެން މަގުމައްޗަށް ނުކުމެ ހަޅޭއްފަޅޭއް ޖަހަންވީނު! ކެރޭނެ؟ ލާހިކުކުޅަދާނައެއް ނޫނެއްނު!\nއޮގަސްޓް 8, 2020 13:40\nކަލޭމެނަށް ކެނެރީގޭ ނަޝީދުގެ ސަރުކާރަށް އިތުބާރު ކުރީތީ މަދެން ބުނާނެ އެއްޗެއްނެތް! ރީންދޫކުލަ ޖެހިގެން މިގައުމުގަ މިއުޅޭމީހުންނަކީ އެމީހުން އެބުނާ އެއްޗެއް ދިމާއިދިކޮޅަށް އެކަންކުރާނެ، ކޮށްފައޮތް ޔަހޫދީ ފިކުރުގެ ބައިގަނޑެއް! މީހުން ކަމެއް ބޭނުންވީމަ އޭރުގައޮތް ވަކިވަކި ރައްޔިތުންނަށް ބޭނުންޖެހިފައޮތް ހުރިހާކަމެއް ތިލަކޮށް ބޮލަށްލައިގެން އެމީހުންގެ ސިކުނޑިދޮވެލައިގެން އެކަމެއް ހާސިލްކުރަން ޕްލޭންކުރުން މީކީ އާކަމެއްނޫން! ރައްޔިތުން ގުނބޯހެއްދެނީ، ރައްޔިތުން ހިސާބަށްވުރެ ގަޅިވީމަ! އެމްޑީޕީއަކީ ޝައިތާނީ މަކަރުން ފުރިގެންވާ ޔަހޫދީ ފިކުރެެއްކަން އެންމެ ކުޑަކުއްޖާވެސް އަބަދުވެސް ދަނޭ!\nއޮގަސްޓް 8, 2020 14:16\nއިންސާފު ހޯދުމުގެ ނަމުގައި ވޯޓުހޯދަން ނިކުމެތިތިބީ ރިލްވާނު ގެއްލުވާލިމީހުނާއި ގުޅުންހު ރިމީހުން ނޫންކަމެއް ކިހިނެއްއެނގެނީ!\nއޮގަސްޓް 8, 2020 14:36\nތިޔަ އާއިލާގެ މީހުންގެ އަނގައިން ތިވާހަކަ ތިހެން ބުނުމުން އަހަރެން ވަރައް އުފާކޮއްފިން ސަބަބަކީ ތިމީހުން އަނގައިން ކިއާލި އެއްޗެހި އަޑު އިވިފަ ތިބިމީހުން ވީމަ ބުނެލީ\nއޮގަސްޓް 8, 2020 15:01\nވެރިކަމަށް މީހަކުގެންނަން މަސައްކަތް ކުރަންވާނީ އަމިއްލަ އެދުމެއްނެތި...ގައުމެއްފައިދާ އެއް ވެއްޖެއްޔާ އެނިމުނީ\nއޮގަސްޓް 8, 2020 16:19\nމިދިޔަ ސަރުކާރުން ރިލްވާންގެ އާއިލާއަށް ކުރި އަނިޔާއަކީ ކޮބާ؟ ޢެކަން ފުރަތަމަ ދުވަހު ވެސް ސިޔާސީ ކުރީ ތި އާއިލާ އިން. އިބޫ ބުނީ 24 ގަޑި އިރު ތެރޭ އިންސާފު ހޯދައިދޭނެ ކަމަށް. އިންސާފު ލިބިއްޖެތޯ؟ ރައީސް މީހާވެސް ވެރިކަމުގަ ހުރެ ނިކުތީ މުޒާހަރާއަށް އިންސާފު ހޯދަން.\nއޮގަސްޓް 8, 2020 16:57\nޝަކުވާ ކުރުމުގެ ހައްގު އެމީހުނަށް ވޯޓު ދިން އެކަކަށްވެސް ލިބިގެން ނުވޭ.\nއޮގަސްޓް 8, 2020 19:28\nތީއެއްވެސް ވާހަކައެއް ނުން މައުމޫންޖަލައްލީމާ ޔާމިން ވަކިބަޔަކައް ވަކިގޮތެއް ހަދާތީވެ\nއޮގަސްޓް 8, 2020 19:39\nގުނބޯހެދިގެން ވޯޓްދީގެންނު ތިތިބީ.


Ei hurihaa zvaanuntha? thakolheh rangalhah raavaalinama!\nސަރުކާރަށް ތާއީދު އޮތްކަން ހާމަ ކުރުމަށް އެއްވި ހަރަކާތް: ވަރަށް ބޮޑަށް ފާޑުކިޔުން އަމާޒުވި -- ފޮޓޯ: އަވަސް\nމިދިޔަ ބުދަ ދުވަހުގެ ހަވީރު އަލިމަސް ކާނިވާ ސަރަހައްދުގައި ހަރަކާތެއް ބޭއްވި އެވެ. ގާތްގަނޑަކަށް 200 އެއްހާ މީހުން އެއްވެގެން މި ހަރަކާތް ބޭއްވީ ރައީސް އަބްދުﷲ ޔާމީންއަށް އޮތް ތާއީދު ދައްކާލަނީ ކަމަށް ބުނެ އެވެ. ސަރުކާރަކުން ތާއީދު އޮތްކަން ދައްކަން އެއީ ކުރަން މައްސަލައެއް އޮތް ކަމެއް ނޫނެވެ. އެހެން ނަމަވެސް އެތައް ބަޔަކު އެއްތަނަކަށް އެއްވެ ބޭއްވި އެ ހަރަކާތުގެ ފޮޓޯތައް ސޯޝަލް މީޑިއާތަކަށް ސަރުކާރަށް ތާއީދު ކުރާ ފަރާތްތަކާއި އެކްޓިވިސްޓުން ދޫކޮށްލީ "ހުރިހާ ޒުވާނުން އެއް ފޮޓޮއެއްގައި" ކަމަށް ސިފަ ކުރުވާފަ އެވެ. އަދި އެ ފޮޓޯތަކުގައި ހިފައިގެން ދައުލަތުގެ އިސް މަގާމުތަކުގައި ހުރި ބައެއް ފަރާތްތަކުން ވެސް ބުނަމުން ދިޔައީ ރައީސް ޔާމީނާއެކު ހުރިހާ ޒުވާނުން ތިބި ކަން ދައްކާލެވިއްޖެ ކަމަށެވެ. އެއީ ހުރިހާ ޒުވާނުން ކަމަށް ވާނެ ގޮތަކީ ކޮބައި ހެއްޔެވެ؟\nއެއް ކަމެއް ވަރަށް ސާފެވެ. ފޮޓޯތަކުން އެ ފެންނަނީ މުސްކުޅިންނެއް ނޫނެވެ. އެއީ ހަމަ ދިވެހި ޒުވާނުންނެވެ. ނަމަވެސް އެތަނުގައި ތިބި މީހުންނަކީ ރާއްޖޭގެ ހުރިހާ ޒުވާނުންނަށް ވާންވީ ގޮތެއް އެއްގޮތަކަށް ވެސް ނުވިސްނުނެވެ. އަދި އެއިން ދިވެހި ހުރިހާ ޒުވާނުންގެ ތާއީދު ފެންނަ ގޮތެއް ވެސް ނޭންގުނެވެ. އެނގޭހާވެސް އެއްޗަކީ އެތަނުގައި ތިބެ މައިކުތައް ހިފައިގެން އެ މީހުން ގޮވަމުން ދިޔަ އެއްޗެއްސެވެ. އެ ހަރަކާތް ހޯސްޓް ކުރަން ހުރި މީހާ ކިޔައިދިން ނަން އާންމުންނަށް އެނގޭ ކަމެވެ.\nއެއްވެ އެބައެއްގެ ފިކުރު ހާމަކޮށްލުން އެންމެ ރަނގަޅެވެ. ހިޔާލު ފާޅު ކުރުމުގެ މިނިވަންކަން އެބަ އޮތެވެ. ނަމަވެސް ސަރުކާރުގެ އިސް މަގާމުގައި ޒިންމާދާރު ކަމާއެކު ތިބި ފަރާތްތަކުން އެއީ ހުރިހާ ޒުވާން ގޮތުގައި ދެކުން އަދި ދައްކަން އުޅުން އެއީ ގޯހެކެވެ. އަދި ހަމައެކަނި އެ ފަރާތްތައް ފިކުރު އޮތް ގޮތަކީ ދިވެހި ހުރިހާ ޒުވާނުންގެ ވިސްނުން ގޮތުގައި ބެލުން އެއީ ތެދަކަށް ވާނެ ގޮތަކީ ކޮބައި ހެއްޔެވެ؟\n"ބައެއް ބޭފުޅުންނަށް އޮޅިވަޑައިގެން އުޅުއްވަނީ އަޅުގަނޑުމެން މަޑުމަޑުން ތިބޭ ތިބުމަކަށް ނުވަތަ އަޅުގަނޑުމެން ފެންނަ ފެނުމަށް މައިތިރިކޮށް އޮތީމަ އަޅުގަނޑުމެންގެ ގަޓެއް ނުހުންނާނެ ކަމަށް. އަޅުގަނޑުމެންގެ ގަޓްސް އެބަ ހުރި. ތި ޒުވާނުންނާ އެއްކޮށް ތި ޒުވާނުން ބޭނުންވާ ކަންކަން ކޮށްދޭނަން. އަދި ތި ޒުވާނުންނާ އެކު 2018 ކާމިޔާބު ކުރާނަން،" އެ ހަރަކާތުގައި ސަރުކާރު ފަރާތުން ވަޑައިގަތް ފިޝަރީޒް މިނިސްޓަރު ޑރ. މުހައްމަދު ޝައިނީ ވިދާޅުވި އެވެ.\nޝައިނީގެ މި ބަސްތައް ދޫކޮށްލުމާއެކު ސޯޝަލް މީޑިއާގެ އެކަން ވަރަށް ހޫނުވެގެން ދިޔަ އެވެ. އިދިކޮޅު ފަރާތްތަކުން އެކަމުގައި ހިފާ ފާޑުކިޔުންތައް އަމާޒު ކުރި އިރު އެހެން ޒުވާނުން ވެސް އެކަމަށް ވަރަށް ބޮޑަށް ފާޑުކި އެވެ.\nގިނަ ބަޔަކު ވަނީ އެ ހަރަކާތުގެ ތެރެއިން އެއްވެސް އަންހެނަކު ނުފެންނާތީ ޒުވާން އަންހެނުން ރާއްޖޭގައި އުޅޭކަން އެކަން އިންތިޒާމްކުރި ފަރާތަށް އެނގިވަޑައި ނުގަންނަވާތޯ ސުވާލު ކޮށްފަ އެވެ. އެއީ ވަރަށް ބޮޑު ތެދެކެވެ. އާބާދީގެ ބޮޑު ބައެއް ޒުވާނުން ހިއްސާ ކުރާ އިރު ފިރިހެނުންނަށް ވުރެ އަންހެނުން ގިނަ ކަމަށް ދައްކަ އެވެ. އެތަނުގައި އަންހެނަކު ނެތް އިރު ވެސް ހުރިހާ ޒުވާނުން ގޮތުގައި ނިންމިދާނެ ހެއްޔެވެ؟\nދެވަނަ ކަމަކަށް ރާއްޖޭގައި ހުރިހާ ޒުވާނުން ތިބީ ގްރޫޕް ހަދާލާފައި ހެއްޔެވެ؟ ވަޒީފާއަށް ގޮސް އާއިލާތަކާއެކު އުޅޭ ޒުވާނުން ކޮބައި ހެއްޔެވެ؟\n"ގައުމުގައި ހުރި ބޮޑެތި މައްސަލަތަކަށް ކަންބޮޑުވޭ އެކަމާ ވިސްނަން. ރަނގަޅު ވަރަށް ގިނަ ކަންކަން ފާހަގަ ވެސް ކުރަން. ކުޑަކުއްޖެއް ނޫން ނަމަ އުމުރުން ހަގު ކޮންމެ މީހެއް ވެސް ވާނީ ޒުވާނަކަށް. ނަމަވެސް ޒުވާނުންނަކީ ހަމައެކަނި ވަކި ބައެއްގެ ގޮތުގައި ދެކުމަކީ ދެން ތިބި ހުރިހާ ޒުވާނުނަށް ވާނީ ބޭ އިންސާފަކަށް،" ޒުވާނަކު ބުންޏެވެ.\nމީގެ ކުރިން ވެސް ޒުވާނުންގެ ނަމުގައި މިފަދަ ހަރަކާތެއް ފެނުނެވެ. އެފަހަރުވެސް ފާޑުކިޔުމާއި ސުވާލުތައް އަމާޒުވި އެވެ. އެހެން ކަމުން ޒުވާނުންގެ ނަމުގައި ކަންކަން ކުރާއިރު މީހުން ސުވާލުކޮށް ފާޑު ކިޔުން ކުޑަވާނެ ގޮތަކަށް ކަންކަން ރޭވުމަކީ ކުރަން ޖެހޭނެ ކަމެކެވެ.\nޑރ. މުހައްމަދު ޝައިނީ ޒުވާނުން


ޓްރެއިނިންގ ކޭމްޕްގައި ބާސްކެޓް ޓީމު ކުޅުނު ފުރަތަމަ މެޗު ކާމިޔާބުކޮށްފި ޓްރެއިނިންގ ކޭމްޕްގައި ބާސްކެޓް ޓީމު ކުޅުނު ފުރަތަމަ މެޗު ކާމިޔާބުކޮށްފި\nޓްރެއިނިންގ ކޭމްޕްގައި ބާސްކެޓް ޓީމު ކުޅުނު ފުރަތަމަ މެޗު ކާމިޔާބުކޮށްފި\nޤައުމީ އަންހެން ބާސްކެޓްބޯޅަ ޓީމު\nޤައުމީ އަންހެން ބާސްކެޓްބޯޅަ ޓިމާއި ތައިލެންޑްގެ ރަންގްސިޓް ޔުނިވާސިޓީގެ ބާސްކެޓްބޯޅަ ޓީމު\nޤައުމީ އަންހެން ބާސްކެޓްބޯޅަ ޓީމު ތައިލެންޑްގައި ކުރަމުން އަންނަ ތަމްރީންތަކުގައި ކުޅުނު ފުރަތަމަ މެޗު ކާމިޔާބުކޮށްފިއެވެ.\nކުރިޔަށް އޮތް ސައުތް އޭޝިއަން ގޭމްސްއަށް ތައްޔާރުވުމުގެ ގޮތުން ތައިލެންޑްގައި ޤައުމީ ޓީމު ކޭމްޕް ކޮށްފައިވާއިރު، ކޭމްޕްގައި ކުޅުނު ފުރަތަމަ މެޗުގައި ބައްދަލުކުރީ ތައިލެންޑްގެ ރަންގްސިޓް ޔުނަވާސިޓީގެ ބާސްކެޓްބޯޅަ ޓީމާއެވެ. މި މެޗު ރާއްޖެއިން ކާމިޔާބުކުރީ 44 ޕޮއިންޓް 31 ޕޮއިންޓުންނެވެ.\nމި މެޗު ފަށައިގެން ފުރަތަމަ ކުއާޓާގައި ރާއްޖެއިން ވަނީ ރަނގަޅު ކުޅުމެއް ދައްކާފައެވެ. އެގޮތުން ފުރަތަމަ ކުއާޓަރ ނިމުނުއިރު 11 ޕޮއިންޓް5ޕޮއިންޓުން ރާއްޖެ އޮތީ ކުރީގައެވެ. .\nދެވަނަ ކުއާޓާގައި ރާއްޖެއިން ވަނީ ލީޑު ގެއްލުނަ ނުދީ ހިފަހައްޓާފައެވެ. އެގޮތުން6ޕޮއިންޓްގެ ލީޑަކާއެކު ފުރަތަމަ ކުއާޓަރ ނިންމާލިއިރު ދެވަނަ ކުއަޓަރގައި ދިވެހި ޓީމުންވަނީ ހަތް ޕޮއިންޓްގެ ލީޑެއް ނަގާފައެވެ.\nރާއްޖެ ޓީމުގެ ޒުވާން ކުޅުންތެރިޔާ ޝައިލާން މޮޅު ކުޅުމެއް ދެއްކި މި މެޗުގެ ތިންވަނަ ކުއާޓާގައިވެސް ރާއްޖެއިން ދިޔައީ ލިބޭ ފުރުސަތުގައި ސްކޯރކޮށް ނަތީޖާގެ ފަރަގު ބޮޑު ކުރަމުންނެވެ. ނަތީޖާއަކަށްވީ ރަންގްސިޓް ޔުނަވާސިޓީގެ ޓީމަށް ރާއްޖެއިން ނަގާފައިވާ7ޕޮއިންޓްގެ ލީޑު ހަނިކުރެވޭގޮތް ނުވުމެވެ. މެޗުގެ ތިންވަނަ ކުއާޓާ 8 ޕޮއިންޓްގެ ލީޑެއްގައި އޮވެ ރާއްޖެއިން ނިންމާލީ 32 ޕޮއިންޓް 24 ޕޮއިންޓުންނެވެ.\nޒުވާން ގިނަ ކުޅުންތެރިންތަކަކާއެކު ޤައުމީ އަންހެން ބާސްކެޓް ޓީމު މި މެޗަށް ނިކުތްއިރު، މެޗުގެ ފަހު ކުއާޓަރގައިވެސް ރާއްޖެއިންވަނީ 13 ޕޮއިންޓްގެ ލީޑްގައި އޮވެ މެޗު ކާމިޔާބުކޮށްފައެވެ. އެއީ 31 ޕޮއިންޓް 44 ޕޮއިންޓުންނެވެ.\nމެޗަށްފަހު ވާހަކަ ދައްކަމުން ޤައުމީ އަންހެން ބާސްކެޓްބޯޅަ ޓީމުގެ ކޯޗު ސުޕުން ވިމާލް ބުނީ، މި މެޗުގައި ކުޅުންތެރިން ދެއްކި ކުޅުމާއި ދޭތެރޭ ހިތްހަމަ ޖެހޭކަމަށާއި، މެޗަށް ކުޅުންތެރިން ނިކުތީ އިތުބާރާއެކުކަމަށެވެ. ސުޕުން ބުނީ ގިނަ ފަހަރު ރާއްޖެއިން ބޭރަށް ގޮސް މެޗު ކުޅޭއިރު ކުޅުންތެރިންގެ ފަރާތުން ކޮންމެވެސް ވަރެއްގެ ޖެހިލުންވުމެއް ފެނުނުނަމަވެސް، މި މެޗުގައި އެކަހަލަ އެއްވެސް ކަމެއް ފެނިފައި ނުވާކަމަށެވެ. އަދި ޒުވާން ކުޅުންތެރިން ދެއްކި ކުޅުން ކޯޗު ސުޕުން ވަނީ ފާހަގަކޮށްފައެވެ.\n"މެޗުގައި ކުޅުންތެރިންގެ ދެއްކި ކުޅުމާއި ދޭތެރޭ ހިތްހަމަޖެހޭ. މެޗަށް ކުޅުންތެރިން ނުކުތީ އިތުބާރާއެކު. ކުރިން ގިނަ ފަހަރު ޤައުމުން ބޭރުގައި މެޗަކަށް ނުކުންނައިރު ކޮންމެވެސް ވަރެއްގެ ހާސްކަމެއް ހުރޭ ކުޅުންތެރިންގެ. އެކަމު މިއަދު އެކަމުގެ އެއްވެސް ނިޝާނެއް ނުފެނޭ. ޚާއްސަކޮށް އަދި ޒުވާން ކުޅުންތެރިން ދެއްކި ކުޅުމާއި ދޭތެރޭ ހިތްހަމަޖެހޭ". ސުޕުން ބުންޏެވެ.\nމިމަހުގެ 1 އިން 10 އަށް ތައިލެންޑްގައި ޤައުމީ އަންހެން ބާސްކެޓްބޯޅަ ޓީމު ކޭމްޕްކޮށްފައިވާއިރު، މި ޓްރެއިނިން ކޭމްޕްގައި3މެޗެއް ކުޅުމަށް ވަނީ ހަމަޖެހިފައެވެ. އެގޮތުން ތަމްރީން ދަތުރުގައި ކުޅޭ ދެވަނަ މެޗުގައި މިއަދު ރާއްޖެ ނިކުންނާނީ ތައިލެންޑްގެ ސްރިޕަތުން ޔުނިވާސިޓީއާއި ދެކޮޅަށެވެ. އަދި ފަހު މެޗުގައި މާދަމާ ނުކުންނާނީ ތައިލެންޑްގެ ޤައުމީ އަންހެން ބާސްކެޓްބޯޅަ ޓީމާއި ދެކޮޅަށެވެ.


vnews - Kuneege mahsalla ah halleh ebalibeytha!\nކުނީގެ މައްސަލައަށް ހައްލެއް އެބަލިބޭތަ!\nސޯސަންމަގު އޭޑީކޭ ކަންމަތި\nވެރިރަށް މާލޭގައި ހައްލުނުވެ އޮތް އެންމެބޮޑު އެއް މައްސަލަ އަކީ ކުނީގެ މައްސަލަ އެވެ. މާލޭގެ އެކި ތަންތަނަށް ޚާއްސަކޮށް ކަންކަން މައްޗަށް ކުނި ޖަމާކޮށްފައި ހުރުމަކީ އާއްމުކޮށް ފެންނަ މަންޒަރެކެވެ. ޚާއްސަކޮށް ހެނދުނު އިރުއަރައިގެން އަންނައިރު މާލޭގެ މަގުމަތިން ދުއްވާލާ މީހަކަށް، މިމަންޒަރުތައް އާއްމުކޮށް ފެންނަނާނެ އެވެ.\nމާލެއަށް ދިމާވެފައިވާ ކުނީގެ މައްސަލަ ހައްލުކުރުމަށް އެކި ސަރުކާރުތަކުން އަބަދުވެސް ދަނީ މަސައްކަތްކުރަމުން ނެވެ. ނަމަވެސް އެކަމަށް ހައްލެއް އައިސްފައި ނުވާއިރު، މިސަރުކާރުން މިހާރު ވަނީ މާލޭ ސަރަހައްދުގެ ކުނި މެނޭޖްކުރުން ސަރުކާރު ހިއްސާވާ ގޮތަށް އުފެއްދި ވޭސްޓް މެނޭޖްމެންޓް ކޯޕަރޭޝަން (ވެމްކޯ) އާއި ހަވާލުކޮށްފައެވެ.\nއެއާއި އެކު ކުރިން މާލޭގެ ގޭގެއިން އަގުނަގައިގެން ކުނިއުކަމުން އައި ބިދޭސީންވެސްހުއްޓުވައި، އަދި އަމިއްލައަށް ކުނި އުކުންވެސް މަނާކޮށް ވެމްކޯގައި ރަޖިސްޓްރީކުރަން ހުޅުވާލައި ކުނީގެ ކަންކަން ބަލަހައްޓަމުންދަނީ ވެމްކޯއިން، ނެވެ. ވެމްކޯއިން ދަނީ ވަކި ވަގުތުތަކެއްގައި ގޭބިސީތަކަށްގޮސް ކުނި އެއްކުރަމުންނެވެ.\nވެމްކޯއިން ދޭ މި ޚިދުމަތް ގިނަބަޔަކު ބަލައިގަތް ނަމަވެސް، ވެމްކޯއިން އެކަން ކުރަމުންދަނީ އެންމެ ރަނގަޅަށްތޯ މިއީވެސް ކުރެވެމުންދާ ބަހުސެކެވެ. އެގޮތުން ކުނި އުފުލަން ގެންގުޅޭ ވެހިކަލް މަގުމަތީގައި ބާއްވައިގެން، ގޭގެއިން ނެރޭކުނި ވެހިކަލަށް އަރުވައި ކުނި މިކްސްކުރާއިރު، ވެހިކަލް ޕާކްކޮށްފައި އޮންނަ ސަރަހައްދަކީ އެންމެ ރަނގަޅު ސަރަހައްދުނޫން ކަމަށް ބައެއް އާއްމުން ބުނެ އެވެ.\n" ކޮންމެ ދުވަހަކު މި ވެހިކަލް މިތާ އޭޑީކޭ ކައިރީގަ އެތައް އިރަކު އެބައޮވޭ. ގައިމު ރާއްޖޭގެ އާބާދީގެ ގިނަ ބަޔަކު ސިއްހީ ޚިދުމަތް ހޯދަން ވަންނަ ހޮސްޕިޓަލެއް އެވެސް. އެތާ ކުރިމަތީ ވެހިކަލް ބާއްވައިގެން ކުނި އަރުވާއިރު ވިސްނަންވާނެ. ބައެއް ފަހަރު މުޅި ސަރަހައްދަށް ވަސް ހިފާފަ އެބަހުރޭ. އަނެއްކާ ވެހިކަލް އޮންނަ ދިމާ ބިންމަތީގަ އެ ހުންނަނީ ވެހިކަލުން ފައިބައިފަ ހުންނަ ދިޔަތައް. އަޅުގަނޑު ހިތަށް އަރާ ހޮސްޕިޓަލުންވެސް އެކަމާ ނުވިސްނަނީ ބާއޭ." އޭޑީކޭ ހޮސްޕިޓަލް ކައިރީގައި ބާއްވައިގެން ކުނި ވެހިކަލަށް ޖަމާކުރާ މައްސަލައިގައި ވަރަށް ހިންހަމަ ނުޖެހިފަ އިން ޝާކިރުބެ ބުންޏެވެ.\nޝާކިރުބޭގެ އިތުރަށް އެހެން ބައެއް އާއްމުންވެސް އެކަމުގެ ޝަކުވާ ކުރެ އެވެ. މިކަމާއި ގުޅިގެން ވީޓީވީގެ މޯނިންގ ޝޯގައި ވެމްކޯގެ ވެމްކޯގެ ހައުސް ހޯލްޑް ވޭސްޓް ކަލެކްޝަން އެސިސްޓެންޓް މެނޭޖަރު މުހައްމަދު ޝާން އަށް ދެންނެވި ސުވާލަކަށް ޖަވާބުދެއްވަމުން ވިދާޅުވީ، ގޭގެއިން ކޮންމެ ދުވަހަކު ނެރެނީ ފުޅައަޅާފައި ހުންނަ ތަކެތި ނޫންކަމަށެވެ. ޝާން ވިދާޅުވީ ވެމްކޯއިން އުކަމުންދަނީ ތާޒާ ކުނި ކަމަށާއި، ކޮތަޅުކޮތަޅުގައި ގެންނަކުނި ވެހިކަލްތެރެއަށް އެޅުމަކުން ބަލިމަޑުކަމެއް ނުފެތުރޭނެ ކަމަށެވެ.\n"ކުނި ކުންޏަށް ވަނީ ފުޅަ އެޅީމަ، މީހާރު އަޅުގަނޑުމެން މި އުކާލަނީ ތާޒާ ކުނި. ރޭގަ ބޭނުންކޮށްފަ ނޫނީ މިއަދު ބޭނުންކޮށްފަ ހުރި ކުނި، ނޫނީ އުފައްދާފަހުރި ކުނި. އުކާލާއިރު އަޅުގަނޑުމެން މިހަދާގޮތަކީ ކޮމްޕެކްޓަރަށް މިއަޅަނީ. ކުނިގެންނައިރު ކޮޅަތުގަ ބަންދުކުރެވިފަ މިހުންނަނީ. ކޮމްޕެކްޓަރުން ވެހިކަލްތެރެއަށް ކުނި ރޯލްކޮށްލީމަ ބޭރަކު ނުހުންނާނެ ކުންޏެއް. އެހެންވީމަ އެއަކުން ސިއްޙީގޮތުން އެއްވެސް ގެއްލުމެއް ނުލިބޭނެ. އެހެންނޫން ފުޅަ އަޅާފަ ހުންނަކުނިން ކޮންމެވެސް ވަރަކަށް ބަލިމަޑުކަން ފެތުރޭނެ. އެކަހަލަ ކުނި ނަގާކަމަށްވާނަމަ އަޅުގަނޑުމެންގެ މުވައްޒަފުންވެސް މާސްކް އަދި އަނގި ބޭނުންކުރާނެ." ޝާން ވިދާޅުވި އެވެ.\nވެމްކޯއިން މިހެން ބުނިނަމަވެސް، މާލޭގެ އެކި ސަރަހައްދުތަކުގައި ވެހިކަލތައް މަޑުކޮށްގެން ކުނި ބަރުކުރާއިރު އުނދަގުވާކަމުގެ ޝަކުވާ އާއްމުންކުރެ އެވެ. އަދި ކުނި އެއްކުރަން ގޭގެއަށްދާ ވެމްކޯގެ ބައެއް މުވައްޒަފުން، ފޮށިފޮށިގަނޑު ކަހަލަ ބައެއް ކުނި ގެންދަން ދެކޮޅުހަދާ ކަމަށާއި، ކުނިކޮތަޅު ހިފައިގެންދާއިރު، ކޮތަޅުން ވެއްޓޭ ކުނި އެއް ނުކުރާކަމަށްވެސް ބައެއް މީހުން ބުނެއެވެ. އެފަދަ ކަންކަން ބައެއް މުވައްޒަފުންގެ ފަރާތުން ފެނުނުނަމަވެސް، ވަރަށް ރަނގަޅަށް ފުރިހަމައަށް އެ ޚިދުމަތް ފޯރުކޮށްދޭ މުވައްޒަފުން އުޅޭކަންމަށްވެސް އާއްމުންބުނެ އެވެ.\nވެމްކޯއިން ބުނެފައި ވަނީ، ކުނިއުކުމުގެ ހިނގަމުންދާ އެފަދަ ކަންކަން ހުއްޓުވަން އެކުންފުނިން މަސައްކަތްކުރަމުންދާކަމަށެވެ. ކުނީގެ މައްސަލަ ހައްލުކުރަން ބަލާއިރު ވެމްކޯގެ ކަންބޮޑުވުންތައް ވެސް އެބަހުއްޓެވެ. އެގޮތުން ގޭގެއިން މަގުމައްޗަށް ކުނިނެރުމާއި ޕޭވްމަންޓް މަތީގައި ބޮޑެތި ކުނި ފުނިތައް ޖަހަމުންދާކަމީ ވެމްކޯގެ ކަންބޮޑުވުމެކެވެ. އަދި އެކަން ކުރާ ފަރާތްތަކުންވެސް ވިސްނަންޖެހޭ ކަމަށް ވެމްކޯއިން ބުނެ އެވެ.\nވެމްކޯއިން ބުނީ މާލޭގެ ކަންކަން މައްޗަށް ކުނި ޖަމާކުރުމުގެ މައްސަލަ ހައްލުކުރަން އެކުންފުނިން މަސައްކަތްކުރަމުންދާ ކަމަށެވެ. އެގޮތުން ގޭގޭއިން ނެރޭ އެފަދަ ބޮޑެތި ކުނި ނައްތާލުމުމުގެ ޚިދުމަތް ވެމްކޯގެ ހޮޓްލައިން ނަންބަރު 1666 ގުޅައިގެން ލިބޭނެ ކަމަށެވެ. ގޭބިސީތަކުން ނެރޭ ކުނި ނައްތާލައި މެނޭޖްކުރުމުގެ މަސައްކަތް ތިލަފުށީގައި ކުރަމުންދާއިރު، ވެމްކޯއިން ބުނަނީ ޒަމާނީ ވަސީލަތްތައް ބޭނުންކޮށްގެން ކުނި ނައްތާލަމުންދާ ކަމަށެވެ. އެގޮތުން މިހާރު ތިލަފުށީގައި ކުނި އަންދާ މިންވަރުވެސް މިހާރުވަރަށްބޮޑުތަން މަދުކޮށްފައިވާކަމަށެވެ.\n"ސާފު ރާއްޖެ" އަދި "މާ ސާފު މާލެ" ފަދަ ޝިއާރުތައް ބޭނުންކޮށްގެން، ރާއްޖެއަކީ، ޚާއްސަކޮށް ވެރިރަށް މާލެއަކީ ސާފުތާހިރު ތަނަކަށް ހެދުމަށް ކުނީގެ މައްސަލައަށް ދާއިމީ ހައްލެއް ގެންނަން އަބަދުވެސް ސަރުކާރުތަކުން މަސައްކަތްކުރަމުންދާއިރު، ކުނި ނައްތާލުމުގައި މުޖުތަމަޢުގެ ސިއްޙީ ދުޅަހެޔޮކަމަށްވެސް ވިސްނަންޖެހެ އެވެ. އަދި ހަމަ އެހެންމެ މިކަން ހައްލުކޮށް ރާއްޖެއަކީ ދުޅަހެޔޮ ސާފު މުޖުތަމައުއަކަށް ހެދުމަށް ތަންފީޒީ އިދާރާތަކުން ކުރާ މަސައްކަތުގެ އިތުރަށް، ފަރުދީ ޒިންމާވެސް ވަރަށްބޮޑެވެ.


ކަމެއް ދިމާވުމުން ހަނު ހުރުމަކީ އެއީ ކަމުގެ ހައްލެއް ނޫނެވެ. ކޮންމެ ކަމަކަށް ވެސް ދެވެން އޮތް އެންމެ ރަނގަޅު ޖަވާބުދީ، ނުނީ ކަންވެ ދިޔަގޮތް ކިޔައިދިނުމަކީ ކަންކަން އެންމެންނަށް އެނގިގެންދާނެ ކަމެކެވެ.\nހާއްސަކޮށް ތަންތަނުގެ ވެރިންނަށް ތިބޭ އިރު ކޮނޑުގައި ޒިންމާ އާއި މައްސޫލިއްޔަތު އެޅިފައިވާ މީހުން މިފަދަ ކަންކަކަމަށް ސަމާލުވުން މުހިއްމެވެ. މަދުން ނަމަވެސް އަޅުގަނޑުމެންގެ ތެރެއިން މިފަދަ ކަންކަން ފެންނަކަމީ މިއީ ދެރަ ވާންޖެހޭ ކަމަކެވެ. ތިމާއާ ދިމަޔަށް އިނގިލި އުފުލުމަށް ފުރުސަތު ދިނުމަށް ވުރެ ނުދިނުން މާ މުހިއްމެއް ނުންތޯ އެވެ؟\nމާދަން ހަމަ އެމީހާ ގާތަށް ތިމާ ކަމަކު ދާންޖެހިދާނެވެ. އަނެކާ ހުރިތަނުގައި ތިމާ ހުރެ ވިސްނާލާ އެކަމެއްގެ އެންމެ އެކަށޭނެ ހައްލެއް ހޯދައިދިނުން ކީއްތޯ އެވެ؟\nއަނެކާގެ ކުރިމަތީގައި ތިމާގެ އަގު ހިފެއްހެއްޓުމަށްޓަކައި އަނެކާ އަށް އިހްތިރާމުކުރުން މުހިއްމެވެ. ރައްޔިތުންގެ ކަންކަމުގައި ޒިންމާދާރު މަގާގުތައް ހަވާލުކުރަނީ ޒިންމާދާރު މީހުންކަމުގައިވުން މުހިއްމެވެ. ސިޔާސީ ކަންކަމުން އެކިއްބާވެ، މަގާމުގެ ހައިސިއްޔަތުން ކުރަންޖެހޭ ކަންކަމުގައި ސިޔާސީ ކުލަ ޖެހެން ނުޖެހޭ މިންވަރަށް ޖެހުމަކީ އަމިއްލަ އަގު ވެއްޓުމުގެ ފެށުމަކަށްވެދާނެ އެވެ.\nސީދާ ރައްޔިތުންނާ ގުޅުން ހުރި ކަންކަން ހައްލުކޮށް ދިނުމަށް މަގާމުން ބޭރުން ވެސް ކަންކަން ކުރެވޭނަމަ އެކަންކަން ކުރުމަށް އަވެސްވެ ގަތުން ކީއްތޯ އެވެ،؟ މަސައްކަތުގެ މާހައުލުގައި ލިބޭ އުޖޫރަ ހަލާލުވާވަރު ކުރުމަކީ ކޮންމެ މީހަކު ވެސް ސަމާލުވެ، ކުރަންޖެހޭނެ ކަމެކެވެ. މިކަން ކަމަށް ސަމާލުނުވާނަމަ، ރައްޔިތުންގެ ކުރިމަތީގައި ތިމާ ފެއިލްވެ، ކުރިމަގު ފަސް ޖެހުން މާ ދުރެއް ނޫނެވެ.


Ameena ge thauziyaa ge dhafutharu gai soikuran hulhuvaalanee\nއަމީނާގެ ތައުޒިޔާގެ ދަފުތަރުގައި ވާޗުއަލްކޮށް ސޮއިކުރަން ހުޅުވާލަނީ\nމަޖިލީހުގެ އޮންލައިން ޖަލްސާއެއްގައި ރައީސް މުހައްމަދު ނަޝީދާއި އިދާރީ މުވައްޒަފުން މަސައްކަތް ކުރައްވަނީ -- ފޮޓޯ: މަޖިލިސް\nކުރީގެ ރައީސް މުހައްމަދު އަމީން ދީދީގެ ދަރިކަނބަލުން އަދި ރައްޔިތުންގެ މަޖިލީހުގެ ކުރީގެ މެންބަރު އަމީނާ މުހައްމަދު އަމީންގެ ހަނދާނުގައި ރައްޔިތުންގެ މަޖިލީހުގައި ތައުޒިޔާގެ ދަފުތަރެއް ހިމެނޭ ފޮތެއް ބާއްވަވާނެ ކަމަށް އެ މަޖިލީހުގެ ރައީސް މުހައްމަދު ނަޝީދު މިއަދު ވިދާޅުވެއްޖެ އެވެ.\nރާއްޖޭގެ ފުރަތަމަ ޖުމްހޫރިއްޔާގެ ހަމައެކަނި ރައީސް މުހައްމަދު އަމީންގެ ދަރިކަނބަލުންގެ އަމީނާ މިއަދު އަވަހާރަވީ އެކަމަނާ ދިރިއުޅުއްވާ ގޭގަ އެވެ. އަވަހާރަވިއިރު އާލާސްކަންފުޅާ އުޅުއްވާތާ ގިނަ ދުވަސްތަކެއް ވެފައިވެ އެވެ. ދައުލަތަށް އެތައް ހިދުމަތެއް ކުރައްވާފައިވާ އަމީނާ އަވަހާރަވިއިރު އެކަމަނާގެ އުމުރުފަޅަކީ 83 އަހަރެވެ.\nމަޖިލީހުގެ މިއަދުގެ ޖަލްސާގައި ވާހަކަފުޅު ދައްކަވަމުން ރައީސް ނަޝީދު ވިދާޅުވީ އަމީނާގެ ބައްޕާފުޅު އަދި ކުރީގެ ރައީސް އަމީން އަވާހަރަވުމަށް ފަހުގައި އެކަމަނާ ހޭދަކުރެއްވި ހަޔާތްޕުޅަކީ އަސަރުގަދަ ހަޔާތްޕުޅެކެވެ. އަދި އެތައް ބަޔަކަށް މިސާލެއްގެ ގޮތުގައިވާ ހަޔާތްޕުޅެއް ކަމަށެވެ. ރައީސް އަމީން އަވަހާރަވިއިރު އަމީނާގެ އުމުރުފުޅަކީ 17 އަހަރެވެ.\n"ރައީސް އަމީން އަވަހާރަވުމަށް ފަހުގައި އަމީނާގެ ހާޔަތްޕުޅު ދިޔަ ގޮތަކީ ދިވެހިރާއްޖޭގެ ތަރައްގީގެ ހަޔާތުގައި ވެސް، ދިވެހިންގެ އަންހެނުންގެ ހަޔާތުގައި ވެސް އަދި މުޅި ދިވެހި ގައުމުގެ ހަޔާތުގައި ވެސް އަޅުގަނޑުމެންނަށް ފެނިގެން ދިޔަ އަސަރުގަދަ، އަދި އެހާމެ އުފާވެރި ހިތްގައިމު ދުވަސްތަކެއް،" ރައީސް ނަޝީދު ވިދާޅުވި އެވެ.\nރައީސް ނަޝީދު ވިދާޅުވީ، ދިވެހި ދައުލަތަށާއި ރައްޔިތުންގެ މަޖިލީހަށް އަމީނާ ކޮށްދެއްވާފައިވާ ހިދުމަތްތަކުގެ އަގު ވަޒަން ކުރުމުގެ ގޮތުން އެކަމަނާގެ ހަނދާނުގައި މަޖިލީހުގައި ތައުޒިޔާގެ ފޮތެއް ބާއްވަވާނެ ކަމަށެވެ. އަދި އެ ފޮތުގައި ސޮއިކުރުމުގެ ފުރުސަތު ކޮންމެ މީހަކަށް އޮންލައިންކޮށް ހުޅުވާލާނެ ކަމަށް ވެސް ރައީސް ނަޝީދު ވިދާޅުވި އެވެ.\n"އެކަމަނާ (އަމީނާ) ގެ ހަނދާނުގައި މި މަޖިލީހުގައި ލިޔާނެ ފޮތެއް އިރާދަކުރެއްވިއްޔާ އަޅުގަނޑު ބާއްވާނަން. އަދި ކޮވިޑްގެ ސަބަބުން މިހާރު މި އޮތް ހާލަތުގައި އެ ފޮތުގައި ސޮއިކުރުމުގެ ފުރުސަތު އެންމެހާ ރައްޔިތުންނަށް ހުޅުވާލެވޭނީ ވާޗުއަލްކޮށް،" ރައީސް ނަޝީދު ވިދާޅުވި އެވެ.\nރައީސް ނަޝީދު އެހެން ވިދާޅުވި އިރު، ރައްޔިތުންގެ މަޖިލީހުގެ އިދާރާއިން ކުރި ޓްވީޓެއްގައި ވަނީ އަމީނާ އަވަހާރަވުމާ ގުޅިގެން ހުޅުވާ ތައުޒިޔާގެ ދަފުތަރުގައި ތައުޒިޔާގެ މެސެޖުތައް ދިނުމަށް އެ ޓްވީޓްގެ ކޮމެންޓް ސެކްޝަންގައި ޕޯސްޓް ކުރުމަށް މިހާރު ހުޅުވާލާފަ އެވެ.\nއަމީނާ ރައްޔިތުންގެ މަޖިލީހުގެ މެންބަރު ކަން ކުރެއްވީ 23 ފެބްރުއަރީ 1980 ވަނަ އިން 15 ޖެނުއަރީ 1989 ވަނަ އަހަރާ ހަމައަށެވެ. މަޖިލީހުގެ މެންބަރު ކަން އެކަމަނާ އަދާ ކުރެއްވީ އޭރުގެ މަޖިލީހުގައި އިންނަވާ ރައީސުލްޖުމްހޫރިއްޔާގެ މެންބަރުންގެ ތެރެއިން މެންބަރެއްގެ ހައިސިއްޔަތުންނެވެ.\nރައީސް މުހައްމަދު ނަޝީދު ރައްޔިތުންގެ މަޖިލިސް މަރު + އޮބިޗުއަރީ ރައީސް މުހައްމަދު އަމީން އަމީނާ މުހައްމަދު އަމީން\nހުސައިން މުހައްމަދު އަވަހާރަވެއްޖެ


"FREINDS" ge Ross hurihaa anhenunge haggugai | Mihaaru\n"ފްރެންޑްސް" ގައި ރޮސްގެ ރޯލް ކުޅުނު ޑޭވިޑް ޝްވިމާ.\nއަންހެނުންނަށް ކުރާ ޖިންސީ ގޯނާތަކާ ދެކޮޅަށް "ފްރެންޑްސް"ގެ ރޮސް\n06 އެޕްރީލް 2017 - 06:30\nޓީވީ ސިލްސިލާ "ފްރެންޑްސް" ގެ ތަރި ޑޭވިޑް ޝްވިމާ އާއި އޭނާގެ ޓީމުން ހޭލުންތެރިކަން އުފެއްދުމުގެ ގޮތުން ކުރު ފިލްމްތަކެއް ހަދައި، ބެލުންތެރިންނަށް ވަނީ ދޫކޮށްލައިފަ އެވެ. މިއިން ކޮންމެ ފިލްމެއްގެ ވާހަކަ ބިނާކޮށްފައި ވަނީ އަންހެނުންނަށް ކުރާ ޖިންސީ ގޯނާތަކުގެ މައްޗަށެވެ. އެގޮތުން އެކި ހާލަތްތަކުގައި، އެކިއެކި މީސްމީހުންގެ ފަރާތުން އަންހެނުންނަށް ކުރިތިމަތިވާ ޖިންސީ ފުރައްސާރަތައް މި ފިލްމުތަކުގައި ދައްކަ އެވެ.\nއޭގެ ތެރޭގައި އޮފީސް މާހައުލާއި ޑޮކްޓަރުންނާއި ފޮޓޯގްރާފަރުންނާއި ސިޔާސީ މީހުންނާއި އެކްޓަރުންގެ ފަރާތުން ވެސް އަންހެނުންނަށް ކުރިމަތިވާ ޖިންސީ މައްސަލަތަކަށް އަލި އަޅުވާލައިފައިވެ އެވެ.\nހޭލުންތެރިކަން އުފައްދެމުގެ ގޮތުން ޑޭވިޑްގެ ޓީމުން ކުރި މި މަސައްކަތްތަކާ ދޭތެރޭ އޭނާ ހުރީ ވަރަށް ހިތްހަމަޖެހިފަ އެވެ. މި ފިލްމްތައް ވަނީ ދެޓްސް ހެރަސްމެންޓް ހޭޝްޓެގް - ThatsHarassment# - ނަމުގައި ހަދާފައިވާ ފޭސްބުކް ޕޭޖެއްގައި ހިމަނައިފަ އެވެ.\nކިސިން އަ ފޫލް (1998) އާއި ސިކްސް ޑޭސް، ސެވެން ނައިޓްސް (1998) ފަދަ ފިލްމްތަކުން ވެސް ފެނިފައިވާ ޑޭވިޑް، 50، ބުނީ މިއަދުގެ ދުނިޔޭގައި އަންހެނުންނަށް ކުރިމަތިވާ އެންމެ ބޮޑެތި ގޮންޖެހުންތަކުގެ ތެރޭގައި ޖިންސީ ޝިކާރައަކަށް ވުން އާންމުވެފައިވާ ކަމަށެވެ.\nދެޓްސް ހެރަސްމަންޓްގެ ކުރު ފިލްމެއް.\nއެކަމަކު އިންސާނީ ހައްގުތަކަށް ވަކާލާތުކުރާ މި ކަހަލަ ޒަމާނެއްގައި މިއީ ގަބޫލު ކުރެވޭނެ ކަންތައްތަކެއް ނޫން ކަމަށް އޭނާ ބުންޏެވެ.\n"އެކަހަލަ ބައެއް ކޭސްތައް ފެނިފައި ހުރީމަ އަހަރެމެން ނިންމީ ހޭލުންތެރިކަން އުފެއްދުމަށްޓަކައި، އެކިއެކި މާހައުލުތަކުން އަންހެނުންނަށް ކުރިމަތިވާ ޖިންސީ ގޯނާތަކުގެ މައްޗަށް ބިނާކޮށް ކުރު ފިލްމްތަކެއް ހަދަން،" ޑޭވިޑް ބުންޏެވެ.\nއޭނާ ބުނީ އެފަދަ ކަމެއް ތިމާ ދަންނަ މީހަކަށް ވެސް އަދި ނުދަންނަ މީހަކަށް ދިމާވެގެން އުޅޭކަން އެނގުނަސް އެކަމާ ދެކޮޅަށް މަސައްކަތް ކުރުމަކީ ފަރުދީ ޒިންމާއަކަށް ހަދަން ޖެހޭ ކަމަށެވެ.


25 އަހަރަށްފަހު ބޮސްނިޔާގެ ޤަތުލުޢާންމުގެ ޝަރީޢަތްތައް ނިމުމަކަށް 25 އަހަރަށްފަހު ބޮސްނިޔާގެ ޤަތުލުޢާންމުގެ ޝަރީޢަތްތައް ނިމުމަކަށް\n25 އަހަރަށްފަހު ބޮސްނިޔާގެ ޤަތުލުޢާންމުގެ ޝަރީޢަތްތައް ނިމުމަކަށް\nބޮސްނިޔާގައި ޤަތުލުޢާންމު ހިންގި ސާބުންގެ ކުރީގެ އަސްކަރީވެރިޔާ ރަތުކޯ މާދިޗު ޝަރީޢަތުގެ އަޑުއެހުމަށް ހާޒިރުކޮށްފައި / ފޮޓޯ: ރޮއިޓަރސް\nބޮސްނިޔާ ހަނގުރާމާގައި ބޮޑެތި ޤަތުލުޢާންމުތަކެއް ހިންގާފައިވާ ސާބުންގެ ކުރީގެ އަސްކަރީވެރިޔާ ރަތުކޯ މާދިޗުގެ މައްޗަށް ކޮށްފައިވާ ޙުކުމު އދގެ އިންޓަނޭޝަނަލް ކުރިމިނަލް ޓުރައިބިޔުނަލް ފޮރ ދަ ފޯމަރ ޔޫގޮސްލޭވިޔާ، އައިސީޓީވައިން ދަމަހައްޓައިފިއެވެ. އެއާއެކު ބޮސްނިޔާ ހަނގުރާމާގައި ހިންގާފައިވާ ޤަތުލުޢާންމުތަކާއި ޖަރީމާތަކުގެ ޝަރީޢަތްތައް 25 އަހަރަށްފަހު ނިމުމަކަށްވަނީ އައިސްފައެވެ. އެ މުއްދަތުގެ ތެރޭގައި 90 މީހެއްގެ މައްޗަށް ޙުކުމުކޮށްފައިވެއެވެ.\n1992ވަނަ އަހަރުން 1995ވަނަ އަހަރަށް ބޮސްނިޔާގައި ކުރި ހަނގުރާމައިގައި ސާބިޔާގެ ލަޝްކަރުތަކާ ޙަވާލުވެ ހުރީ މާދިޗެވެ. ބޮސްނިޔާގެ ވެރިރަށް ސަރައޭވޯގެ ރައްޔިތުންނާ ދެކޮޅަށް އޭނާ އިސްވެ ހުރެ ހަނގުރާމައިގެ ޖަރީމާތަކާއި އިންސާނިއްޔަތާ ޚިލާފު ޢަމަލުތައް ހިންގާފައިވާކަމަށާއި ބޮސްނިޔާގެ 8،000އަށްވުރެ ގިނަ ފިރިހެނުންނާއި ފިރިހެން ކުދިން މެރުމަށް ޢަމުރުކުރިކަން އޭނާގެ މައްޗަށް ސާބިތުވީ 2017ވަނަ އަހަރުގެ ތެރޭގައެވެ. އެއާއެކު ޢުމުރު ދުވަހުގެ ޖަލު ޙުކުމެއް އޭނާގެ މައްޗަށް ކޮށްފައިވެއެވެ.\nބޮސްނިޔާގެ ޤާތިލުގެ ނަމުން މަޝްހޫރުވެފައިވާ މާދިޗުވަނީ އޭނާގެ މައްޗަށް ކުރި ޙުކުމު އިސްތިޢުނާފުކޮށްފައެވެ. އޭނާގެ ޤާނޫނީ ވަކީލުން ބުނީ އޭނާގެ ދަށުން މަސައްކަތްކޮށްފައިވާ ބަޔަކު ހިންގި ޖަރީމާތަކުގެ ޒިންމާ އޭނާ އުފުލަން ނުޖެހޭނެކަމަށެވެ.\nއދގެ އިސްތިޢުނާފީ ކޯޓުން ބުނީ މާދިޗު ހުށަހަޅާފައިވާ އިސްތިޢުނާފު ބަލައިނުގަންނަކަމަށާއި އޭނާއަށް ކުރިން އިއްވާފައިވާ ޙުކުމަށް ފުރިހަމައަށް ތާއީދުކުރާކަމަށެވެ. އދގެ ޓުރައިބިއުނަލުގައި މާދިޗާ ދެކޮޅަށް ވަކާލާތުކުރި ވަކީލުން ބުނެފައިވަނީ ދުނިޔޭގެ ތާރީޚުގައި ފާހަގަކޮށްލެވޭ އެންމެ އަނިޔާވެރި އަދި ނުލަފާ މީހުންގެ ތެރޭގައި މާދިޗުގެ ނަން ފާހަގަކުރަންޖެހޭނެކަމަށެވެ.\nބޮސްނިޔާ ހަނގުރާމައަށްފަހު 16 އަހަރުވަންދެން މާދިޗު ފިލައިގެން އުޅުނެވެ. އޭނާ ހައްޔަރުކޮށްފައިވަނީ 2011ވަނަ އަހަރު ސާބިޔާއިންނެވެ.


2500 Housing Unit ge mashroou vujoodhugai neiy, kuree sarukaarun kurimathilumah iulaan nukoh vaguthee list eh nerunu! | Jazeera\t2500 ހައުސިންގ ޔުނިޓްގެ މަޝްރޫއު ވުޖޫގައި ނެތް، ކުރީ ސަރުކާރުން ކުރިމަތިލުމަށް އިއުލާންނުކޮށް ވަގުތީ ލިސްޓެއް ނެރުނު! - Jazeera\n2500 ހައުސިންގ ޔުނިޓްގެ މަޝްރޫއު ވުޖޫގައި ނެތް، ކުރީ ސަރުކާރުން ކުރިމަތިލުމަށް އިއުލާންނުކޮށް ވަގުތީ ލިސްޓެއް ނެރުނު!\nސާއިފް ޝިޔާދު December 9, 2020 103 views0\nރާއްްޖޭގައި ހިންގާ އެންމެ ބޮޑު ބޯހިޔާވަހިކަމުގެ މަޝްރޫއު ކަމަށްވާ "ހިޔާ" މަޝްރޫއުގެ ދަށުން އެއް ކޮޓަރީގެ 2500 ހައުސިންގެ ޔުނިޓްގެ މަޝްރޫއު ވުޖޫދަގައި ވެސް ނެތް ކަމަށް ފްލެޓްތަކުގެ މައްސަލަ ބަލާ ކޮމިޓީއިން ހާމަކޮށްފިއެވެ. އެ ކޮމިޓީއިން މިގޮތަށް ހާމަކޮށްފައިވަނީ މިއަދު ހަވީރު ބޭއްވި ނޫސްވެރިންގެ ބައްދަލުވުމެއްގައެވެ.\nފްލެޓް ކޮމިޓީއިން މިގޮތަށް ބުނެފައިވާއިރު 2018 ވަނަ އަހަރުގެ ރިޔާސީ އިންތިހާބާއި ދިމާކޮށް މި ކެޓަގަރީއިން ފްލެޓް ލިބޭ މީހުންގެ ލިސްޓެއް ކުރީގެ ރައީސް އަބްދުﷲ ޔާމީންގެ ވެރިކަމުގައި ނެރެފައިވެއެވެ.\nމިއަދުގެ ނޫސްވެރިންގެ ބައްދަލުވުމުގައި ވާހަކަ ދައްކަވަމުން ފްލެޓް ކޮމިޓީގެ މެމްބަރު ތާހާ މުހައްމަދު ވިދާޅުވީ އެއީ ނުހިނގާ ޕްރޮޖެކްޓެއް ކަމަށް ވިދާޅުވަނީ އޭރުގެ ސަރުކާރުން އެ ކެޓަގަރީއަށް ކުރިމަތިލުމަށް އެއްވެސް އިރަކު ހުޅުވާލާފައިނުވާތީ ކަމަށެވެ. އަދި އިއުލާންކުރިކަމުގެ އެއްވެސް ލިޔެކިޔުމެއް ފެންނަން ނެތް ކަމަށާއި އެހެންކަމުން އެ ކެޓަގަރީއަށް ކުރިމަތިލީ ފަރާތެއް ވެސް ނެތް ކަމަށް ތާހާ ވިދާޅުވިއެވެ. އަދި އެ ކެޓަގަރީއަށް ކުރިމަތިލުމަށް ހުޅުވާލިނަމަ ވަގުތީ ލިސްޓެއް ވެސް އޮންނަން ޖެހޭނެކަން ފާހަގަކުރައްވައި ތާހާ ވިދާޅުވީ 2500 ހައުސިންގ ޔުނިޓް ލިބޭ މީހުންގެ ދާއިމީ ލިސްޓެއް ކުރީ ސަރުކާރުން އިއުލާންކުރީ ކުއްލިއަކަށް ކަމަށެވެ.\nމިއަހަރުގެ އޮގަސްޓް މަހުން ފެށިގެން "ހިޔާ" މަޝްރޫއުގެ ދަށުން ފްލެޓް ލިބޭ މީހުންގެ ވަގުތީ ލިސްޓްތައް ފޯމްތައް އަލުން އިވެލިއުއޭޓް ކުރުމަށްފަހު ފްލެޓް ކޮމިޓީއިން އަންނަނީ އާންމުކުރަމުންނެވެ. މިހާތަނަށް7ކެޓަގަރީއެއްގެ ވަގުތީ ލިސްޓް އާއްމުކޮށްފައިވާއިރު މި ލިސްޓްތަކަށް ހުށަހަޅަމުންދާ ޝަކުވާތަކަށް ފްލެޓް ކޮމިޓީއިން އަންނަނީ މިހާރު ޖަވާބުދާރީވަމުންނެވެ.


Saudi Rasgefaanaai Valee Ahudhaa dhemedhu gulhun goas vejje | Mihaaru\nސައުދީ ރަސްގެފާނާއި ވަލީ އަހުދާ ދެމެދު ގުޅުން ގޯސްވެއްޖެ\nސައުދީ ރަސްގެފާން ސަލްމާން (ވ) އާއި ވަލީ އަހުދު މުހައްމަދު ބިން ސަލްމާން. --ފޮޓޯ:އޭޕީ\n06 މާޗް 2019\nރަސްގެފާނާއި ވަލީ އަހުދާ ދެމެދު ޚިޔާލު ތަފާތުވުން ބޮޑުވި މައްސަލަތަކުގެ ތެރޭގައި ޔަމަނުގައި ކުރާ ހަނގުރާމަ ހިމެނޭ ކަމަށް އެ ނޫހުން ބުނެފައިވެ އެވެ. މީގެ އިތުރުން ރަސްގެފާން މިދިޔަ މަހު މިސްރަށް ކުރެއްވި ދަތުރުފުޅުގައި ވެސް ދެބަފައިކަލުންގެ މެދުގައި މައްސަލަ ބޮޑުވި ކަމަށް ރިޕޯޓްކޮށްފައިވެ އެވެ.\nނަން ހާމަކުރަން ނޭދޭ ބައެއް ފަރާތްތަކާ ހަވާލާދީ ނޫހުން ބުނެފައި ވަނީ އެ ދަތުރުފުޅާ ދިމާކޮށް ރަސްގެފާނާ ދެކޮޅަށް ކަންތައްގަނޑެއް ހިންގުމަށް ވަލީ އަހުދު ރޭއްވެވި ކަމަށެވެ. އެކަން ރަސްގެފާނަށް ވަފާތެރި ބޭފުޅުންނަށް އެނގިވަޑައިގަތުމުން ވަނީ ސަލްމާންގެ އެ ދަތުރުފުޅުގެ ސެކިއުރިޓީ އިންތިޒާމަށް ބޮޑު ބަދަލެއް ގެނެސްފައިވާ ކަމަށް ވެސް ނޫހުން ބުނެފައިވެ އެވެ. މި ގޮތުން ސެކިއުރިޓީންގެ ގޮތުގައި ތިބި މީހުން ބަދަލުކޮށް ރަސްގެފާނަށް ވަފާތެރި 30 މީހުންގެ ޓީމެއް ސެކިއުރިޓީ އަށް ހަމަޖެއްސި ކަމަށް ބުނެފައިވެ އެވެ. މީގެ އިތުރުން މިސްރުގެ ސެކިއުރިޓީ ގާޑުން ވެސް ބަދަލުކޮށްފައިވާ ކަމަށް ނޫހުން ރިޕޯޓްކޮށްފައިވެ އެވެ.\nމިސްރުގެ ދަތުރުފުޅަށް ފަހު ރަސްގެފާން އެނބުރި ވަޑައިގަތުމުން މަރުހަބާ ވިދާޅުވުމަށް ވަޑައިގެންނެވި ބޭފުޅުންގެ ތެރޭގައި ވަލީ އަހުދު މުހައްމަދު ނެތްކަން ވަނީ ފާހަގަކޮށްފަ އެވެ.\nވަލީ އަހުދުގެ މަގާމަށް ވަޑައިގަތުމަށް ފަހު މުހައްމަދު ވަނީ އޭނާގެ ބާރު ގަދަކުރައްވައިފަ އެވެ.\nސައޫދީ އަރަބިއްޔާ ސަލްމާން ރަސްގެފާނު މުހައްމަދު ބިން ސަލްމާން\n14 ކޮމެންޓް, 50 ރިއެކްޝަންސް\nސަލްމާން އޭނާގެ ދަރީގެ އަތުން ބޮޑިއެއްބޯނެ އަދި!\nސަލަމާން ރަސްގެފާނަށް ރައްކާތެރިކަން ދެއްވައި ނުލަފާމީހުންގެ ނުބައި ރޭވުންތަކުން މިންޖުކުރައްވާށި!\nގުޅުން ގޯސް ވާން މާ ލަސްވެސްވެއްޖެ. ތި ވަލީއަހުދު ތީ މިހާރު މުސްލިމް އުއްމަތައް ހުރި ބޮޑު ނުރައްކަލެއް. އުދަގުލެއް.\nތި ސޮރު ތީ އިބްނު ސައުދުގެ ދަރިފަަސްކޮޅުގެ ރަސްކަން ނިމުން.\nމަވެސް މިއުޅެނީ ބައްޕަަައާއި މައްސަލަ ޖެހިގެން\nތިއީ ހަމަ އަދީބުކަހަލަ މީހެއް. ފައިސާގެ އަވާގައި މީހުން ޖައްސައިގެން އެމީހުން ލައްވާ ކޮންމެ ފަދަ ކަމެއްވެސް ކުރުވަފާނެ. ރަސްގެފާނު އަވަހާރަ ކޮށްލާކަށްވެސް ފަހެއްނުޖެހޭނެ.\nސައުދީ ގެ ބްރޯ\nތިޔައަނބުރަނީ މުޅިން ގޭސް. ރަސްގެފާނު ބޭނުންފުޅުވަންޏާ ހަމަ ސޮއިކޮށްލާއިރަށް މުހައްމަދުގެ މަގާމު ގެއްލި ސައިޒްވީ. ތީ ހާޝުގްޖީގެ ކަންތަށް އޮއްބަން އަނބުރާ ގޭސް.\nމިހާރު ރަސްގެފާނަށްވުރެ ބާރުގަދަކޮށްފި. ރަސްގެފާނު އަޅާފިޔަަވަޅެއްގެ ސަބަބުން ރަސްގެފާނުގެ ދުވަސް ހިނގައިދާނެ. އަދީބު ގާތު ޔާމީނަށް ޖެހުނު ހާލު ރަސްގެފާނަށް ޖެހިދާނެ.\nސައުދީ ކަންކަން ސައުދީން ނަށް ވުރެ ބޮޑައް އިނގިރޭސީންނަށް އެނގެއެވެ.\nސައުދީ މީހުން އިނގިރޭސި ނޫސްތަކާ ހިއްސާ ކުރީމަ އިނގޭނެ ދޯ؟ ސައުދީ ނޫހަކަށް ކިޔާދިނަސް އެވާހަކަ ލިޔާކަށް ނުކެރޭނެ އެމީހުންނަކަށް. ހަޝޯގީ އެއީ އޭގެ ހެއްކެތް.


Moonu Buruga Alhaa Nama Kiyevun Medhu Kandaalan Mandhu College Ge Dharivarakah Majubooru Koffi - Vaguthu\nކޮވިޑް-19: ދުނިޔެ، ނިމުމެއްނެތް ނުރައްކަލަކާއި ދިމާލަށް - 29 މިނެޓް ކުރިން\nމޫނުބުރުގާ އަޅާ ނަމަ ކިޔެވުން މެދުކަނޑާލަން މަންދު ކޮލެޖުގެ ދަރިވަރަކަށް މަޖުބޫރުކޮށްފި\n3 މަސް ކުރިން ( އޮކްޓޯބަރ 15, 2020 )\nރާއްޖެއަކީ ސައްްތައިން ސައްތަ މުސްލިމް ޤައުމަކަށް ވީނަމަވެސް މޫނުބުރުގާ އެޅި މީހުންނަށް ވަޒީފާ އާއި ތައުލީމީ ގޮތުން ތަފާތުކުރުންތައް ދިމާވަކަމީ މި މުޖުތަމައުގެ ހަގީގަތެވެ. އެގޮތުން ސަރުކާރުގެ އެއްވެސް ސްކޫލެއްގެ ވަޒީފާ އަދާކުރާ ޓީޗަރަކަށް މޫނު ބުރުގާ އަޅައިގެން ސްކޫލަށް ނުދެވޭނެ ކަމަށާއި އެއީ ސިވިލް ސާރވިސްގެ ގަވާއިދާ ހިލާފު ކަމެއް ކަމަށް އެޑިއުކޭޝަން މިނިސްޓްރީން އަންގާ، މޫނު ބުރުގާ އަޅައިގެން ތިބޭ މުދައްރިސުން ވަނީ ވަޒީފާއިން ވަކިކޮށްފައެވެ. އޭގެ ފަހުން އެ މުދައްރިސުންނަށް ވަޒީފާ ލިބުނީ މި ސަރުކާރު އައި ފަހުންނެވެ.\nއެހެންނަމަވެސް މި ހާރުވެސް ކުރިއެކޭ އެއްގޮތަށް މޫނު ބުރުގާ އަޅާ މީހުންނަށް އުނގެނުމާއި، ވަޒީފާގެ މާހައުލުގައި އެތައް ތަކުލީފުތަކަކާއި ކުރިމަތިލާން ޖެހެއެވެ. އެގޮތުން ވަޒީފާ އާއި ކިޔެވުމުގެ ފުރުސަތު ލިބުން އުނދަނގޫ ވުމާއި، ވަޒީފާގެ ކުރިއެރުން ނުލިބުން ފަދަ އެތައް ކަމެއް އެފަދަ ކަނބަލުންނާއި ދިމާވެއެވެ. ދާދިފަހުން މަންދު ކޮލެޖުގެ ދަރިވަރަކަށް ވެސް ވަނީ މިފަދަ ހިތްދަތި ކަމަކާއި ކުރިމަތިލާން ޖެހިފައެވެ.\nސިމާނާ އަލީ ކިޔާ ދަރިވަރަކަށް މަންދު ކޮލެޖުގެ ރެޖިސްޓްރާ ފޮނުއްވި އީމެއިލްގައި ވަނީ އޭނާ އަށް މަންދު ކޮލެޖުގައި ކިޔެވުމުގެ ފުރުސަތު ދިން އިރު އޭނާ އަކީ މޫނު ބުރުގާ އަޅާ މީހެއްކަން ނޭނގޭ ކަމަށެވެ.\nއަދި މޯލްޑިވްްސް ކޮލިފިކޭޝަން އޮތޯރިޓީގެ އުސޫލުގައި ބުނާގޮތުން ދަރިވަރުންގެ މޫނު ކުލާސް ގަޑީގައި ފެންނަން ހުރުމަކީ ލާޒިމު ކަމެއް ކަމަށް އެ އީމެއިލްގައި ބަޔާންކޮށްފައިވެއެވެ.\nއެހެންކަމުން ފޯނު މެދުވެރިކޮށް ސިމާނާ އަށް އަންގާފައި ވާނެ ފަދައިން، އޭނާ ކުލާހުގައި ހުންނަން ބޭނުން ނަމަ މޫނު ނަގައިގެން ހުރުން ނޫން ގޮތެއް ނެތް ކަމަށް އެ ލިޔުމުގައިވެއެވެ.\nއެހެން ނޫން ނަމަ އޭނާ ކުލާހުން ވަކި ކުރަން މަޖުބޫރުވާނެ ކަމަށް ބުނެ އެ ލިޔުމުގައި ވަނީ ސިމާނާ އަށް އިންޒަރު ދީފައެވެެ.\nއެ ލިޔުމުގައި ކުލާހުން ވަކިކުރުމުން ސިމާނާ އަށް ދޭން ޖެހޭ ރީފަންޑު ދޭނެ ކަމަށްވެސް ބުނެފައިވެއެވެ. އަދި ކޮލެޖުން އޭނާ އަށް ދިން ސްޓަޑީ ކިޓު އަނބުރާ ހަވާލުކުރަން ޖެހޭނެ ކަމަށް ވެސް އޭނާ އަށް ވަނީ އަންގާފައެވެ.\nމަންދު ކޮލެޖުން ސިމާނާ އަށް މިގޮތަށް އެންގުމުން އޭނާ ވަނީ އެކަމާއި މެދު މީސްމީޑިއާގައި ކަންބޮޑުވުން ފާޅުކޮށްފައެވެ.\n" ކިކޭދޯ ބުނާނީ ސައްތައިން ސައްތަ މުސްލިމް ޤައުމެއްގައި ކިޔަވާދޭ ތަނެއް. އެކަމު ދެރަކަމަކީ އެހެން ހުރިހާ ޔުނިވަރސިޓީ ތަކުގައިވެސް މޫނު ބުރުގާ އަޅައިގެން ކިޔެވޭނެކަން މަންދު ކޮލެޖުގައި ތިބި ބަޔަކަށް ނޭނގުނުކަން. " އޭނާގެ ފޭސްބުކް އެކައުންޓުގައި ލިޔެފައިވެއެވެ.\nމިކަމާއި ގުޅިގެން މަންދު ކޮލެޖުގެ ބަހެއް ވަނީ އަދި ލިބޭގޮތް ނުވެފައެވެ. އަދި ސިމާނާ އާއި ގުޅިފައި ނުވާތީ މިކަމުގެ އިތުރު ތަފްސީލްވެސް ވަނީ ލިބޭ ގޮތް ނުވެފައެވެ.\nއެމްއީއެސް ހިންގަން މަންދު ކޮލެޖާ ހަވާލުކުރި އެއްބަސްވުން ބާތިލްކުރީ ގޯސްކޮށް: ހައި ކޯޓު\nއޮކްޓޯބަރ 15, 2020 14:03\nމަންދު ކޮލެޖް ،ބަންދު ކޮލެޖައް ހަދާ، ވަގުތުން ވަޤުތައް، ބަންދުކުރޭ!\nއޮކްޓޯބަރ 15, 2020 20:56\nމި ޖިންނި އަކީ ދައްޖާލު އާއިލާގެ ނުބައި ނުލަފާ ޝައިތާނެއް. އިންސާނުންގެ ސިފައިގަހުންނަ ޖިންނި ޝައިތާނެއް. ދީނެއް ރައްބެއް ގަބޫލުކުރަނީއެއް ނޫން އެންމެހާ މުސްލިމުންނައް ދުއްތުރާކުރުން ކަމަކީ\nއޮކްޓޯބަރ 15, 2020 14:08\nއޮކްޓޯބަރ 15, 2020 14:20\nބައްލަވާ މިއަދު މުޅި ދުނިޔެވެސް މިއޮތީ މޫނުނިވާކޮށްގެން ނޫނީ ނޫޅެވޭ ޙާލަތުގައި ނޫންތޯ. އަނެއްކޮޅުން މާތްވެގެންވާ އިސްލާމްދީނުގައި އަންހެނާއަށް ދެއްވާފައިވާ މަތިވެރި މަޤާމް ގެއްލުވާލަން ތޯ ތިއުޅުއްވަނީ. ޣައިރު މުސްލިމުން ގޮތަށް ހެދުން އަޅައިގެން އުޅުމަށް ހިތްވަރު ދިނުންބާމީ. މަންދު ކޮލެޖްގެ އަގު ވެއްޓޭ ކަހަލަ ކަމަކަށް މިކަހަލަ ކަންތައްވާނީ . މިކަން އިސްލާޙް ކޮށްލެއްވުން އެދެން. އަޅުގަނޑު ވެސް ކިޔެވިތަނަކަށްވާތީ މަންދު ކޮލެޖަކީ ވ. ލޯބިވާތަނެއް.\nއޮކްޓޯބަރ 15, 2020 14:34\nއޮޅުވާލުން ގިނަ މިޒަމާނުގައި ކާކުކަން ނޭނގޭ ގޮތަށް، މޫނު ވެސް ނިވާކޮށްގެން ތަންތަނަށް ދިއުމަކީ އެއްގޮތަކަށް ވެސް ބަލައިގަނެވޭނެ ކަމެއް ނޫނެވެ. އެހާވަރަށް ފޮރުވެން އިސްކަން ދޭނަމަ ގޭގައި އިނދެގެން އޮންލައިން ކޯސްތައް ހެދުން ބުއްދިވެރި އެވެ. މުޖުތަމަޢަށް ނިކުންނަން ޖެހޭނީ، މުޖުތަމަޢުގެ މަޞްލަޙަތު ނުގެއްލޭ ގޮތަށެވެ. ދޫކޮށް ދިގު ކަޅު ހެދުންލައިގެން، ބޮޑުކޮށް ބުރުގާ އެޅުމަކުން ހާމަވާނެ އައުރައެއް ނޯންނާނެ އެވެ.\nއޮކްޓޯބަރ 15, 2020 17:41\nރަނގަޅަށް ލިޔުން ކިޔާލަންވީނު އަލުން ފަށައިގެން....\nއޮކްޓޯބަރ 15, 2020 18:09\nގޭގަ އިނދެގެން ޒޫމް ކުލާސް އަށް ދިޔައިމަވެސް މަންދު ކޮލެ ޖުން މައްސަލަ ޖައްސާނެއޭ އެބުނާގޮތުން. ތަންކޮޅެއް ވިސްނާލާފަ ކޮމެންޓު ކުރާނަމަ.\nއޮކްޓޯބަރ 15, 2020 19:16\nހެޔޮކޮށް. އަލުގަނޑުމެން މި ކިޔަނީ ކީއްކުރަންހޭ މާސްކުވެސް އަޅަނީ.. މިހާރު ކޮން ދުވަހެއް ލިޕްސްޓިކް ކޮޅެއް ޖައްސާ ނުލެވޭތާ. އެހާ އަގުބޮޑުކޮށް ގަނެފަ ހުންނަ މޭކަޕްތައް މި ޖެހުނީ އުކާލަން. ކިހާ ބޮޑު ގެއްލުމެއް،، ތަންތަން ނިވާ ކުރީމާ އިގްތިސާދީ ގެއްލުން ކާކުހޭ ދެނީ.\nއޮކްޓޯބަރ 18, 2020 14:41\nއަދިވެސް ފިރިހެނުންނަށް އޮޅުވާލެވޭތޯތަ؟ ބަލަ ކިތަންމެ ވަރަތް ގޮތް ދައްކާ ހިތްވިޔަސް މީހުންގެ ހިތަށް ބަލިޖެއްސުމާ ތިމާގެ ބަލި ބޮޑު ކުރުން ނޫން ކޮންކަމެއް ކުރެވޭނީ. މީހުންގެ ހަވާނަފުސުތަކޭ ތިހެން ލެއްބުވޭނީ. އެމީހުން ތިމާ ފަހަތުން އުޅުމެކޭ މަރުވެފަތިބި ބަޔަކު🧟♂ ފަހަތު އެޅުވުން ކަހަލަވާތަން ފެންނާނީ. ސާލިހުންނެއް ނުބަލާނެ ތި ފަސާދައެއް އެއީ ބުއްދިވެރީން ވިއްޔާ. ފިތުނަ ފަސާދަ ފަތުރަނިކޮށް ތިމީހަކު މުޅީން ޝައިތާނު މޮޔަކޮށްލަފާނެ. އިތްފަތްތެރިވެ ނޫނީ މޫނުބުރުގާވިޔަސް އަޅާލާ މީހުންނަށް ދުނިޔެއާއި ސުވަރުގޭގެ އަރާމަށް މަގު ދައްކައިގެންވެސް ތިމާއަށްވެސް ހަގީގީ ހިތްހަމަޖެހުން ލިބިގަތުމަށް އުޅުމެއް ނޫންތަ މުހިންމީ. މި އުނި ދުނިޔެއަކީ ބުރިޖް އެއް ފަދަ ތަނެއް އަރާމު ކުރެވޭނީ ބުރިޖް ގައެއްނޫން. ޑެސްޓިނޭށަންގަ. އިންޝާﷲ 🤲 😘\nއޮކްޓޯބަރ 15, 2020 19:44\nއެއީ އޮންލައިން ކޯސް ހަދާ ކުއްޖެއް.\nއޮކްޓޯބަރ 15, 2020 14:42\nއޭގައި އެއޮތީ މޯލްޑިވްސް ކޮލިފިކޭޝަން އޮތޯރިޓީއިން އަންގައިފައި އޮއްގޮތޭ.. ތީގަ މަންދޫކޮލެޖުގެ ކުށަކީކޮބާ؟\nއޮކްޓޯބަރ 15, 2020 17:34\nމޯލްޑިވްސް ކޮލިފިކޭޝަން އޮތޯރިޓީ ވެސް އެހެންވިއްޔާ އުވާލާ\nއޮކްޓޯބަރ 15, 2020 14:43\nމަންދު ކޮލެޖު ބަންދުކުރަން ރައްޔިތުން ނިކުންނަންވީ. މިޤައުމުގައި އިސްލާމީ ޝިޢާރަކަށް އުނިކަމެއް އަންނަ އެއްވެސް ކަމެއް ކުރުމުގެ ޖާގަ ދީގެންނުވާނެ.\nއޮކްޓޯބަރ 15, 2020 15:00\nމީއިސްލާމީގައުމެއް މޫނުބުރުގާ އެޅުމަކީމައްސަލައެއްނޫން ވެރިންނައްްތިބީ އަނެއްކޮޅައްޖަހާފަ ތިބިމީހުންވިއްޔާ މީދެން ކިހާދެރަކަމެއް.\nއޮކްޓޯބަރ 15, 2020 15:03\nފޭސް މާސްކް އޯކޭ ދޯ.. ތީ ޖަހުލު އިބުރާ މެން ކޮލެޖް ނު... ތި ވާނީ ތިއަށް\nއޮކްޓޯބަރ 15, 2020 15:12\nމަަންދު ބަންދު ކުރާށޭ\nއޮކްޓޯބަރ 15, 2020 15:16\nނުކިޔެވުނަސް މަގޭދަރިޔަކް އިސްލާމީ ގަ އުމެ އްގަ ހުރި ޔަހޫދީ ކޮލެޖަކަ އް ނޮފޮނުވާނަން މޫނުބުރުގާ\nއޮކްޓޯބަރ 15, 2020 15:33\nމަންދު ކޮލެޖް ބަންދުކޮށް އިބްރާ މިރާއްޖެއިން ފޮނުވާލަން ވެއްޖެ. ނުބައި ނިޔަތެއްގަ ކޮލެޖް ހިންގާ މީހެއް.\nއޮކްޓޯބަރ 15, 2020 16:38\nތޫނު ހަނދު ފާޅުވީހެން ހީވޭ ކޮލެޖުތެރޭން ،\nމޫނުބުރުގާ ނެގީމާ މިރޭ،\nއޮކްޓޯބަރ 17, 2020 18:35\nއޮކްޓޯބަރ 15, 2020 16:44\nޢެހެންވިއްޔާ ދަރިވަރުން މާސްކު އެޅުމުގެ ނޭނުމެއްނެތް\nސިމާނާއަށް ރަނގަޅު އެހެން ގޮތެއް ދައްކަވާށި، އާމީން\nއޮކްޓޯބަރ 15, 2020 16:45\nތިތާގެ ބޮޑުމީހާއަކީ ދީނީކަންކަމަށް ވަރަށް ހަސަދަމީހެއްނު. ކަނބުލޮ އަވަހަށް އެހެން ކޮލެޖަކުން ފުރުޞަތު ލިބޭތޯބަލާ. އަދި ލިބުނު ގެއްލުމުގެ ބަދަލު ހޯދަން މަދމސައްކަތްކުރޭ. މަންދު ބޮއިކަޓް ކުރޭ!\nއޮކްޓޯބަރ 15, 2020 16:51\nދިވެހި ރާއްޖޭގަ ގައުމީ ޔުނިވަރސިޓީ ގަ މޫނު ބުރުގާ އަޅައިގެން ކިޔެވޭ، ކުއަލިފިކޭޝަން އޮތޯރިޓީއިން ގަބޫލް ކުރާތީ ތާ ޔުނިވަރސިޓީ ގަ ކިޔެވޭނީ... މޫނު ބުރުގާ އަޅައިގެން ކިޔެވޭނެ....\nއޮކްޓޯބަރ 15, 2020 17:00\nމަންދުކޮލެޖް ބޮއިކޮޓް މަންދުކޮލެޖް ބޮއިކޮޓް މަންދުކޮލެޖް ބޮއިކޮޓް މަންދުކޮލެޖް ބޮއިކޮޓް މަންދުކޮލެޖް ބޮއިކޮޓް މަންދުކޮލެޖް ބޮއިކޮޓް\nއޮކްޓޯބަރ 15, 2020 17:12\nސަބަބިކީ ކޮލިފިކޭޝަން އޮތޯރިޓީ ގެ ގަވާއިދު ނޫނީ އުސޫލު! އެބަދަލުކުރުމުން މި ފަދަ ކަންކަމަށް އުސޫލު ނޫނީ ގަވާއިދުގެ ތެރެއިން ޖާގަނުލިބޭނެ! ކިޔަވަން ބޭނުންވާ ދަރިވަރަށް ކިޔެވެންޖެހޭނެ! މިފަދަ ދަތި ދުވަސް ވަރެއްގައި މި ކޮލެޖްއަށް ދަރިވަރަކު ފީދައްކައިގެން ކިޔަވަން ފުރުސަތުދީފައި އަނބުރާ އެފުރުސަތު ގެންދިއުމުން ކޮލެޖުން ދަރިވަރުން ތަރުބިއްޔަތު ކުރަން މި އުޅެނީ ކިހިނެއް؟\nއޮކްޓޯބަރ 15, 2020 17:24\nއެއްވެސް ދިވެއްސަކު މި ސެކިއުލާ ކޮލެޖާއި ނުގުޅުމަށް ގޮވައިލަން. އިބްރާއަކީ ފާޅުގައި އިސްލާމްދީނަށް ހަޖޫޖަހައި ދީނީ ޝިޢާރުތަކަށް ފުރައްސާރަކުރާ މީހެއް.\nއޮކްޓޯބަރ 15, 2020 17:32\nމަންދު ކޮލެޖު އުވާލާ އަވަހާ\nމިނީ ސްކާރޓަކާ އަތް ކުރު ޓޮޕެއްނަމަ ތި ކޮލެޖުން އަޅައެއްނުލިސް އަސްލު ބުނަންތަ ތެދެއް ލިޔާ ގަތާ ގާބިލިއްޔަތެއް މީހަކު އަޅާ ހެދުމަކުން ނޭގޭނެ މޮޅު ދެރަ ކިޔާ ކަށްވެސް ނޭގޭނެ މިހާރު އަލީ ރަމީޒް ފެނި އޭނަ ނުދަންނަ މީހަކަށް އެއީ ގައުމުގެ ރަން އަޑޭ ބުނެފިނަމަ ދޭނެ ޖަވާބު އެގޭތަ އިބްރާ ހާދަ ގަޅިޔޭ ދޯ\nއޮކްޓޯބަރ 15, 2020 18:13\nމޫނު ފެނުމާ ތައުލީމާއި އޮތީ ކިހާ ގުޅުމެއްބާ؟ ލޯފަން ޓީޗަރަކަށް ކިޔަވަނުދެވޭނެތަ މި ވިސްނުމުގަ؟\nއޮކްޓޯބަރ 15, 2020 18:17\nޕެންޑަމިކާ ޖެހުނީމަ ތިބުނާ ސަލާމަތީ މައްސަލަތަކެއް ނެތް. ދީނާޖެހުނީމަ ސަލާމަތީކަންކަން މާމުހިއްމު. ލާދީނީ\nއޮކްޓޯބަރ 15, 2020 19:01\nލާދީނީ އިބުރާ ކަންތައް މީ. މަންދު ބަންދު ކުރޭ\nއިސްލާމްދީނަށް ހަޖޫޖަހާ މީހާގެ ކޮލެޖް ތިއީ! ދެން މިވަރުން ފުއްދާލާ ކުދިންނޭ!\nއޮކްޓޯބަރ 15, 2020 20:07\nއިސްލާމިކު މިނިސްޓަރު މިކަމާ ބަހެއް ވިދާޅުވުން ކީއްތޯ ނޫނީ ޝެއިޚް އިލްޔާސް މެންފަދަ ބޭފުޅުން.\nޢިލްމަކީ އަމާނާތެއް. މިދަރިވަރުގެ ޙައްޤު ނިގުޅައި ނުގަންނަމާތޯ\nއޮކްޓޯބަރ 15, 2020 20:26\nﷲ އެއީ ޙުކުމްގެ ވެރިޔާ. އަމުރުގެ ވެރިޔާ. އެކަލާނގެ މުއުމިނު ކަނބަލުންނަށް އަމުރުކުރައްވާފައި ޤުރުއާނުގައި އޮތީ މުޅިހަށިގަނޑު ނިވާކުރުމަށް. ދެއްކުންތެރިކަމާއި އެދުންވެރިކަމާއި މީހުންގެ މަލާމާތުން ސަލާމަތްވުމަށް.\nއެކަލާނގެ ކުރައްވާފައި އޮތް އަމުރަކާއި ދެކޮޅަށް އަމުރުކޮށް ކިޔަމަންތެރިވުމަކީ ޝިރުކުގެ ތެރޭގައި ހިމެނޭ ބޮޑު ފާފައެއް. އަދި އެކަލާނގެ ކުރައްވާފައި އޮތް އަމުރަކާއި ދެކޮޅަށް ބަޔަކު ކުރާ އަމުރަކަށް ކިޔަމަންތެރިވެއް ޖެ ކޮންމެ ބަޔަކު ހިމެނޭނީ އެ އަމުރުކުރި ނުވަތަ ހެދި ފަރާތަށް އަޅުކަންކުރި ބަޔަކަށް.\nއޭ މަގޭ އިސްލާމީ ދިވެހި އުންމަތުގެ ދަރިންނޭ. ތައުހީދާއި ޝިރުކު ދަސްކުރައްވާ.\nމި ބިމުން ލާދިނީ ފިކުރުތަކާއި ލާދިނީ ދީނާ އިދިކޮޅު މީހުންނަށް ފުރުސަތު ނުދެމާ ހިންގަވާ.\nއޭ މި ގައުމުގައި އުޅޭ ލާދިނީ މީހުންނޭ. މި ބިމަކީ އިސްލާމުންގެ ބިން. މި ތަނުގައި ކަލޭމެން ބޭނުންވާ ލާދިނީ އަޤީދާއެއް ނުފެތުރޭނެ. އެކަމާ ދެކޮޅަށް އަޑުއުފުލާ ކަލޭމެންގެ ފަލްސަފާ އާއި ދެކޮޅަށް މި ޤައުމުގައި ތިބި މުސްލިމުން ނިކުންނާނެ. އެކަން ހަނދާން ބަހައްޓައިގެން\nޖކަލޯމެން ކަލޯމެންގެ ދޫތަކުންނާއި އަމަލުން މިފަސްގަނޑުން ﷲ ގެ ނޫރު ފުމެ ނިއްވާން އުޅުނަކަސް އެއީ ވާނޭ ކަމެއްނޫން.\nއޮކްޓޯބަރ 15, 2020 21:23\nކޮމެންޓް ކިރެއްވި "ތިހާވަރިއްޔާ" އަށް 100 އިންސައްތަ މަތާއީދު.\nއޮކްޓޯބަރ 15, 2020 22:26\nތިހާވަރިއްޔާ އަށް ދެއްކޭ ވާހަކައެއް ނޭންގެ. ޢަދި ތިބޭފުޅާއަށް ކޮމެންޓް ތްރެޑް އަކަށް ޖަވާބުދޭކަށް ނޭންގެ.\nއޮކްޓޯބަރ 15, 2020 22:43\nމި ލިޔުން ކިޔާލީމާ އެނގުނު އެކައްޗަކީ ކާކުކަން ނޭނގުނަސް އަދި އަންހެން ފިރިހެން ވަކިނުވިޔަސް ބުޅަލެއް ބަޅެއްކަން ހާމަނުވިޔަސް ތިޔަ ވިއްކާކޯސްތަކުން ފުރުޞަތު އެބަދެވޭކަން. އެހެންޏާފަހެ ކޯހަށްވަންނަ ފޯމުގާ ފޮޓޯއެއް ޖަހަންއޮންނާނެ. އެފޯމާއެކު އިއިޑީކާޑުވެސް ފޮނުވާނެ. އެކަމަކުވެސް މޫނުބުރުގާ އަޅާކަން އެނގުނީ އޮންލައިންވެ ކުލާހަށްވަނިމާ.\nހާދަ ފޫހި ކޮމެންޓެކޭތީ\nއޮކްޓޯބަރ 18, 2020 17:26\nފޮޓޯ އެއް ނުދައްކާ ވާހަކައެއް ނޫން. އަސްލަށް ފެނުނު ވާހަކަ. ކޮން ބަބުރެއް ކިޔާކަށް ތަ؟ މޮޔައެއްބާ؟ މާތްﷲ ޝިފާދެއްވަވާށި އާމީން\nއޮކްޓޯބަރ 16, 2020 06:59\nއަސްލު ރާއްޖޭގައި އޮތީ إسلامي شرعة ނުފެތޭ


މެސީ7ވަނަ ފަހަރަށް ބެލޮންޑިއޯ ހާސިލުކޮށްފި – Mikal News\nމިފަހަރުގެ ބެލޮންޑިއޯ އެވޯޑް މެސީ އާއި ބާސެލޮނާގެ ޕުޓެއްލާސް އަށް\nދުނިޔޭގެ އެންމެ މޮޅު ފުޓުބޯޅަ ކުޅުންތެރިޔާގެ އެވޯޑް، ބެލޮންޑިއޯ7ވަނަ ފަހަރާ އާޖެންޓީނާގެ ލިއޮނެލް މެސީ ހާސިލުކޮށްފިއެވެ. ރޭ ފްރާންސްގެ ޕެރިރިސްގައި ބޭއްވި ރަސްމިއްޔާތުގައި މެސީ މި އެވޯޑް ޙާސިލުކުރީ ޖަރުމަންގެ ބެޔާން މިޔުނިކަށް ކުޅޭ ރޮބާޓް ލެވަންޑޯސްކީއަށް އަށް ވުރެ 33 ޕޮއިންޓް އިތުރަށް ހޯދައިގެންނެވެ.\nރޭ ފްރާންސްގެ ޕެރިހުގައި ބޭއްވި ރަސްމިއްޔާތުގައި މެސީއަށް ބެލޮންޑިއޯ އެވޯޑް ހަވާލުކޮށްދީނީ އެކުވެރި ލުއިސް ސުއަރެޒް.\nމިއީ ދުނިޔޭގެ އެންމެ މޮޅު ފުޓުބޯޅަ ކުޅުންތެރިޔާގެ އެވޯޑް، ބެލޮންޑިއޯ އެއް ކުޅުންތެރިއަކު ހޯދި އެންމެ ގިނަފަހަރެވެ. މެސީއާއި އެންމެ ކައިރިން ވާދަކުރަމުން އަންނަ ކްރިސްޓިއާނާ ރޮނަލްޑޯއަށް މި އެވޯޑް ލިބިފައިވަނީ5ފަހަރެވެ. އަދި މީއި ކުރިޔަށް އޮތްތަނުގައި ވެސް އެހެން ކުޅުންތެރިއަކަށް މުގުރާލަން އުނދަގޫވަނެ ރެކޯޑެއްކަމަށް ބެލެވެއެވެ. މެސީ މިއެވޯޑް ހޯދާފައިވަނީ 2009, 2010, 2011, 2012, ޖެހިޖެހިގެން4އަހަރު އަދި އެއިގެ ފަހުން 2015 އާއި 2019 ވަނ އހަރުގެ އިތުރން މިއަހަރު 2021 ވަނަ އަހަރުއެވެ.\nއެންމެ ގިނަ ބެލޮންޑިއޯ އެވޯޑް މެސީ އަށް\nރޭގެ އެވޯޑް ސެރަމަނީގައި މެސީ ބުނެފައިވަނީ މިގެ2އަހަރު ކުރިން (2019) އެވޯޑް ލިބުނުއިރު ބެލެވުނީ އެއީ އެނާއަށް މިއެވޯޑް ލިބޭނެ އެންމެ ފަހު ފަހަރު ކަމަށެވެ. ނަމަވެސް ކޮޕާ އެމެރީކާ ފުޓްބޯޅަ މުބާރާތް އާޖެންޓީނާ އަށް ކާމިޔާބުކޮށް ދެވުމަކީ މިފަހަރުގެ އެވޯޑް ހާސިލުކުރުމުގެ އެނެމް މުހިންމު ބައި ކަމަށެވެ. މެސީ އަސް އެވޯޑް ހާވަލުކުރީ އޭނާގެ ބެސްޓް ފްރެއިންޑް އަދި ކުރީގެ ބާސެލޮނޯ ޓީމްމޭޓް ލުއިސް ސުއަރޭޒް އެވެ.\nބެލެވޭ ގޮތުގައި މިއީ މެސީގެ ފުޓްބޯޅަ ކެރިއަރުގައި މިއެވޯޑް ހަސިލުކުރެވޭނެ އެނެމް ފަހު ފަހަރެވެ. އެއީ މިހާރު އުމުރުން 34 އަހަރުވެ ޕްރޮފެޝަނަލް ފުޓުބޯޅަ ކެރިއަރުގައި ބާކީ މާގިނަ އހަރުތަކެއްގައި މިފެންވަރުގައި ކުލެވޭނެ ކަމަށް ނުބެލެވޭތީއެވެ. ހަމަ އެގޮތަށް، ފުޓުބޯޅާގައި މެސީއާއި އެންމެ ވާދަކުރާ ކްރިސްޓިއާނާ ރޮނަލްޑޯ އަށް ވެސް 35 އަހަރުވެފައި ވުމުން ކެރިއަރުގައި އިތުރު ބޮޑެތި ކާމިޔާބީތަކެއް ހޯދުމުގެ ފުރުސަތު ކުޑަވުމެވެ.\nމެސީގެ ހާސިލުކުރި7ބެލޮންޑިއޯ އެވޯޑް – 2021\nފްރާންސް ފުޓްބޯލް އިން ދޭ މިއެވޯޑަކީ ދުނިޔޭގެ އެންމެ ޝަރަފުވެރި ފުޓްބޯޅަ އެވޯޑެވެ. މިފަހަރު2ވަނަ އަށް ދިޔަ ލެވެންޑޮސްކީ އަށް ފާއިތުވި 2020 ވަނަ އަހަރުގެ ބެލޮންޑިއޯ އެވޯޑްލިބޭނެ ކަމަށް ބެލިފައި ވިޔަސް ކޮވިޑްގެ ބަންދުކާއެކު އެއަރުގެ އެވޯޑް ދިނުން ވަނީ ކެންސަލް ކޮށްފައެވެ.\n2021 ވަނަ އަހަރު ބެލެންޑިއޯ އެވޯޑުގެ އިތުރުން ވެސް މުހިންމު ވަނަތަކަށް ރެގެ ރަސްމިއްޔާރުގައި އެވޯޑް ދީފައި ވެއެވެ.\nމިއަހަރުގެ އެންމެ މޮޅު އަންހެން ކުޅުންތެރިޔާގެ ބެލޮންޑިއޯ ކާމިޔާބުކުރީ ބާސެލޯނާގެ އެލެކްސިއާ ޕުޓެއްލާސް އެވެ.\nއެންމެ މޮޅު ގޯލުޖެހުން ތެރިޔާ: ރޮބާޓް ލެވެންޑޮސްކީ- ބެޔާން މިޔުނިކް\nޔާޝިން ޓްރޮފީގެ ނަމުގައި ދޭ އެންމެ މޮޅު ގޯލްކީޕަރުގެ އެވޯޑް ހާސިލުކުރީ އިޓަލލީގެ ގޯލްކީޕަރު ޖިއަންލޫޖީ ޑޮނަރުއްމާ (22 އަހަރު) އެވެ.\nޒުވާން ކުޅުންތެރިޔާގެ އެވޯޑް ހާސިލުކުރީ ބާސެލޮނާގެ މިޑްފިލްޑާ ޕެޑްރި (19 އަހަރު) އެވެ.\nފާއިތުވި އަހަރުގެ އެންމެ މޮޅު ކްލަބަކަށް ހޮވުނީ ޗެލްސީއެވެ. ނަމަވެސް ރޭގެ ގިނަ (3) މަގާމުތައް ލިބިގެން ދިޔައީ ފާއިތުވި އަހަރު ބާސެލޯނާގެ ކުޅުންތެރިންނަށެވެ.\nރޭގެ ރަސްމިއްޔާތުގައި ވަނަތައް ހޯދީ ފަރާތްތައް- 2021\nއެ ލިޔުމުގައި ވާގޮތުން ލެވަންޑޯސްކީއަށް އެއްވަަނަ ލިބެނީ 627 ވޯޓާއެކު މެސީ އަށް ވުރެ ކުރި ހޯދައިގެންނެވެ. މި ލިސްޓްގެ3ވަނާގައި އޮތީ ރިއާލް މެޑްރިޑްގެ ކަރީމް ބެންޒަމާ (526) އަދި4ވަނާގައި ލިވަޕޫލްގެ މުހައްމަދު ސަލާހް (412) އޮތް އިރު5ވަނާގައި ޗެލްސީގެ ޖޯޖީނިއޯ އެވެ.\nބެލެންޑިއޯ 2021 ގަދަ 10 ވޯޓް\n1 ވަނަ ލިއޮނެލް މެސީ – 630\n2 ވަނަ ރޮބަޓް ލެވެންޑޮސްކީ- 580\n3 ވަނަ ޖޯޖީނިއޯ – 460\n4 ވަނަ ކަރިމް ބެންޒަމާ -239\n5 ވަނަ – އެންގޮލޯ ކާންޓޭ – 186\n6 ވަނަ -ކްރިސްޓިއާނާ ރޮނަލްޑޯ – 178\n7 ވަނަ މުހައްމަދު ސަލާހު – 121\n8 ވަނަ ކެވިން ޑި ބްރެނާ -73\n9 ވަނަ އެމްބާޕޭ – ޕީއެސްޖީ – 58\n10 ވަނަ ޖިއަންލުޖި ޑޮނަރުއްމާ – 36\nބެލޮންޑިއޯ އެވޯޑް ނޮމިނީސް 2021\nގިނަ ބަޔަކު ގަބޫލުކުރަނީ ގޮތަށް މިސީޒަންގެ ބެލޮންޑިއޯ އެވޯޑް ހޯދި މެސީއެވެ. އެއީ ނިމުނު ސީޒަންގައި އޭނާ ދެއްކި މޮޅު ކުޅުމުންނެވެ. އެގޮތުން ދެކުނު އެމެރިކާގެ ފުޓްބޯޅަ މުބާރާތާއި ވޯލްޑްކަޕް ކޮލިފައިންގައި އާޖެންޓީނާ ޓީމުގައި އޭނާ މޮޅުކުޅުމެއް ދައްކަމުން އަންނާތީއެވެ. ނަމަވެސް މިސީޒަންގައި ޕީއެސްޖީއަށް ބަދަލުވެ އަދި މާބޮޑު ކުރިއެރުމެއް ނުޙޯދެއެވެ. މެސީއަކީ އާއި ކްރިސްޓިއާނާ ރޮންލްޑޯގެ އިތުރުން،3ފަހަރު މިއެވޯޑް ހޯދައިގެން3ވަނާގައި3ކުޅުންތެރިން އެބަތިއްބެވެ. އެއީ ނެދަލޭންޑްގެ ޔޯހާން ކްރައިފް، މާކޯވެން ބާސްޓެންގެ އިތުރުން ފްރާންސްގެ މައިކަލް ޕްލެޓިނީއެވެ.\nމެސީގެ ބެލޮންޑިއޯ އެވޯޑް\nބެލޮންޑިއޯ އެވޯޑަކީ ކޮންމެ އަހަރަކު އެއްފަހަރު ފްރާސް ފުޓްބޯލް މެގަޒިންގެ އިން ދޭ ދުނިޔޭގެ ފުޓުބޯޅައިގެ ދުނިޔޭގެ އެންމެ ޝަރަފުވެރި އިނާމެވެ. މިއެވޯޑަށް މީހުން ހޮވުމުގައި ބަލަނީ ގައުމީ ޓީމުތަކުގެ ކެޕްޓަނުންނާއި ކޯޗުން ގެ އިތުރުން ކަނޑައެޅޭ ފުޓްބޯޅައިގެ ޚާއްސަ ނޫސްވެރިންނާއި ޓެކްނިކް މީހުން ދޭ ވޯތަށެވެ.\nގުޅުންހުރި މައުލޫތައް:ބެލޮންޑިއޯ،, ދުނިޔޭގެ ފުޓުބޯޅަ


Adam Fathuhy: އޭތި މީތި،ސިކުނޑީގެ ތޫފާން. blah blah 1\nއެއީ ކާއެއްޗެހި ތަކެއް ކުނިވެގެންދާ ސިފައިގައެވެ. އޭގެ ވަހުން ތިބާގެ ނޯށަށް ނުކުޅާދާނަކުރެތެވެ. ބަލިމަޑުކަމާއި މުސީބާތުން ފުރިގެންވާ ދުވަހަކަށް މަރުހަބާ ކިއުވައެވެ. އެއީ އިލްމީހަޒާނާއިން ތިމާ މުއްސަނދިކުރުވާ، ފިކުރުކޮއް ދިރިއުޅުން ފަސޭހަކޮށް ފާގަތިކުރުމަށް ކަމުގައި ނޫނީ ނުވެއެވެ. ކޮންމެ ކަމެއް ވަނީ މާނަތަކަކުން ފުރިގެންނެވެ. އެއީ ވަކިހިނދު ކޮޅުތަކަކަށް ދެމިހުންނާނެ އަދި ވަގުތު ފާއިތުވެ ދިޔުމުން މާނަ ނެތިދާ ހިދުކޮޅުތަކެކެވެ. ވަގުތު ފާއިތުވުމަށްފަހު ހިނދުކޮޅުގެ މާނާ އެހެންމާނަ އަކަށް ބަދަލު ވެގެން ދެޔެއެވެ،\nވަހާއި،ރަހަޔާއި،ބީހުމާއި،ފެނުމާއި އަޑުއިވުމުގެ ހިއްސު ފަހަނައަޅާ ކައުނާއި އުޑުތަކާއި ބިންތަކުގެ ތެރެޔަށް ފީނައިފި މީހަކަށް މެނުވީ ސިއްރު ފާޅުނުވާހުއްޓެވެ. ސިއްރުފާޅު ނުވާހިނދު ކެހިވެރިކަމާއި، އަޅުދާސްތުކުރުވުމާއި، ވޭނާއި ދުއްތުރާތައް ތަހައްމަލް ކުރަންޖެހޭ މީހެއް ކަމުގައި ވެގެންދެޔެއެވެ. ނިމުންވަނީ ފެށުމާއި ހިސާބުގައި ކަމުން ފެށުން ވަނީ ނިމުމާ ހިސާބުގައެވެ. މިއިން އެއްވެސް ކަމަކީ ފެށުމެއް ކަމެއް އަދި ނިމުމެއްކަމެއް ދުނިޔެ ބުނެއެއް ނުދެއެވެ. އިންސާނާ ކަނޑައަޅަނީ ފަށާނެ ގަޑިއާއި ނިންމާނެ ގަޑިކަމުން، މިއީ އިންސާނާ ނުކުޅެދުން ތެރިކަން އަންގައި އަލިގަދަ ދަންމަރެއްކަން އިންސާނާ ގަބޫލުކުރާނެތެވެ.\nވަޔަށް ނުބަލަނީ ހެއްޔެވެ. ވައިގައިވާ ފިއްތުމާއި، ތެތްކަމާއި، ފިނިހޫނު ކަން އަންގައި ދެނީ ދިރުމުގެ އަސްލެވެ. އިންސާނާގެ ހަޔާތް ވަނީ ދިރުމާއި ގުޅިފާކަން ކަށަވަރެވެ. އެދިރުމަކީ ފުރާނައިގެ ދިރުން ކަމުގައި މާނަކުރެވެއެވެ. އެހެނަސް ފުރާނައިގެ ދިރުން ނެތުނުކަމުގައި ވީނަމަވެސް ދިރުމަކީ ވަގުތާއި ގުޅިގެން ފަނޑުވުމެއްނެތި ދާއިމަށް ދެމިގެންދާ ގުދުރަތީ ރަހުމަތެއްކަން ކަށަވަރެވެ. ޝައްކާއި، ވަހުމާއި، އުފާވެރިކަމާއި، ހިތުގައިވާ އުދާސްތައް ވަނީ ފުރާނައިގެ ދިރުމަށް އެދި އެދި ކަމުގައި ވާހިނދު ދާއިމީ ދިރުމަށް ކުރެވޭ އިހްތިރާމް ވަނީ އިންސާނީ ކަރާމާތާއި ދަރިފަސްކޮޅު ހިމާޔަށްކުރަން ކުރަންޖެހޭ ކަމެއް ކަމަށް ވިސްނެނީހެއްޔެވެ. ފުރާނާއިގެ ކާނާ އަކީ ދާއިމީ ދިރުމެވެ. އެއީ ދުނިޔެއަކީ ކޯއްޗެއްކަން އަންގައިދޭ ސިއްރެވެ.\nLabels: blah blah, philosophy


SunOnline: BREAKING NEWS: Male magumatheegai cigarette buin manaa kuranee\nމާލޭ މަގުމަތީގައި ސިނގިރެޓް ބުއިން މަނާކުރަނީ\nމުހައްމަދު އައުޒަމް 16 May 2019, 00:07\nމާލޭގެ މަގުތަކުގައި ސިނގިރެޓްބުއިން މަނާކުރަން މާލޭ ސިޓީ ކައުންސިލުން ނިންމައިފި އެވެ.\nއެގޮތަށް ނިންމާފައިވަނީ މިރޭ މާލޭ ސިޓީ ކައުންސިލުން ބޭއްވި ބައްދަލުވުމެއްގަ އެވެ\nމާލޭ ސިޓީ ކައުންސިލުގެ މެމްބަރު ހުސެއިން ޝަރީފް ވިދާޅުވީ މާލޭގެ މަގުތަކުގައި ދުންފަތުގެ އިސްތިއުމާލުކުރުން މަނާކުރަން ނިންމީ މާބަނޑު އަންހެނުންނާއި ކުޑަކުދިންނަށް ރައްކާތެރި މާހައުލެއް ގާއިމްކޮށް ދިނުމުގެ ގޮތުން ކަމަށެވެ.\n"މިސާލަކަށް ބައްލަވާ ޕޭމަންޓްމަތީގައިވެސް މިއިންނަނީ ކުޑަ ކުޑަ ޖާގައެއް. އެ ތަންތަނުގައި ކުޑަކުދިންނާއި މާބަނޑު އަންހެނުންގެ ކުރިމަތީގައި ދުންފަތުގެ އިސްތިއުމާލު އެކުރަނީ. އެ ދުންތައް ދަނީ އެމީހުންގެ މޫނަށް. އެފަދަ ޝަކުވާތައް ވަރަށް ބޮޑަށް ލިބޭ،" އޭނާ ވިދާޅުވިއެވެ.\nޝަރީފް ވިދާޅުވީ މާލޭގެ މަގުތަކުގައި ދުންފަތުގެ އިސްތިއުމާލުކުރުން މަނާކުރިޔަސް އެކަން ތަންފީޒުކުރާނީ ހަމަސް ފަހުން ކަމަށާއި އެކަންކަމަށް ހަދަން ޖެހޭ ގަވައިދުތައް ހެދުމަށް ކަމާބެހޭ ފަރާތްތަކާއެކު ވަރަށް އަވަހަށް މަޝްވަރާކުރައްވާނެ ކަމަށެވެ.\nމިހާރުވެސް މާލޭގެ ބައެއް ސަރަހައްދުތަކާއި ކެފޭ ރެެސްޓޯރެންޓްތަކުގައި ދުންފަތުގެ އިސްތިއުމާލުކުރުމަކީ މަނާ ކަމަކެވެ. އަދި އެތަންތަނުގައި އެފަދަ އަމަލެއް ކޮށްފިނަމަ ޖޫރިނަމާ ކުރުމުގެ ބާރު އޮވެއެވެ.\nވިއްސާރައިގައި މާލެއަށް 1.4 މިލިއަން ރުފިޔާގެ ގެއްލުން\nހުއްދަ ނެތި މާލެ އިން އޮމަދުއަށް ދިޔަ އަންހެނަކު ހައްޔަރަށް\nމައްސަލަ ހައްލުކޮށް ކަރަންޓު ދީފި


މީހަކަސް ދަރިން ނުލިބުނު ނަމަވެސް ތަނަވަސްކަމާއި ދަރިން ނުލިބުނު ނަމަވެސް އެމީހަކަށް ދެރަބަހެއް ނުބުނާށެވެ! އެމީހަކު ދެކެ ﷲ ލޯބިވެވޮޑިގަތުން ބޮޑީކަމަށްވެދާނެއެވެ! އެކަން އަހަރެމެންނަނަކަށް ނުއެނގޭނެއެވެ! އެކަން ދެނެވޮޑިގެންވަނީ ހަމައެކަނި ﷲ ތަޢާލާއެވެ!\nފައިސާވެސް ދަރިންވެސް ދެއްވަވަނީ ﷲ ތަޢާލާ އެމީހަކަށް ދެއްވަވަން ކަނޑައަޅުއްވަވާ ޢަދަދަކަށެވެ! ދަރިން ދެއްވަވާނެ ޖިންސާއި ޢަދަދާއި އަދި ނުދެއްވަވަން ކަނޑައަޅުއްވަވަނީވެސް ހަމަ ﷲ ތަޢާލާއެވެ! އެއީ އެއްވެސް މީހަކަށް އެއްވެސް ބާރެއް ހިންގޭނެ ކަންކަމެއް ނޫނެވެ. މިކަންކަން ކީރިތި ޤުރްއާނުގައި ވަނީ ވަޙީކުރައްވަވައިފައެވެ. ޤަޟާޤަދަރަށް އީމާންވުމަކީ އެއީއެވެ. އެކަންކަން ޤަބޫލުނުކުރެވޭނަމަ އެއީ އީމާން ނުވެވެނީއެވެ.\nރަސޫލް ޙަދީޘްފުޅު ކުރައްވަވާފައިވަނީ އެންމެ ބޮޑަށް ލޯބިފުޅުވާ ބައެއް މީހުންނަށް ފައިސާ، ތަކެތި ނުދެއްވަވަނީ އެތަކެތި ލިބުމުން އެކަމުގެ ސަބަބުން އެމީހަކާއި ﷲ ތަޢާލާ އާއި ދުރުވެދާނެކަމަށްޓަކައި ކަމަށެވެ. އަދި އެއީ އެމީހުންދެކެ ލޯބިފުޅުވެވަޑައިގަންނަވާތީ ކަމަށެވެ. ހަމައެފަދައިން ﷲ ތަޢާލާ މީސްތަކުންނަށް އެކިވަރަށް ދެއްވަވާ އެއް ސަބަބަކީވެސް ހަމައެއީއެވެ. އަދި މަދުންނާއި ގިނައިން ދެއްވަވަނީވެސް އިމްތިޙާންކުރެއްވެވުމަށްޓަކައެވެ.\nވީމާ ކުރިން ބުނިފަދައިން އެއްވެސް ނިޢްމަތެއް އެއްވެސް މީހަކަށް ނުލިބިގެން އެމީހަކު ކުށްވެރިކޮށް އަދި ހިތުގަ ޖެހޭގޮތަށް ބަސްތައް ނުބުނާށެވެ! އެކަމުގެ ޙަޤީޤަތް މޮޅ:ަސް ދެނެވޮޑިގެންވަނީ ﷲ ތަޢާލާއެވެ. ﷲ ތައާލާ ރުހިވޮޑިގަންނަވާ އަޅަކަށް ނުބައި ބަހެއް ބުނެވުމަކީ ކުޑަކަމެއް ކަމަށް ނުދެކޭށެވެ!


South Africa ge 24,000 sihhee masakkaitherin positive vejje - vNews.mv\nދެކުނު އެފްރިކާގެ 24،000 ސިއްހީ މަސައްކަތްތެރިން ކޮވިޑް-19 އަށް ޕޮޒިޓިވްވެއްޖެ\nސައިފް އަޒްހަރު 05 August 2020, 15:36\nދެކުނު އެފްރިކާގެ 24،000 އަށްވުރެ ގިނަ ސިއްހީ މަސައްކަތްތެރިން ކޮވިޑް-19 އަށް ޕޮޒިޓިވް ވެފައިވާ ކަމަށް އެގައުމުން ހާމަކޮށްފިއެވެ.\nޕްރެސް ކޮންފަރެންސެއްގައި މައުލޫމާތު ދެއްވަމުން ދެކުނު އެފްރިކާގެ ހެލްތު މިނިސްޓަރ ޒްވެލި އެމްކްވީޒާ ވިދާޅުވީ، ދެކުނު އެފްރިކާއިން މާޗްމަހު ކޮރޯނާވައިރަސް ފެނުނުފަހުން މިހާތަނަށް ބަލީގައި 181 ސިއްހީ މަސައްކަތްތެރިން މަރުވެފައިވާ ކަމަށެވެ.\nދެކުނު އެފްރިކާއަކީ އެފްރިކާ ބައްރުން ބަލީގެ ހާލަތު އެންމެ ގޯސްވެފައިވާ ގައުމެވެ.\nއެގުމުން މިހާތަނަށް 521،318 މީހުން ބައްޔަށް ޕޮޒިޓިވްވެފައި ވާއިރު، މިއީ މުޅި އެފްރިކާ ބައްރުން މިހާތަނަށް ޕޮޒިޓިވްވެފައިވާ މީހުންގެ ދެބައިކުޅަ އެއްބައެވެ.\nހެލްތު މިނިސްޓަރ ޒްވެލި އެމްކްވީޒާ ވިދާޅުވީ، ޕޮޒިޓިވްވެފައިވާ މީހުންގެ ތެރެއިން 24،104 މީހުންނަކީ ސިއްހީ މަސައްކަތްތެރިން ކަމަށެވެ.\nކޮވިޑް-19 ބަލީގެ ހާލަތު ދުނިޔޭގައި އިތުރަށް ގޯސްވަމުންދާއިރު، މިބަލި މިހާތަނަށް ޖެހުނުކަމަށް ރެކޯޑުކުރެވުނު އަދަދު މިއަދުގެ ނިޔަލަށްވަނީ 18.55 މިލިއަނަށް އަރާފައެވެ. މިއަދު އެކަނިވެސް4ލައްކަމީހުން އަލަށް ޕޮޒިޓިވް ވެފައިވާކަމަށް ރިޕޯޓްކޮށްފައި ވެއެވެ.\nދުނިޔެއިން ބަލި ޖެހުނު ކަމަށް ރެކޯޑު ކުރެވުނު މީހުންގެ ތެރެއިން 11.1 މިލިއަން މީހުން ބަލިން ފަސޭހަވެފައި ވާއިރު، ބަލި ޖެހުނު މީހުންގެ ތެރެއިން 700،000 އަށްވުރެ ގިނަމީހުން ބަލީގައި މަރުވެފައި ވެއެވެ. މިއީ، އެވަރެޖްކޮށް ބަލާއިރު ކޮންމެ 15 ސިކުންތަކުން މީހަކު މަރުވާ ނިސްބަތެވެ.\nބަލީގެ ހާލަތު އެމެރިކާ، ރަޝިޔާ، އިންޑިއާ އަދި އެހެން ބައެއް ގައުމުތަކުގައި އިތުރަށް ގޯސްވަމުންދާއިރު، ކޮވިޑް-19 ބަލީގައި މިހާތަނަށް އެންމެ ގިނަމީހުން މަރުވެފައިވަނީ ލެޓިން އެމެރިކާގެ ގައުމުތަކުންނެވެ.\nލެޓިން އެމެރިކާ ބައްރު މިހާރުވަނީ ޔޫރަޕް ފަހަނައަޅައިފައެވެ. ލެޓިން އެމެރިކާގެ ގައުމުތަކުން ބަލީގައި މަރުވި މީހުންގެ އަދަދު 206،000 އަށްވުރެ މަތިވެފައިވާއިރު، މިއީ، ގާތްގަނޑަކަށް މުޅި ދުނިޔެއިން ބަލީގައި މަރުވި މީހުންގެ %30 އެވެ.\nލެޓިން އެމެރިކާއިން ބަލީގެ ހާލަތު އެންމެ ގޯސްވެފައިވާ ބްރެޒިލްއިން އެކަނިވެސް އަންގާރަ ދުވަހުގެ ނިޔަލަށް 95،819 މީހުން މަރުވެފައި ވެއެވެ. ބަލީގެ ހާލަތު ދެވަނައަށް އެންމެގޯސްވެފައިވަނީ މެކްސިކޯގައެވެ.\nއޭގެ އިތުރުން، ކޮލަމްބިއާ، ޕޭރޫ، އާޖެންޓީނާ އަދި ބޮލީވިއާގައިވެސް ހާލަތުދަނީ ގޯސްވަމުންނެވެ.


Moosa ah Ibu okay, Nasheed aai Maumoon ah hoho!\nމޫސައަށް އިބޫ އޯކޭ، ނަޝީދާއި މައުމޫންއަށް ހޯހޯ!\nކުރީގެ ދެ ރައީސުން ކަމަށްވާ މައުމޫން އަބްދުލްގައްޔޫމާއި މުހައްމަދު ނަޝީދު ހުންނެވި ޕާޓީއެއްގައި މަސައްކަތް ނުކުރައްވާނެ ކަމަށް ރައްޔިތުންގެ މަޖިލީހުގެ ނައިބު ރައީސް މޫސާ މަނިކު ވިދާޅުވެއްޖެ އެވެ.\nމޫސަ މިހެން ވިދާޅުވީ "އަވަސް ހުކުރު"އަށް ދެއްވި އިންޓަވިއުގަ އެވެ. މޫސަ އެހެން ވިދާޅުވީ އޭނާ މިހާރު ހުންނެވި ޕީޕީއެމްއިން އަލުން ރައީސް މައުމޫންއަށް ލިބެން އުޅޭ ކަމުގެ ވާހަކަތައް ދެކެވޭތީ އެވެ.\nސިޔާސީ މަސައްކަތް ރައީސް މައުމޫންއާއެކު ނުކުރެއްވި ނަމަވެސް އޭނާގެ ހިތުގައި މިހާރު އެމަނިކުފާނާމެދު އެއްވެސް މައްސަލައެއް ނެތް ކަމަށް ވިދާޅުވި އެވެ. އެމަނިކުފާނު ވެސް ޖަލުގެ އަނިޔާވެރިކަން ތަޖުރިބާކޮށްފި ކަމަށާއި ގަބޫލު ކުރައްވާ ގޮތުން ހުންނަވާނީ ތައުބާވެފަ ކަމަށް މޫސަ ވިދާޅުވި އެވެ. އެހެންވެ ދެން އިތުރަށް ރައީސް މައުމޫންއަށް އެއްޗެއް ނުކިޔާނެ ކަމަށެވެ.\nމޫސަ ވިދާޅުވި ގޮތުގައި ރައީސް މައުމޫންއެކޭ އެއްފަދައިން ރައީސް ނަޝީދާއެކު ވެސް އޭނާ ސިޔާސީ މަސައްކަތެއް ނުކުރައްވާނެ ކަމަށެވެ. ރައީސް ނަޝީދާމެދު ވެސް ޒާތީ މައްސަލައެއް ނެތް ކަމަަށާއި ނަމަވެސް އެމަނިކުފާނު ގެންގުޅުއްވާ އުސޫލުތައް ބަލައިނުގަނެވޭ ކަމަށް މޫސަ ވިދާޅުވި އެވެ.\nމޫސަ އާއި ރައީސް ނަޝީދަކީ އެމްޑީޕީގެ ލީޑަޝިޕްގައި ވަރަށް އެކީގައި އިސްކޮށް އުޅުއްވި ދެ ބޭފުޅުންނެވެ. ނަމަވެސް ފަހުން ހިޔާލު ތަފާތުވެ މިހާރު އެއީ ސިޔާސީ ދެ ވާދަވެރިންނެވެ.\nމޫސަ، "އަވަސް ހުކުރު" ޕްރޮގްރާމްއަށް އިންޓަވިއު ދެއްވަނީ - އަވަސް ފޮޓޯ\nމޫސަ ވިދާޅުވި ގޮތުގައި، އެމްޑީޕީގެ ތެރެއިން މީހުން ނުކުނަން ޖެހުނީ "ތިމާ އަމިއްލައަށް އައިއޭމް ދަ މޭން" އެ ވިސްނުން ރައީސް ނަޝީދުގައި ހުންނަވާތީ އެވެ. މިހާރު ވެސް އިންތިހާބީ ރައީސް އިބްރާހިމް މުހައްމަދު ސޯލިހު، އިބޫއަށް ސަރުކާރެއް އުފެއްދުމަށް އެހީވުމުގެ ބަދަލުގައި އިބޫއަކީ އެމަނިކުފާނުގެ "ބޯއީއެއް" ކަމަށް ދައްކަން މަސައްކަތް ކުރާ ކަމަށް މޫސަ ވިދާޅުވި އެވެ.\n"މިއަދު ނަޝީދު ކުރައްވަން ޖެހޭ ކަންތައްތައްތޯ އެ ކުރައްވަނީ، ތަންތަނަށް ވަޑައިގެން އަތް ހޫރުވާ، ދެ ވެރިން އުޅޭ ގޮތަށް މިއުޅެނީ، އެކަމަކު ހޮވިވަޑައިގެންފަ ހުރީ އިބްރާހިމް މުހައްމަދު ސޯލިހު، މަސައްކަތް އެ ކުރައްވަނީ ސަރުކާރެއް ގާއިމް ކުރަން، އިހަށް ރައީސް ނަޝީދު މަޑުކޮށްލަންވީ ނޫންތޯ ސަރުކާރެއް ގާއިމުވެ ހަމައަކަށް އެޅެންދެން،"\nއަޅުގަނޑަށް ޕާޓީއެއް ތެރޭގައި ރައީސް މައުމޫންއާއެކު ނޫޅެވޭނެ، އެއީ ދެން އަޅުގަނޑު ކުރަން ބޭނުންވާ ކަމެއް ނޫން\nމޫސާ މަނިކު -- މަޖިލީހުގެ ނައިބު ރައީސް\nފިލްމީ ދާއިރާއިން ބޮޑު މަޝްހޫރު ކަމެއް ހޯދައިގެން ސިޔާސީ މައިދާނަށް ނުކުމެވަޑައިގެންނެވި މޫސަ ވިދާޅުވި ގޮތުގައި އިބޫއަކީ އޭނާގެ ގާތް އެކުވެރިޔެކެވެ. އުފެދިގެން އަންނަ އެމަނިކުފާނުގެ ސަރުކާރުގައި މަސައްކަތް ކުރައްވަނަންތޯ މޫސައާ ސުވާލު ކުރެއްވުން ސީދާ ޖަވާބެއް ނުދައްވަ އެވެ. ނަމަވެސް އިބޫގެ ސަރުކާރަށް ވަޑައިނުގަންނަވާނެ ކަމަށް ވެސް ވިދާޅެއް ނުވެ އެވެ.\n"އެކަހަލަ ކަމެއް އަޅުގަނޑު ކުރާން އުޅެންޏާ އަންގާލަން،" އެ ސުވާލަށް މޫސަ ދެއްވީ މި ޖަވާބެވެ.\nމޫސަ ވިދާޅުވިީ ކޯލިޝަންގެ ތެރެއިން، ހާއްސަކޮށް ރައީސް ނަޝީދުގެ ފަރާތުން ބޮޑެތި އުނދަގޫތައް އިބޫގެ ވެރިކަމަށް ކުރިމަތިވާނެ ކަމަށާއި ނަމަވެސް އިބޫއަކީ ވަރަށް ސްމާޓް ބޭފުޅެއް ކަމަށެވެ. މިހާރު ރާއްޖޭގައި ހުންނެވި އެންމެ މަޝްހޫރު ބޭފުޅަކީ ވެސް އިބޫ ކަމަށް މޫސަ ވިދާޅުވި އެވެ.\n"އިބޫ ވަރަށް މޮޅުވާނެ، އަޅުގަނޑަށް އިބޫ އެނގޭ،" މޫސަ ވިދާޅުވި އެވެ.\nމޫސަ ވިދާޅުވި ގޮތުގައި ރައީސް ނަޝީދަށް ރާއްޖެ ވަޑައިގެންނެވުނީ އެމަނިކުފާނުގެ މަސައްކަތަކުން ނޫން ކަމަށާއި އެކަން އެގޮތަށް ހާސިލްވީ އިބޫގެ ހިތްވަރުންނެވެ.\nރައީސް މުހައްމަދު ނަޝީދު ރައީސް އިބްރާހިމް މުހައްމަދު ސޯލިހު ރީކޯ މޫސާ މަނިކު + ރައީސް މައުމޫން އަބްދުލްގައްޔޫމް